text:
Read full review
2021-09-10 282 views
上星期食果間麻辣餐廳唔太好食……完全滿足唔到我呢個🌶麻辣控所以今晚就要食返個麻辣火鍋滿足下先調味料選擇都幾多喎「秘製麻辣鍋 vs 蜂巢豆腐白湯鍋」呢個紅白雙煞果然滿足到我2個鍋都有鴨血&蜂巢豆腐!鴨血配麻辣先至最夾呢度鴨血實淨而又有彈性,非常好食!麻辣鍋亦十分香,麻與辣味道岩岩好,辣得有勁度,但又唔會好刺激至於白湯,材料一啲都唔少!有好大條人蔘仲飲到少少嘅藥材味,非常足料!火鍋料都好新鮮「至尊水餃皇」係自家製的,餃料好足,用左原隻蝦,爽口又彈牙「酒糟五花肉」如果想食到香啲嘅花雕酒,就建議淥30秒!如果唔想食咁重酒味,就可以淥耐少少~~個人比較鍾意淥耐啲五花肉肥瘦層次分明!魚卜好新鮮呀好有光澤!口感好滑,魚膠豐富桂花蚌夠哂鮮甜爽口蓮藕片我哋仲叫左碟「黃金炸雞皮」雖然好邪惡,但唔係好多地方有得食咸蛋黃夠香,食到沙粒嘅蛋黃茸,不過雞皮就唔夠脆度食落有啲韌……準備埋單嘅時候,原來仲有甜品送腐竹糖水沙冰腐竹味非常濃郁,食完麻辣再食沙冰最岩仙草芋圓芋圓有啲失色,食落好粉團,完全無煙韌度仙草&丸子就好好食
完全滿足唔到我呢個🌶麻辣控
所以今晚就要食返個麻辣火鍋滿足下先
調味料選擇都幾多喎
「秘製麻辣鍋 vs 蜂巢豆腐白湯鍋」
呢個紅白雙煞果然滿足到我
2個鍋都有鴨血&蜂巢豆腐!
鴨血配麻辣先至最夾
呢度鴨血實淨而又有彈性,非常好食!
麻辣鍋亦十分香,麻與辣味道岩岩好,
辣得有勁度,但又唔會好刺激
至於白湯,材料一啲都唔少!
有好大條人蔘
仲飲到少少嘅藥材味,非常足料!
火鍋料都好新鮮
「至尊水餃皇」
係自家製的,
餃料好足,用左原隻蝦,爽口又彈牙
「酒糟五花肉」
如果想食到香啲嘅花雕酒,就建議淥30秒!
如果唔想食咁重酒味,就可以淥耐少少~~
個人比較鍾意淥耐啲
五花肉肥瘦層次分明!
魚卜好新鮮呀好有光澤!
口感好滑,魚膠豐富 桂花蚌夠哂鮮甜爽口
蓮藕片
我哋仲叫左碟「黃金炸雞皮」
雖然好邪惡,但唔係好多地方有得食
咸蛋黃夠香,食到沙粒嘅蛋黃茸,
不過雞皮就唔夠脆度
食落有啲韌……
準備埋單嘅時候,原來仲有甜品送 腐竹 糖水沙冰
腐竹味非常濃郁,食完麻辣再食沙冰最岩
仙草芋圓
芋圓有啲失色,食落好粉團,
完全無煙韌度
仙草&丸子就好好食
Post


c: text/html

text:
葉:當天衝動不理結果 怎可分清楚 你怪我我怪你難以負荷 一息間的失控 實在沒法躲
這記耳光已無情地絕望地剩下我一個 MC仁:究竟你係邊一種父母 有句說話老豆養仔仔養仔 你送佢去 葉: (等你返黎) MC仁: 係想佢做一個黃皮膚既鬼仔 定係想個女淨係識得落蘭桂芳湊鬼 你要繼續投機 俾多多錢 葉:(你要讀書俾心機) MC仁:你唔要有你地D代溝 又pet佢去地球既另外一面 問你點收 但你可能覺得自己無本事 揹唔起家呢一個字 葉:(家呢個字) MC仁:你唔俾佢呢樣個樣 驚佢學壞 但養佢又無Dum心機 睇住佢大 呢一個仔由細到大 葉:(由細到大) MC仁:點都覺得自己父母 一世失敗 只不過佢地又係咁樣捱大 個包袱咁大 幾時至還得清呢一筆兒女債 葉:當天衝動不理結果 怎可分清楚 你怪我我怪你難以負荷 一息間的失控 實在沒法躲 這記耳光已無情地絕望地剩下我一個 MC仁:如果當初妳唔係咁樣既態度 今時今日 又點會行錯呢一條路 葉:我與你縱使有錯難解開心裡鎖 MC仁:假如你真係努力過 咁從頭黎過 我諗 又會係另外一個結果 葉:悲哀的心輕輕撫摸 越錯誤越逃避我 Kit:日日返親屋企都係見到家嘈屋閉 你教我點樣繼續再留低 Phat:(唔想留抵) Kit:同佢傾親偈都係講埋D錢銀問題 有無關心過我日常生活既一切 Phat:點解由細到大都係自己解決問題 阿媽你為左自己拋抵屋企無再返黎無所謂 俾人睇低 俾人當我係孤兒仔 同呀媽瞓埋一齊只不過係為左發生關係 葉:當天衝動不理結果 怎可分清楚 你怪我我怪你難以負荷 一息間的失控 實在沒法躲 這記耳光已無情地絕望地剩下我一個 Wah:我 回頭又再遇從前 落寞伴著落日 往昔家中的抱怨 葉:我 願為你花去力氣 告別舊有隔膜 讓我跟他在一起 Kit:成日叫我學下邊個邊個個仔 做份也野工 讀緊也野系 我想話俾你知生我出黎唔係同人比賽鬥威 唔好成日羅我黎同人地比高低 Phat:時間一轉眼 點追都追唔番 諗番起細個又曾經作反出去玩 唔想番屋企覺得屋企好煩 書又唔讀 工又唔番 玩到唔知時間 光陰一去不返 Kit:無得簡 做人都係得果幾廿年時間 我諗一諗 供書教學其實都好大負擔 Phat:我地既出世就好似一張簽爆左既信用卡 分期攤還 最後發覺回頭太難 Kit: 我諗都係時候平心靜氣坐番低 去彌補同母親惡劣既關係 Phat:呢個世界根本就無解決唔到既問題 最怕你自閉 自己越轉越迷

robotstxt: allowed

filter: keep


text:
(財演算法)蔡嘉民:VIX可以點炒3
上期比較過VIX期貨同期權嘅分別,今次就想加入埋VIX ETP一齊討論.VIX ETP係指VIX嘅Exchange traded product,細分仲有ETF同ETN,即係Exchange traded fund同埋Exchange traded note.兩者有少量分別,不過唔係度細講,詳情可以Google一下.出名嘅ETP嘅例子有:VXX,XIV,UVXY,TVIX,SVXY等等,佢地分別係由唔同公司管理,而且有唔同槓桿,有啲一倍,有啲三倍,有啲係正向,有啲係反向.正向即係好似買緊VIX咁,而反向即係同VIX走勢相反,想搏個窩縮就可以買入反向ETP.
咁佢地同VIX期貨有咩分別呢?VIX期貨都有槓桿,如果用孖展黎計的話,期貨個槓桿更大,不過槓桿大個問題係,有機會輸得多過你所投入嘅本金.而ETP就好似股票咁,輸有限,最盡輸都只會輸你個本,除非你做沽空.另外VIX期貨要轉倉,ETP唔洗轉倉,呢點令到成個操作好方便.咁係咪ETP適合長揸呢?
不,因為ETP本體會有損耗,如果開幅長期嘅股價圖黎睇,佢地有Tracking error,例如VIX升5個百分比,啲1倍ETP只會升4個,所以長期黎講會出現折讓.因為都有唔少ETP係由期貨去複製出黎,即係ETP管理公司喺背後都係買緊VIX期貨,去俾返個升跌俾你,但問題係,長揸期貨會有滾動收益(Roll yield)問題.期限結構(Term structure)上,升水同貼水會令唔同月份期貨有唔同嘅表現.例如升水情況下,近月期貨會損耗得快過遠月期貨,所以正向ETP喺升水情況下,股價會有慢慢向下折讓嘅現象,呢個現象叫做Contango loss.
另外仲有2種損耗,下次再講!


text:
今次第二胎再嘗試紮肚真係諗咗好耐, 一來辛苦 , 二來唔係好信肥肉紮幾日就會縮返細個碼.但第一胎後都有日日lunch time 走去做gym, 磅係減咗啲, 但個肚始終鬆咗, 生過的媽媽都知下腹會有個兜位整唔走.
今次生完第二胎收工啦, 要努力減返以前個身型, 爬文再見紮肚資訊就心郁郁再試.
今次Maygi Beauty真係surprise 我的,一開始我自知我好肥,所以已經join 咗個加強版.Maygi團隊一睇我身形就講先幫我加強身體機能循環先, 就送咗二次免費機比我去加強紮肚效果, 其實第二日療程我先生已經話見到個hip位細咗.😆
今次紥肚真係一啲都唔辛苦.對比之前的經驗,我來去自如,又可以餵奶... Maygi 紮肚唔係硬梆梆將你個肚求其紮實,佢係跟住你腰型,所以閑閑哋我一日可以keep住紥至少12個鐘.佢哋仲借埋個勁好用嘅corset 俾我連瞓覺都可以繼續紥.我做咗八日療程個corset 已去返中碼😆😆
我係真心推介Maygi Beauty, 佢地🈶別於其他公司係真用心為客戶收身. 其實我療程仲有一日,但Maygi團隊為加強我嘅效果,叫我減多10lbs 先, 減到送多兩日紮肚比我加強定型效果,其他公司點可以做到!❤
Our Beloved Client
Nan Sze
Professional
Oct 2020


text:
撞破男藝人偷食人妻︱江嘉敏多次被背叛 男友搭上好姊妹
無綫小花江嘉敏(Kaman)同圈外有米男友Anthony感情穩定,沐浴愛河嘅佢早排仲幸福肥,不過唔好睇佢愛情得意,曾經傳出偷食嘅佢原來曾多次被前度背叛.佢喺無綫節目《代溝關注組》自爆:「我之前兩段關係點解會分開,係因為男朋友出軌!」其中一個仲唔只出軌一次,但一路忍!佢憶述第一次拍拖時,男朋友臨時話星期日要同家人聚會,但當時佢18歲初戀所以好信對方,但對方當日係約咗佢好姊妹,仲要畀佢撞到.而同場嘅「AO」游嘉欣就話出軌一次都唔可以忍,點知反被Kaman嘲:「你又知?你又未拍過拖!」而被指拜金嘅蔡嘉欣就話可以為錢忍,李家鼎(鼎爺)聞言即話:「嗰種人一早就唔應該要啦,仲忍忍忍…」
之後Kaman大爆曾喺尖沙咀撞破TVB男同事偷食人妻:「個男Artist挽住嗰個女仔係人妻嚟,上咗新聞嘅,好彩我冇嗌佢咋,好尷尬!」肥媽即時追問:「咁你自己嗰個呢?」Kaman就話對上一個前度偷食對象有模特兒,KOL,藝人:「咁其中有一個女藝人我都識,有食過飯嘅.後尾到我分手嗰刻,我先知原來佢哋係有過嘢囉,屋企張床係污糟囉我覺得!」不過佢坦言之前一直未發覺,雖然每次返工打畀男朋友都會聽到佢(該女藝人)把聲,對方都解釋只係一齊食飯,而佢都相信.直至有一日Kaman喺屋企樓下見到對方架車先發現,直言:「你想參觀西貢間屋,定想參觀我間屋做女主人呀?」
但最嬲係,佢打畀前度媽咪告狀時,伯母竟反問佢:「係咪你滿足唔到佢呀?如果你滿足到佢,佢唔會出去搵第二個囉.」肥媽即笑言係都打畀自己阿媽,對方阿媽梗係幫自己個仔啦!


text:
2017-09-22
曉明回京臨別三句訴心聲 中聯辦交畀志民兄
「我揮一揮衣袖,不帶走一片雲彩」呢句詩人徐志摩《再別康橋》內的經典一句,相信唔少人都聽過,今日就更加在電視聽住前中聯辦主任,剛升職做咗港澳辦主任嘅張曉明不斷Loop.
張曉明成為歷來最後生嘅做港澳辦揸Fit人!
曉明心情靚 上機前吟詩過你聽
今日一早,張主任就準備坐上返北京嘅飛機,同香港講拜拜喇!今次張主任回京,應該有排都唔會返嚟香港住喇,但張主任心繫香港架!事關佢今次加官晉爵,接替退休嘅港澳辦主任王光亞,仲要係歷來最後生嘅做港澳辦揸Fit人!
張主任有得升職返北京,今日臨上機心情似乎大好,不忘大Show文采,先係引用咗蘇東坡嘅《定風波》中「回首向來蕭瑟處,歸去,也無風雨也無晴」;跟住又徐志摩上身,整句好出名嘅《再別康橋》:「我揮一揮衣袖,不帶走一片雲彩」,似乎就唔係好捨得香港.不過,張主任唔只吟詩勁,流行曲都有返兩道散手,佢就以王菲首《傳奇》入面嘅歌詞,同香港人講:「我一直在你身邊,從未走遠」.果然,下午國務院就公布張主任接掌港澳辦呢個消息喇!
徐志摩詩集,Jenny都有一本.
王志民接掌港中聯辦
張主任走了,香港中聯辦點呢?中央就調咗澳門嘅中聯辦主任王志民過嚟香港,接張主任個位.雖然都係中聯辦,不過Jenny就覺得王志民嚟香港應該難度高過喺澳門喇!一來地方大咗;二來香港近排咁多社會矛盾,王志民今次雖然係平調,但係工作難度就可能高咗好多喇!
其實又唔使同王主任煩嘅!皆因王主任喺青年事務方面好擅長,連「唐唐」唐英年都話「肯定佢嘅工作」,中央同香港政府呢排又咁「睇重」香港嘅年輕人,王主任都可以話係被委以重任喇!
財政司政助大熱何翠萍已辭職料快埋位
另外,除咗國務院公布完呢個人事調動之外,香港政府今日都終於出多三個新副局同政助名單,分別就係運輸及房屋局副局長蘇偉文,勞工及福利局局長政治助理馮興禮,而大家都識嘅吳璟儁真係榜上有名,做政制及內地事務局局長政治助理.
Jenny仲以為政府今次會一次過出晒剩低嘅副局同政助添!事關上次講緊話財政司司長政治助理嘅大熱,喺商業電台做緊新聞及公共事務副總監嘅何翠萍,聽講已經辭去商台職務,睇嚟只係爭啲相關程序未完成,Jenny估計佢扣埋大假,應該好快就可以埋位!而一早就係食衛局政助大熱,人稱「蘇B」嘅《城市論壇》主持人蘇敬恆到而家都未有消息,唔通佢仲卡住咗喺品格審查呢關?睇嚟大家仲係要繼續等喇!
現凡訂閱etnet YouTube Channel,即賞麥當勞現金券!
► 立即行動


text:
作者:認真小毒毒 | POSTED ON 8 JUNE 2021
大家好,今次會開箱嘅成人用品係由ToysHeart推出嘅「占星術師的自慰器工坊」,自慰器工坊系列嘅續作.
唔知大家記唔記得大約兩年前已經推出過一款「鍊金術師的自慰器工坊」呢?一啲都唔似自慰器嘅包裝,甚至可以話係完全脫離ToysHeart一貫嘅設計風格,唔講嘅話我真係會以為係咪邊隻game嘅合作款添,所以真係幾印象深刻㗎.
基本上ToysHeart係好少出一啲娛樂向嘅概念自慰器,即係咩呢?就好似Tamatoys咁將一啲異想天開嘅概念放入自慰器構造內,就好似槍擊動漫嘅角色就做子彈型嘅顆粒,甚至再誇張啲仲有之前引起一陣熱話嘅「屌腦」自慰器等等,真係各式各樣你諗到嘅都有,呢一兩年嘅ToysHeart好似咩都開始試下咁,唔通佢哋都想行Tamatoys嘅方向?
自慰器工坊嘅設計就好似介乎兩者之間,內部夾雜住相應主題嘅構造,但係又唔會太過超現實,同時又會考慮舒適度同可行性,可見製作一啲都唔馬虎.今次嘅續作係「占星術師的自慰套工坊」,包裝當然就係圍繞星體嘅設計,相當之精美.
開箱
重約335g,全長14.5cm.
中等尺寸,一如既往嘅ToysHeart造型設計,無咩特別.
再攞上手觀察先發現,原來另一邊有個星星圖案,似乎今次喺外觀上別有用心喎.
材質方面係同前作一樣嘅「Fine Cross」,只有輕微氣味同出油度,摸上手都非常嫩滑,
雖然我對ToysHeart嘅材質就唔算十分熟悉,不過呢隻材質原來係用過喺好多款代表作上,好似「性徒會長之袐密後花園」同「17歲系列」等等,由舒適型去到壓迫嘅緊窄型都一樣呈現到,係一種變化多端嘅材質,就咁聽都知係好野啦!
入口位只係簡約嘅開窿,入面再做咗個凹陷嘅設計.
打開見到上下兩個大肉粒非常搶眼,相信會成為插入感嘅一大主張.
再反出嚟之後見到紋路分佈得相當清楚,由開頭嘅大肉粒,中段嘅橫紋同埋尾段嘅肉粒群組成.
睇埋官方嘅構想圖,仔細觀察再發現到啲野.
呢個好似手畫咁嘅管道設計圖,中段橫紋上面寫住「5,5,4,3,3」,下面再有3個唔同形狀嘅螺旋圖案,原來就係講緊中段嘅橫紋係分別有唔同數量嘅凸起,不過今次ToysHeart就無畫公仔畫晒出腸咁sale呢個構造為賣點,反而喺包裝上咁樣以設計圖嘅形式表達,又真係幾有心思喎.
*內反動作只屬評測之用,請勿模仿.
*如因任何使用不當導致產品損壞,本公司恕不負責.
試用
呢個插入感…我都唔係好識形容究竟係舒唔舒服,只可以話管道感覺非常有個性.
入口嘅兩個大肉粒觸感,帶畀人一種相當立體嘅刺激感,而且構造上係偏向前半部分,唔似其他自慰器咁要慢慢插到入去先會感受到刺激感,而係一探頭入去就已經有強烈嘅壓迫,非常進取.
中間嘅橫紋由深入淺,雖然如果話紋路數量嘅變化感覺,就真係相當微弱嘅,但係細心感受嘅話,反而會有一種好似過隧道被吸入去嘅感覺,隨住緩速嘅抽插更加可以享受到進出洞口嘅快感,呢個感覺簡直令人上癮啊.
去到最深處嘅肉粒,雖然睇落好似好誇張刺激,不過因為同龜頭之間嘅距離隔得比較近,所以即使抽插再激烈,摩擦感都唔至於特別強烈.整體嚟講又唔係唔舒服嘅,而係對於ToysHeart嚟講係一個非常新鮮嘅插入感,基本上唔會喺其他自慰器中試到咁有個性又特別嘅感覺,真係你同我講今次呢個係其他牌子我都不足為奇啦,如果你都想感受下咁特別嘅ToysHeart,不妨試下呢款啦!
*試用文內容只屬用家意見,實際用感因應個人體質情況以及使用方式而異,不能保證效果完全相同.
相關成人用品連結︰占星術師的自慰器工坊
想睇更多小編嘅分享?即Like 18 Gifts Facebook: www.facebook.com/18gifts
Copyright©2013 – 21 | 18 Gifts – 成人用品 | 版權所有,未經許可,不得轉載.


text:
「收數」
做數據分析就好似收數佬咁要用盡方法去收數.最怕就係收到啲收唔到啲,因為如果唔係就無辦法反應實際情況.除咗要了解收集數據嘅平台之外,其實好多時都需要少少技術嘅知識.所以用十八般武藝去形容,其實一啲都無誇張!所以要有效咁收集數據係要宏觀去睇,無可能只係專注一點.因為要將數據有效串連一齊係需要一條鎖匙,如果唔係就會分開一節節!
「收集」
要全面了解用戶行為真係唔係大家諗得咁易,其實真係需要一個周全嘅計劃,而且要將唔同嘅情況考慮在內.除咗要配合市場推廣之外,其實有一樣更加重要嘅工作就係配合網站設計,編碼同流程,而且仲要考慮同推算會唔會出現估唔到用戶嘅行為.希望將可發生同會發生嘅事情都盡量覆蓋同收集.如果只係簡單收集數據,基本上無可能回答到任何問題,因為啲數據根本一開始就錯!
「問題」
其實最頭痛嘅通常都係收集一個推廣項目嘅用戶數據,事關通常會有好多唔同嘅持份者參與.最大嘅痛點通常都係技術層面,好多時唔係你唔想收集數據,而係網站嘅編寫模式,又或者係第三方嘅平台所導致.當然大部份時間可以有解決辦法,只不過要幾耐,複唔複雜,值唔值得.有時都真係無辦法,唯有放棄某啲數據.所以真係唔好以為收數佬好易做!


text:
戴妖特登響六月九日呢個對香港人咁重要嘅日子宣佈初選協調機制,為嘅就係要將全香港嘅注意力集中番響議席上面:總之咩都唔好搞唔好理住,35+就係唯一出路.
有樣嘢大家可能誤會咗我,無論上屆嘅雷動,今屆嘅初選協調,甚至泛民為咗某種目標團結Form成某種聯盟,我都係非常理解,甚至唔一定反對──問題只在於,我實在太理解飯民大台嘅腐敗,果班主事者嘅陰險程度經已無撚得救,所以任何動機良好嘅制度,最尾都一定會扭曲成包庇自己人,迫害異見者嘅工具.
呢個世界最恐怖嘅,從來都係外表誠實,談吐溫文,但手段奸詐嘅陰謀家:戴耀廷就正正係當中嘅典範.自從上屆垃圾會選舉,我見識過佢講到雷動計劃點樣無私,為咗爭取非建制派嘅目標點樣偉大,然而最後卻竟然用黎迫害李卓人馮檢基以幫村長黃浩銘上位,點樣借配票為名迫死黃毓民,公然為咗踢走黃洋達叫人全投快必令九東失咗關鍵一席,明知梁頌恆最大勝機卻叫人放棄,最後仲要無恥到直至今日,都仲未公開承諾會公開嘅雷動數據,呢條撚樣縱使佔中有功,但誠信卻早已破產.
相比起黎,今舖初選協調嘅陰招同埋無恥,就真係顯而易見,正常智力都無理由睇唔倒.首先戴妖響被記者問及有咩團體拒絕初選之時,竟然古古惑惑咁話:「直選入面只有熱血公民拒絕初選」;後來去到另一個記者再次追問,先至承認教協同樣拒絕初選.
公然雙重標準搬龍門,代表兩件事:
1. 如果你係熱狗呢類大台嗤之以鼻嘅異見者,當然係會比人批鬥到仆街,戴妖亦唔介意踩多一腳;
但只要後台夠硬,夠惡,資格夠老如教協,就係可以完全當戴妖個初選機制無到,自己鍾意唔搞初選就唔搞,而戴妖係連屁都唔敢放一個;
2. 戴妖對於地區直選就意見多多,又要跟足佢遊戲規則玩,又要實體票站又盛;但功能組別呢,就一副愛莫能助嘅衰樣,彷彿係局外人完全唔關佢事一樣.當日要求教育界進行初選嘅蔣旻正,係有請求過戴妖游說教協搵出一個配合初選嘅辦法出黎,但戴妖最尾卻只拋低一句:「教協就一定唔肯初選架勒,不如你直接參加選舉,同教協直接辯論咪得囉!」
你當日搞得個初選機制,就係預咗違反機制嘅候選人會受到懲戒,而家你卻係連開名都唔撚敢,教協亂屈蔣旻正遲報名搞唔切參選,戴妖連一句澄清都唔幫口:喂大佬,全世界連初選提名期都未開始,教育界有乜撚嘢可能唔夠時間搞?唔係蔣旻正自己公開番個Whatsapp對話出黎證明教協由一開始已無心搞初選,佢咪要食撚哂隻死貓?做初選協調人做到你戴妖咁撚賤格都得嘅?
但更離譜嘅事仲黎緊:被問及之前35+提出嘅「共同政綱」,戴妖又係拋低一句:「為免比政府多一個DQ議員嘅藉口,所以我地唔會再強迫初選候選人簽共同政綱」,聽到呢度我真係呆撚咗:
一,如果你覺得個「共同政綱」係會增加DQ嘅風險,咁第一件事點解唔會係走去斟酌下「共同政綱」嘅字眼令佢降低風險,而係斬腳趾避沙蟲索性取消聯署一了百了?
二,你戴妖係咪唔撚記得咗最初35+嘅由來?係以沈國師為首果班「黃標KOL」講,話可以透過立法會過半,啟動財政預算案嘅否決程序黎迫使政府屈服架!如果飯民連「共同政綱」都唔撚簽,即係代表佢地入到垃圾會再無任何道德責任要投反對票,咁你個35+仲有乜撚嘢意義?搞個初選黎做乜撚?
三,即係當我見倒地區直選班候選人自行發動聯署諗住挽回選民信心,我好可以同你地講,咁做係無撚用架.無撚用嘅原因唔係因為民主黨同毛孟靜都無簽呢份聲明,但其實以葉建源為首果班功能組別垃圾會候選人,經已表明一定唔會簽署「共同政綱」,而有好幾個界別佢地仲要係唯一候選人.
再次提醒大家,35+嘅理論基礎就係黎自所有參選嘅飯民統一意志就住固定嘅條件共同進退;假若當中有人中途離隊倒戈,35+就可以宣佈玩完.
結果成件事好滑稽嘅係,明明初選機制經已比教協明目張膽破壞咗,仲要講到明拒絕簽署「共同政綱」,保留日後出賣市民嘅選擇,戴妖卻係好似覺得只係兩件無關重要嘅小事咁,繼續9噏佢果個垃圾會過半大計;而果班比飯民賣咗豬仔卻懵然不知嘅黃屍傻粉,仍然妄想透過初選機制選倒班過半飯民入去,就可以成功打嬴議會戰線.
好心你地班懵撚面對現實啦,而家個初選機制就好似當日特區政府送嘅《逃犯條例》修訂同廿三條,網絡廿三條等惡法一樣,你個制度經已壞撚咗架啦;除咗推倒重來,廢棄唔用以外根本無其他選擇;仲想透過呢個破破爛爛,包庇既得利益者,迫害異見者嘅初選黎爭取香港民主,同你相信修修補補呢個破爛嘅特區政府香港人就可以安居樂業無撚分別.
當然講到呢度又有人會問:「錦鯉又有乜高見?」我嘅高見從來簡單,就係既然初選選出黎嘅代表經已唔可信任佢地會走入議會為香港人抗爭,我地就應該推翻成個初選制度,將所有拒絕抗爭,或者往績惡劣嘅溫吞飯民全部列入杯葛名單,不惜攬炒都要迫佢地退選,讓番啲位出黎比真心會走入議會抗爭嘅候選人走入議會,大台拒絕接受呢個條件嘅話就全面焦土──飯民透過攬炒迫政府屈服,市民透過攬炒迫飯民屈服,成件事就係咁簡單.
作者:無神論者巴別塔
分化分化,多少黃屍借汝之名而行惡!(三)當日共產黨話人反革命,今日飯民屈人搞分化
分化分化,多少黃屍借汝之名而行惡!(二)從不停重提OVER MY DEAD BODY探討民主最基礎理念


text:
肉眼可能睇唔到,但係原來我地皮膚每日都會接觸唔同嘅環境嘅侵害.冷氣,空氣污染, UV紫外線.. 我發覺每次出出下街或者返到屋企都會突然有一粒甚至幾粒嘅敏感,一路都唔知道喺邊度黎.直至接受咗Physiogel嘅Daily Defence Blogger挑戰, 每日用放大鏡影低皮膚喺唔同環境嘅狀況先知道原來係外在環境影響皮膚.如果一直忽略唔好好保護佢,後果會好嚴重!
- 敏感的起因 -
環境嘅因素可以直接影響我地嘅皮膚,譬如汽車排出嘅柴油微粒同煤煙粒子,工業區嘅臭氧,同UV紫外線.唔單止導致皮膚流失膠原蛋白同彈性蛋白,仲會有好多碳粒子儲存喺皮膚表層 破壞皮膚本身嘅屏障,變得更容易刺激皮膚同引致發炎,真係好恐怖!
上圖就係比較咗喺屋企皮膚上面嘅游離基同去完酒吧嘅情況.明顯見到右邊(酒吧)游離基嘅數量大好多,而當日我都記得喺酒吧嘅時候已經有小小敏感.
呢張圖就係比較唔同地方嘅環境裡面游離基喺皮膚嘅數量.最左邊係喺屋企附近散完步影 (我住郊區,比較少車同完全冇工廠),游離基數量比較少.到中間果張就係喺中環去完event,明顯紫色圈圈多好多,見到都嚇一跳.最右邊就係當晚去睇完足球比賽,雖然唔算係工業區但係都係市區裡面,唔多唔少皮膚都有受到損害.
-如何對抗環境侵害 等皮膚唔好咁容易老化同敏感?-
接受Blogger Challenge嘅同時 我測試咗Physiogel Daily Defence系列超過兩個星期.佢係研究過皮膚嘅敏感起因,再研製出黎去抵抗環境對皮膚造成嘅侵害.佢嘅優勝之處就係成個系列都使用BioMimic科技,產品可以同皮膚嘅結構結合令皮膚更加強壯.我媽媽見到我開始試,已經不停讚好用,因為原來佢嘅皮膚科醫生都推介佢用.Physiogel係出曬名敏感性皮膚都可以用,因為佢有三無:無香料,無防腐劑,無色素.
溫和潔面乳 HK$138*
呢兩個星期用嘅都係呢個潔面乳.我會早晚用,夜晚可以順便卸走剩餘嘅化妝品.佢係好似gel同洗面奶嘅合體,非常容易推 感覺好溫和同滋潤.我會沾小小上化妝棉到然後輕輕打圈咁清潔,覺得佢比想像保濕 同時都覺得可以柔和咁去雜質.
輕柔保釋日霜SPF 15 HK$158
日霜裡面有 SPF 15係一個bonus,特別係夏天!因為可以用少一件產品皮膚唔洗好似好多負擔咁.呢個日霜質地好似好滋潤,但係我發覺佢都幾快吸收.搽完之後皮膚係會有一種健康嘅光澤.佢個特點係有抗氧化物全日保護皮膚,對抗外在環境嘅侵害.
賦活保濕晚霜 HK$158
除咗日頭要阻隔游離基,夜晚嘅保護都唔可以忽略.夜晚我地要更加注意補充水分,而佢嘅晚霜我發覺係更水潤同埋保濕度會長久D.感覺一樣唔黏亦都好快吸收,但感覺皮膚上面都會有一層薄薄的膜去鎖緊水份.皮膚都冇再因為冷氣抽乾水份而敏感了.
多謝Physiogel比機會我接受呢個挑戰,唔單止增加咗對皮膚同環境嘅知識,仲可以試到一個我非常中意 自己亦會推介比朋友嘅系列.
大家都不防試下,始終我地都市人 加上香港咁多工業區 空氣污染質素好容易影響我地嘅皮膚!
This post is sponsored by Physiogel
As always, all opinions are my own after testing the products and taking the challenge for 14 days.


text:
個個CV都話有 “Excellent Communication Skills”, 唔通人人都係溝通達人?
啲人成日話要喺事業上要成功,良好嘅溝通能力好重要.咁究竟何謂良好嘅溝通能力?
唔通講野有eye contact, 對client態度客客氣氣,有口才同說服力就叫做好嘅溝通技巧?大-錯-特-錯!一個Good communicator 當然不止於此!
- 對內外一樣圓滑
一個好嘅溝通者,要同BB仔pat pat一樣,又圓又滑.例如做IT Sales,若果你夾喺老細同個客中間,一方面你要諗下點樣穾顯你嘅親和力同個客present,令佢好舒服咁繼續同你傾落去.你雙耳都需要大派用場,用心聆聽同了解個客嘅要求,而唔係得你講,無佢講.
同時,反映俾你上司聽都要有技巧,除左要清晰地傳遞個客嘅要求同難處,仲要設身處地為對方著想,例如老細嘅target係咩?而你有無解決方法提供俾你老細?一個好嘅溝通者有input,亦要有output !
- 對下屬顯大將之風
唔好以為同下屬無野嗲 ,就唔駛溝通.
上頭有咩指示,你都要分派俾啲下屬做㗎?好嘅溝通能力需要你分工鮮明,清楚咁表達你想佢地完成嘅task,令下屬樂意聽你支笛.好嘅溝通者要推動士氣,定期update 下公司黎緊方向,鼓勵到下屬繼續為公司向前.
一個好嘅溝通者其實同咩人都會work到,上至大老細到下屬都對你信任十足,咁你喺成間公司做野都得心應手!


text:
作者:認真小毒毒 | POSTED ON 31 OCTOBER 2020
大家好,今次會開箱嘅成人用品係由RIDE JAPAN推出嘅天下一穴 Bungee Touchの卷,顧名思義係期待已久嘅天下一穴Bungee Touch版本!
初代天下一穴唔經唔覺已經出咗兩年有多,以外軟內硬嘅二層構造打出名堂,嗰頭仲講緊天下一穴係RIDE JAPAN少有嘅二層構造新作,呢頭已經要加「初代」兩字,因為今時今日已經出到第4個版本啦,之前每個版本都各有千秋,今次終於係用返原版構造嘅唔同材質版本,仲要係RIDE JAPAN嘅經典素材「Bungee Touch」阿!
RIDE JAPAN嘅異素材版本一啲都唔罕見,就咁數正常硬版軟版都3個版本啦,不過今次就有少少特別,就係由本身嘅二層構造變成單層構造阿!雖然內部紋路基本上係一樣,不過材質嘅變化都會對用感有好大影響,究竟今次嘅天下一穴夾唔夾得嚟呢?即刻開箱試試佢啦!
話晒係原版構造,當然要用返原版嘅插圖啦,今次嘅商品名就唔似之前另外兩個版本咁多花款,直接用材質命名為「Bungee Touch之卷」,夠晒直接.
開箱
重量約400g,全長17cm.
外觀上當然都係一樣啦,依舊係招牌嘅長形幼身設計.
入口位置係微微打開嘅陰唇設計,今次嘅材質係粉紅色就睇落無咁色情啦.
Bungee Touch材質應該唔洗再點介紹啦,稍軟無臭少出油.
內部構造同原版相同,不過相比起原版嘅內層材質喺內反嘅時候會呈半透明色,今次嘅單層構造就睇落更加清晰啦.
*內反動作只屬評測之用,請勿模仿.
*如因任何使用不當導致產品損壞,本公司恕不負責.
雖然官方嘅切面圖睇落形狀好似有啲差異,不過照咁睇應該都係角度問題啦.
試用
由入口到末端,成條管道由頭到尾嘅變化完全感受到,雖然紋路複雜,但係都可以感受得出每個段落唔同嘅刺激,由入口粒粒分明嘅肉粒地帶開始進入,撞開中段嘅大凸起再進入尾段子宮位,話就話佢係刺激型,但係以慢玩方式一下一下抽插,體驗絕對比快插更加有趣,成個過程就好似一個故事咁有頭有尾,再次令我感嘆天下一穴果然係一個非常優秀嘅飛機杯.
其實原版嘅紋路都係一樣,只可惜內層偏硬令內部感覺太過刺激,每個部分嘅主張都非常強烈,所以比較難做到今次咁樣細味到每個段落嘅變化,相比之下其實我覺得今次呢個更加應該做原版 (或者叫普通版),初代嘅定位就更加似係刺激型嘅硬版啦,不過依舊值得稱讚嘅就係天下一穴肉粒為主,一向肉粒比起肉紋係更難發揮,好多時肉粒型嘅飛機杯都會因為鋪排平乏搞到用落無乜特別,而今次嘅天下一穴配合材質發揮出絕妙嘅平衡感,絕對唔係咁多廠商可以做得到,如果未玩過RIDE JAPAN嘅話呢個話唔定係一個唔錯嘅入坑選擇啊.
*試用文內容只屬用家意見,實際用感因應個人體質情況以及使用方式而異,不能保證效果完全一樣.
相關成人用品連結:天下一穴 Bungee Touchの卷
想睇更多小編嘅分享?即Like 18 Gifts Facebook: www.facebook.com/18gifts
Copyright©2013 – 20 | 18 Gifts – 成人用品 | 版權所有,未經許可,不得轉載.


text:
記得當日去優才2nd in既時候,老師問:你點睇電子學習?
我係唔抗拒電子學習既,大勢所趨嘛.正如唔會有人再問你:你點睇Smartphone呀?
諗深一層其實我地呢一代人都接受過電子教學 – 教育電視咪係囉.仲記得成日會有個小朋友用好作狀既語氣走出黎講:「我明啦!」
去到宜家乜都digital既年代,電子學習更加唔只係小朋友既學習工具;MOOC (Massive Open Online Course) – 大規模線上課程已經係成行成巿.透過MOOC,你可以按自己興趣,進度,任何時間登入網上平台學習同交功課,好多仲要係唔駛錢.當中比較出名既平台如edX或者Coursera,更加係同世界級既學府好似Harvard,Stanford,MIT聯辦緊網上課程添.
講返阿囡間學校.開學時學校比左一系列既平台比阿囡試玩,中,英,數都有,我估大部分學校可能都係用呢幾個平台吧?
同阿囡login左入去玩過發現通常有呢幾種feature:
養飼 / 育成系
其中一個好常見既feature就係比你養飼 / 育成一啲野 – 養貓養狗養精靈各適其適.同我地一樣,要養大佢地就要錢,要錢就要做野 – 不過係做練習題目.
阿囡有玩過一個學中文既平台要養一條「書蟲」;書蟲一開始就有間屋但家徒四壁,你可以用你做練習賺既錢黎幫佢添置返啲家具.例如阿囡就用佢玩左半個鐘賺既錢買左張床比佢訓覺.
書蟲仲間唔時會表示肚餓,你亦可以去駛錢買野比佢食.不過以阿囡做功課既速度怕且唔會太多機會比佢入到去賺錢,書蟲恐怕已經早登極樂……
競賽系
利用人類唔服輸既心理,競賽系將唔同既用家拉埋一齊比較等你唔甘心又要login多啲.
競賽方法有好多種,最簡單就列晒用家既分數出黎等大家比較;因為開學時呢啲平台都會邀請成間學校用,所以好多時你一login就見到同班或者同級同學既分數,燃起你心入面想打敗晒佢地既慾望.如果你想為學校甚至為港爭光,有啲平台會出埋學校或國家既分數添.
有一啲更成熟既平台直頭可以比你即時連線real time同人比賽;例如阿囡試過玩過一個學數學既電子平台,入到去可以即時同其他小朋友鬥快計數,玩落都幾刺激.
歌舞系
想小朋友邊睇邊學,歌舞元素梗係唔少得.宜家大部分學phonics或者普通話拼音既短片都一定係整隻洗腦歌比你跟住唱,仲有公仔出黎跳晒舞等你keep住返黎睇.阿仔啲phonics基本上就係咁由Youtube度學返黎,不得不承認呢個方法都達到一定程度既學習效果.
電子學習做到一樣我覺得相當了不起既事,就係令阿囡「自主學習」.宜家夜晚阿囡如果早做完功課,好多時佢都會問我可唔可以入去呢啲電子學習平台度玩一陣.寓學習於娛樂,何樂而不為?
當然,我相信好多人都會覺得玩多得會傷眼或者令小朋友沉迷打機.我唔反對,但呢個係我屋企唔係問題,因為「電檢署」 – 即係我老婆自佢兩個一出世就一向嚴密監控佢地既screen time.再者我地連iPad都無部,想沉迷?No way.


text:
我哋成日都笑男仔Joseph (即係早洩),網上亦有好多文章,教男女如何應付Joseph問題,但若然你男伴嘅問題唔係早洩,而係遲遲都唔洩呢?計我話仲大鑊.早洩係就係好掃興,但都叫做完咗事,只係時間短啲啫,女仔仲未到達仙境嘅,大可以參考返呢篇 單身必學!15式自製高潮浪接浪 ,但遲洩嘅問題係:「喂大佬,你究竟幾時先射得出呀!」
健康嘅性關係可以令兩個人嘅感情更上一層樓,但當女仔順利到達咗高潮,男仔卻遲遲都未到,仲仿佛馬拉松啱啱開跑咁,充滿體力同鬥志,一股勁一直啪,不斷啪,繼續啪……嗰種永無止境嘅抽插,某程度上令享受變成一種折磨.如果女仔已經開始望住天花板唔知做乜好,但又唔想畀男仔發現而裝作享受扮呻吟,又或者妹妹已經頂唔住長時間嘅磨擦,咁就一定要話畀對方知道,因為長此下去,對大家嘅關係,同埋你妹妹都唔係好事嚟.
以下3個貼士,可以幫你應對遲洩男的無盡持久力!
請大量使用潤滑液
永無止境嘅啪啪啪,好容易令JJ同妹妹兩敗俱傷,最慘係皮肉之苦講不出聲,仲可能留下永不磨滅嘅心理陰影.好多人覺得自己夠晒濕潤,唔需要用潤滑液,查實呢,平時都應該用潤滑液架.點解?好多研究都顯示,愈濕滑嘅公路,啪啪過程亦會愈舒服愈冧豬,話唔定遲洩男會因為持續冧豬而直達高潮添,至於女仔,仲可能高潮一浪接一浪添.
潤滑液有濃稠度之分,有人種意稀到水咁,有人鍾意「杰」啲啫喱狀,如果面對遲洩男,建議可以用「杰」啲嘅lube,一來潤滑防磨損,二來質地「杰」啲無咁快乾哦!用吓口又用吓手
畀啲創意啦,要達到高潮有好多種方法嘅,除咗JJ同妹妹直接接觸之外,你仲可以用吓手,用吓口,當然仲可以用玩具.既然係持久戰,不如試吓互相幫對方手淫,你會發現,呢個過程令你哋更了解對方架,而且過程超過癮. 最緊要溝通
如果女仔真係無辦法再打呢場持久戰嘅話,一定要出聲呀,咁當然唔係叫你啪啪吓突然著褲離場啦.先試吓搵個適當嘅時候,喺佢耳邊溫柔輕聲講一啲暗示嘅說話,例如係「不如一齊衝終點咯~~」,順便錫吓佢嘅耳仔,好多人嘅耳仔都係敏感部位嚟,可能就係你嘅少少slutty馬上令佢進入仙境.如果佢仲係get唔到,先至直接表達你嘅痛楚,然後再用返上面嘅方法折掂佢啦!
以上貼士可以舒解遲洩對性事嘅影響,但如果遲洩問題一直纏繞,一定要去看醫生哦~~~
Images Source: Tenga and Internet


text:
朋友K先生係越南通,今年冇得去旅行,呢位朋友則不斷咁話我知胡志明市同蜆港究竟有幾好玩.
K先生係愛酒之人,佢亦都分享左唔少越南飲酒嘅經驗,特別其中一次,佢話係酒吧飲酒的時候,外賣越南火鍋去酒吧食嘅經典事件.
東南亞嘅火鍋,我淨係記得喺清萊試過,反而,我真係未試過食越南火鍋,香港越南菜多的是,可惜卻好似從來未見過有火鍋,大概香港人最叻都係淨係食越南牛肉河.
於是,從我得知銅鑼灣開咗一間新嘅越南菜SO tam,仲提供很少見的越南火鍋,就已經bookmark 左,於是約幾個朋友一齊去食.
位於Times Square附近,地點超級方便.當晚人數夠多先食得多野,不過疫情關係都分左兩枱坐.
坐低先要杯越南滴漏咖啡,提下神.
越南菜嘅前菜點少得牙車快,香港其實唔係好流行食呢個以雞絲,海蜇同生菜絲所做嘅開胃前菜,我覺得幾特別,至少為今餐開下個胃.
不過我自己較鍾意青木瓜鮮蝦沙律,淨係食爽口又新鮮嘅蝦肉加甜美嘅青木瓜已經值回票價.
細細個最鍾意食嘅係越南粉包,到我咁大個都依然咁鍾意食呢樣小吃,呢度叫做手拉粉卷,感覺夠好夠美味,熱辣辣食感覺特別好.
呢度嘅越南炸春卷真係做得好吸引,剩係吃表面個脆皮已經夠正,一個字,得.
通常食印尼嘢先至會食串燒,呢度竟然都提供串燒拼盤,豬肉,雞肉同牛柳各點了兩串,我最鍾意食嘅必定係雞肉.
特別係佢嘅醬汁唔可以錯過,市場上少有用魚露為主角的醬汁,增添了不少越南風味.
牛油椒鹽軟殼蟹,食完滿口牛油香,蟹肉又大件,絕對係必點嘅菜式之一.
豬頸肉法包,令我想起渡船角.
講開牛油,佢嘅蒜蓉牛油雞翼又係好正,一個人一隻絕對唔夠喉.
食咗咁多煎炸野就好想試吓佢嘅西貢啤酒,呢度仲要提供兩個版本,我選擇左低卡路里版,飲都飲得健康啲.
咖喱雜菜煲配麵包,讓你清清腸胃,個咖哩都不錯,不算太辣夠香口.
越式豪華火鍋,選咗蟹湯,有菜有魚有魷魚有牛肉,仲可以加唔同嘅配料,個蟹湯非常之鮮甜,而且咁大個火鍋都只係$248,如果可以加越式河粉應該更加完美.
呢個非常傳統嘅越式鍋底,令我諗起如果身處喺胡志明嘅酒吧,究竟可以點樣係酒吧外賣火鍋呢?係唔係叫緊六個六嘅時候,突然間就夾舊肥牛黎食?
我想只有K先生才知道了.
到底幾時先有得飛越南?我想不要諗了,不如嚟呢度食火鍋更加實際.
SO TAM
銅鑼灣羅素街8號英皇鐘錶珠寶中心2樓


text:
其實當價值股同指數分道揚鑣咁行嘅時候,我一直喺度問,究竟個調整係risk off定係sector rotation.由於指數持續向下嘅時候,價值股都創新高,所以先當係sector rotation咁樣揸實啲電力同埋基建股.直到三日前,基建股出現插水,佢嘅調整比預期凶狠,硬食咗一棍,開始有risk off燒到去價值股嘅感覺,由於心目中都係用hit and run嘅做法,所以即刻放晒所有基建,電力,銀行,保險,電訊嘅價值股,大量增加現金.
其實唔單止資金流動嘅影響,即使喺估值上都有誘因放貨.以電力股為例,原本嘅估值方法都係用PB去計,但係近排嘅revaluation主要係靠將未來幾年新能源嘅capacity透過DCF加埋落去整體估值.例如有投行將華潤電力(836)新舊能源佔比1:3嘅capacity計到3:1嘅估值,我覺得係合理嘅,但係revaluation最容易嗰part已經反映咗(由只係睇現在嘅估值轉為睇未來五年嘅估值).
大市連跌咁多日,唔排除有個小型嘅反彈,我相信今次嘅反彈會係增長股帶動,重點有機會係醫療板塊.由於唔清楚科技行業係以大型定係小型公司帶動,所以我先用7226做一個大包圍.但係今次反彈比較大嘅conviction係來自藥明生物(2269)同埋信達生物(1801),因為佢哋同行嘅公司已經率先突破下降軌,喺上面等緊佢哋,而身為龍頭嘅佢哋值得重注博下反彈.


text:
高達癮起,勁摷VCD,先煲G,再煲W,今煲F91,貪佢係高達電影兩隻VCD兩個鐘搞掂.
叫F91好明顯因為1991上畫,當時得三四年級連睇高達機會都未有,只知有呢套超正機械人動畫存在,果時第一次見到F91已經極度鍾意,跟住睇埋敵機就知道呢套野唔睇唔得,
「好X靚呀!!!」
唔好意思果時仍然非常純真的劉Sir係連粗口係咩一回事都未知道的,請將個X字刪左佢.單靚一樣已經足夠吸引到年少無知的我,但係當年只係個小小小學生,又點會有機會去戲院睇或者搵到錄影帶?所以隔多幾年到到自己儲到d錢又識得出街時,搵到隻VCD先有機會睇到一圓此萬千童年夢中之一個.
要講F91,當然先講美術,到今時今日F91之人設機設仍然係我最受落最滿意一套,畫功同之前比精細左好多,要插的話當然插得到但係夠應付我要求,機設風格直到今日都仲係最特別一個系列,敵對陣型機體全部非常歐洲化同美工化,造型同武器都好具中古騎士格,最卒仔果部卒仔機都靚到仆晒街,亦搵唔到第二套個設計風格近似F91,之後個宇宙海盜續篇Crossbone,仲要將呢種機設去到更加另類之極端,如果唔係因為冇影畫化,相信Crossbone會俾人插得仲勁過G同Turn-A.最後大佬朵食人花拉夫列西亞直頭係高達史上最強最經典MA,幾十門激光炮百幾條觸鬚,全機直接思想控制,理論上一部足夠屈爆機(雖然機戰入面佢有得出血滴子,但實際電影中血滴子係獨立行動唔關佢事).講高達的話F91更加係最靚&最勁&我最愛高達之一,仲有殘影分身絕招出喎!當年最革命係故事去到0153年即係差唔多0079一個世紀之後冇晒限制,出現破天荒的鐳射盾,d科技實在好勁!更鍾意係合理好多,d高達唔似以前一掂即爆,就算斷手斷腳斷頭中幾槍都唔會即爆,直到真係俾人重創或者擊中重要部份先會爆,真實番d(因為科技過左?).戰鬥繪畫亦更細致.單講美術呢套已經係最成功高達作品之一.只不過靚係冇用,踏入90年代,真係宿命地冇幾多套高達有以前八十年代時咁有吸引力,往往就係衰劇情同深度.
故事年代已經去到UC0123,冇晒自護泰坦斯呢d「奸角」變成全新局勢同故事,當然不離地球政權同殖民衛星勢力對抗,按照元祖高達傳統主角實係後生仔一個,一班柴娃娃靚仔靚妹住緊個衛星俾人攻打誤打誤撞入左軍部,跟住未坐過機動戰士打仗的主角無端端被屈做左高達機師,要用高達幫處於劣勢的地球聯邦反攻太空.全電影個半鐘就係講呢樣野,但劇情完全冇驚喜完全唔特別都幾失望,因為得個半鐘交代晒正常要二三十集先講得晒之內容關係,套戲去得太快,好多地方唔夠清楚或者跳過好多步冇講,好似話有敵人變節,兩個字前仲係敵人果邊,兩個字後突然變成自己友仲要順理成章得好似一早已經係自己人噉,最後朵食人花咁勁點知主角仲勁唔知點解臨到唔夠抽時最後一刻多左招分身,搞到隻食人花戇居居做低自己又係吹脹,係型都型得合理d解釋番下啦大佬,實在係太快同太求祈,打雖精彩,故事有好多野都可以延伸同解釋.睇完之後,只會覺得一定唔止咁少,以F91之潛質,肯定唔(止)係一個個半鐘電影project咁少咁浪費,人物非常之多亦有晒成個完整世界觀,當年打超任隻game有出F90系列(N咁多個裝配,相信係歷史上最多型號之高達),而F91設計靚,武器多(基本常規裝備可能係所有高達之中最多果部),又有超勁一炮穿盾之VSBR令佢成為火力最勁高達之一,仲有屈爆機絕招分身,打機戰果時F91都係最勁高達之一.既然有咁完整設定再加埋F90歷史,仲有「後傳」Crossbone,造出黎點會只係為左呢個半鐘咁大把,淪落到主角一開波第一次用機動戰士已經勁過晒全隊其他人,又冇乜探究過對殺人之反思,d機能太快發揮晒出黎,最後又老屈地開到招分身贏埋大佬,搞到冇晒發展同太理所當然好多吹脹位.如果成為電視版相信可以成為一套小/半經典,已經夠晒料砌電視版丫,點解唔去做?(雖然我覺得呢個故事同宇宙,改成電視劇都唔會夠以前(新)自護年代時咁具思考性同哲學性),所以成個F91世界,最精彩唔係F91呢套戲,而係F90同之後Crossbone呢d小說同漫畫,精髓全部留晒俾螢幕以外.搞到我對Crossbone好有興趣.
睇完套戲,未完,仲有片尾.十套戲有九套唔會睇片尾,但F91個片尾係萬睇不厭,當然唔係睇字幕啦,而係F91首片尾曲係我最愛高達歌"Eternal Wind",聽到今日都仲係咁鍾意聽的一首J-Pop,當年睇完套戲之後係噉倒帶就係為左重播片尾聽歌,又冇soundtrack又冇mp3要聽歌就只有呢個方法,今日自然係歷史重演倒完又倒連聽幾次,實在太好聽喇.聽埋歌仲有喎,片尾之後隻VCD仲要加埋果年所有同F91有關之宣傳片電影模型都有,製作超專業.就係因為呢隻VCD,令我對F91印象持續正面,你唔鍾意一回事,有好多不足亦係一回事,我就係鍾意F91,因為可以話係最後一套好睇之高達(仲有緊接住之0083,08小隊同Turn-A).之後V開始,除左Turn-A冇幾多套提得起興趣.唉.


text:
數神特訓營 - 中四備戰課程
成個課程會 Cover S4 嘅所有 Topic.我亦會定期同大家操練 Mock Paper 以及派發 Concept 書仔,令同學花最少嘅時間,學最多嘅 Skills.
教學風格係四成 Concept,六成 Skills,包括計數機內置功能,8大獨家計數機運用技巧,可以幫你完全精通晒部計數機!!!😎
課程概覧
以為自己溫熟咗嘅課題,點知去到考試嘅時候竟然唔識做.
- 未溫晒課題嘅 Concept 漏洞
- 淨係溫習好概念,但未能熟習考試題型
- 做卷時唔肯定以及唔夠時間做
- 考試涉及跨課題題目
課程目標
- 學懂 DSE 題型及概念
- 找出 MC 及 LQ 捷徑
- 用 Program 及 Skills 加速完成試題
- 掌握對付新題型方法
- 了解考評局出題模式及趨勢
課程配套
- 精讀筆記
- 史上最有價值嘅Question Bank
- 每期 1-2 個實體+Online Quiz
- Telegram Group Pastpaper 資訊
- 每期 1 小時額外 Bonus Video 教學
- WhatsApp 支援
- 必入 Program
- Optional Program
- 不定期派發 Mock Paper Set
- 不定期派發精讀 Concept 書仔
及早打好基礎,再學習進階題型,一齊喺DSE搶分啦!
課程特色
Gary Maths
短短兩年間已累積近150位學生,當中不乏傳統名校學生(包括德望學校,瑪利曼中學,香港華仁書院,協恩中學,皇仁書院,瑪利諾修院學校),亦曾幫助 Band 3學生奪星和自修生輕鬆由4升至5*.
靠嘅係一套貼地簡易嘅數學學習方法,(將概念簡化,再配上我嘅自制獨家精讀筆記,全方位計數機技巧應用,定必可以將你嘅數學應試能力推上至另一高峯!)
IG:@DSE.MATHS.GARY


text:
01 Jan – 03 Jan 2018
Day 1 Devon
由倫敦揸車去完舊鄉村之後就直接向英格蘭西南面出發,去之前亦無好好做資料搜集,當時淨係想去啲比較無咁凍同熱鬧既地方,所以上網見到風景好靚之後就決定去,係英國其中一個national park,揀左一間bnb係比較平,見到個屋主係superhost,有free parking同好近附近行山就book左,都無睇清楚間屋其實係點.
真係喜出望外,我地去到已經七點幾,英國既路或者motorway都無乜燈,到左附近真係有種寧靜既感覺.一去到,敲門,先黎開門既唔係屋主,係四隻狗狗,佢地好high,我地都好high,屋主叫katie,原來佢做狗狗寄宿,間屋分左兩層,有前後花園,地下個層狗狗都可以自由出入,英國都好適合養狗,感覺好人道,同埋佢地似當狗狗係朋友或者家人,唔係寵物咁簡單,同香港好唔同.
(大帝勁開心有得撚狗)
Day 2 ~同狗狗行山~
Katie話佢每日會帶狗狗去散步三次,諗起香港既狗狗酒店,應該唔會有咁既服務.佢同佢地會一齊訓,同埋睇得出佢地好聽Katie話.我講笑話我地可唔可以同佢一齊去,佢竟然當真,話第二日可以去Plymouth既海邊或者Moor附近既山行山.
我地揀左去行山,因為我地好鍾意行山嘛,當Katie知道我其實好少揸車之後佢話可以坐佢架車,仲借埋喺嗰度行山需要既衣具.嗰度同香港行山真係完全唔同,因為冬天天氣唔穩定,英國又潮濕,所以絕對著唔到dr martens行山,佢借左鞋同雨褸比我地,好彩著左佢對鞋,因為啲路好muddy,姐係好似踩屎咁,個質地幾正.
Lustleigh
佢架車係架Van仔,睇得出係改裝過入面帶啲狗出街,我同小狗坐前面,其他狗就坐後面,係附近接多一隻狗係就出發了.離我地住嗰度差唔多四十分鐘車程,啲狗狗都無咩坐唔定,應該係坐慣車.
無可否認狗行山真係好叻的,佢地好乖,唔洗上繩都唔怕唔見左佢地,雖然行得好快但係會識等人,有空地時佢地好似好開心,係咁兜圈咁跑,住依度既人應該每家都有狗,見其他行山人士都有帶狗狗.我好欣賞佢地唔係當狗狗係寵物,係度既狗感覺好自由,雖然個地好muddy,但係都可以好開心咁走,啲人唔覺得佢地污糟哂驚依樣嗰樣,始終我覺得狗都係自由既生命.
只係去到有馬或者羊既地方先上返繩,啲狗好似好鍾意同馬玩
其實我地去既地方唔算係依個national park最出名既地方,最出名應該係Hound Tor同Haytor,Sherlock有一集就喺Houndtor同附近拍.我地只係離讓望到,但係我地行山既地方都有好多tor,姐係類似大石,大山既東西.
行左三個鐘左右,登上左最高(其實唔係好高),見到一片山林,影相影唔到既壯觀,如果無Katie帶路,應該唔識黎.啲樹無葉,但個地都係好綠,可以睇到依度天氣好好,因為係樹上面有一條條空氣好先會生既野.成個trip其實都好好,唯一不足就係冬天日照好短,好早天黑,所以做唔到好多野,天黑基本上無咩做到,要返去休息.
我地最尾見咁早,去左買雞整港式豉油雞食😍 Katie就拎左佢整既kimchi同其他醃野比我地試下,佢好鍾意亞洲野食,有好多亞洲調味料.
Day 3 Devon to Stonehenge and London
本來打算同Katie去海邊,不過因為要趕返去睇阿仙奴同車路士大戰,驚遲到,所以中途我地自己去巨石陣,有啲後悔架,睇巨石要17pound,所以到左都無入到去,當係一個休息既地方,有人話可以兜去後面睇,再行入啲就可以近距離觀看而唔洗比錢.由Devon返倫敦既路途天氣好好,忍唔住落車影左幾張相,而我揸車就越黎越快,仲識爬頭😂
Stonehenge


text:
Day 42 覺巴村上小小
起身去咗對面食包子
今日我地打算翻兩個山,第一座山係拉烏山,第二座係覺巴山.起步就爬十五公里坡,阿曦呢個痴線佬,冇見一排,入咗藏仲係穿短袖,已且仲拖咗包,上坡似平路,落坡風一樣
呢段路係連S型上坡,但亦可走捷徑.由於有上次嘅教訓,我同阿靖安分守己,沿大路踩.但阿曦就決定由底直接推上去
當上到去,佢已經係上面迎接我地
到拉烏山之後就係三十公里嘅下坡,玩開BMX嘅阿曦仲即場來咗嗰表演.不得不説,佢真係型,唔係扮
下坡加落雨,真係凍到一個點,但阿曦只係笠件雨褸同短褲就衝落去.仲要全程4x速落灣,我地唔敢放咁多,追唔切
之後係如美鎮食個飯.我幾欣賞阿靖嘅一點就佢對不滿嘅野一定會出聲,唔似我咁唔太過分都可以忍.好似今日食飯咁,我地坐低點菜嘅時候,飯店老闆態度唔太好,佢即刻起身話轉去第間食
而且阿曦仲同我哋講, 佢有時會拉啲大貨車嘅尾有啲繩,借勢等架貨車拉佢上山, 可惜我哋一直都冇機會見到呢個技能發動嘅時候
食完我地就爬覺巴山,阿曦一支箭咁踩上去
,我地過覺巴村已經爬多幾公里已經有啲體力不支,仲要飲完橙汁個肚又開始唔舒服
於是我吔叫阿曦去登巴村先,我地附近搵住,聽日早啲踩去會合佢
呢到應該係為工地嘅工人而設,唔洗登記,30蚊晚
無咩胃口,吃咗小小已經食唔落
無網又停電,所以後一日出文


text:
相信有好多媽媽生完BB之後面對嘅第一個問題,就係產後修身嘅問題.我由未生之前就已經上網爬定文,希望揀一間可以幫我好快健康修身嘅美容中心,係唔同嘅朋友推薦之下,我就決定去Perfect Mama.雖然我有幾個朋友都係喺Perfect Mama到做過treatment,但係我上網不時都會睇到有人話Perfect Mama係黑店,千祈唔好去,但見係朋友推薦,最後我都係決定去咗Perfect Mama到做S6溶脂療程~
見到唔少人話Perfect Mama係黑店,因為佢地好hard sell,加上Perfect Mama啲療程冇咩效,所以Perfect Mama就被佢地打入黑店行列.但我身邊有幾個試過Perfect Mama嘅朋友,都覺得佢地做得好好,唔會hea做之餘,仲會同你講點樣做可以令個療程效果更加好~咁當然有可能網上啲人講嘅都只係個別例子啦~
係我生完BB一個月左右,我就即刻去咗Perfect Mama登記試做S6溶脂療程.其實去到Perfect Mama旺角分店,都幾光猛闊落,一啲都唔似係黑店嘅感覺.加上招呼我嘅職員都好nice,又好好service,所以我都唔係好明,點解會有咁多人話Perfect Mama係黑店?講返正題,serve我個職員話,每個客人做機之前,都會先做一個體態分析,睇吓有邊個部位最需要減脂.以我為例,生完BB最鬆,最肥嘅就一定係個肚腩,而Perfect Mama嘅治療師亦好好咁,特別仔細同我check吓肚腩位~我心諗:Perfect Mama真係唔似係黑店喎!
當然啦~可能之後Perfect Mama啲職員會好hard sell呢~到時佢地hard sell嘅話,Perfect Mama就真係黑店啦!不過check完肚腩,治療師好快就帶咗我去做S6溶脂減肥個部機.
治療師有特別提到,S6溶脂部機係用咗生物激光,所以可以直接入到脂肪層,而且一啲都唔痛添!咁治療師話唔痛,都要自己親身試過先知嘅~係我做緊機嘅過程入面,我覺得S6溶脂呢部機真係一啲都唔痛,直情可以話係冇感覺咁,我就成程都係瞓係到,中間仲有幾分鐘恰著咗(笑),不過正因為係咁,我先覺得Perfect Mama嘅S6溶脂療程做得好!點解我咁講?睇埋落去就知!
好多網上cm話Perfect Mama係黑店,因為佢地嘅療程冇明顯效果.就係我做完S6溶脂療程個程,其實我都有同樣嘅疑問,因為成個做機過程都冇咩太大感覺,做完就好似冇做咁,會唔會一啲效都冇呢?唔係越痛先代表越有效?不過過咗一個星期左右,我就知道呢個諗法完全係錯!
咪住!記唔記得有好多人話Perfect Mama係黑店,因為佢地hard sell呢?其實由我入去Perfect Mama個一刻開始,我都預咗佢地會有人嚟sell我.講真呀,美容院職員唔sell客唔通食西北風咩?不過hard sell就絕對唔要得啦~即係個客話咗唔要,唔好,都仲要繼續sell,甚至乎搶埋你張銀行卡夾硬碌你張卡,呢啲就100%係黑店啦!不過Perfect Mama就絕對冇咁嘅情況,由我開始做機,到做完,同治療師傾咗一陣為止,佢地啲職員都冇「落力」sell我,只係話我知而家S6溶脂療程做梗咩promotion,比join正價plan平好多~我話想睇埋今次試做咩效果先決定,佢地都冇再sell我,仲話之後我嚟join plan嘅話,搵返佢就會有返同一個優惠~
我諗大家都睇得出,Perfect Mama真係唔係hard sell客個種黑店嚟~講返療程效果個part,做完Perfect Mama S6溶脂療程一個禮拜左右,雖然我體重數字上冇大分別,但係腰圍就好明顯瘦咗!平時著開個啲褲嘅褲頭鬆咗少少,而且用尺度嘅話,腰圍仲少咗2cm!不過唔只係咁,再過多一個禮拜,我嘅腰圍係持續咁減少,已經進展到減走咗4cm!雖然減咗4cm之後,腰圍冇再特別少到,但係只係做咗一次S6溶脂療程,就有咁勁嘅效果,令我好surprise!真係完全唔似網上啲人咁講,話Perfect Mama係黑店,計我話,Perfect Mama一啲都唔似係黑店囉!
(before)
(After)
見到效果咁好,而且Perfect Mama又唔係黑店,所以我都決定去join S6溶脂修形療程嘅plan,keep住一個星期做一次,做咗兩個幾月,而家我肚腩位已經回復到24吋腰啦!真係俾我以前做女個陣仲要瘦!而家做咗咁耐treatment,我條腰已經keep到好fit,好多朋友都話睇落,我完全唔似生過BB!見到有咁嘅效果,我都真係好開心我揀咗Perfect Mama做產後收身療程!
應該有好多媽媽都想快啲產後收身,既然係咁,就快啲去Perfect Mama體驗一吓啦!試過就知道,Perfect Mama唔係黑店嚟架~佢地嘅S6溶脂療程真心work!


text:
菲比斯係奧運史上拎到金牌同總獎牌最多嘅運動員?
連續睇咗大半個月嘅奧運賽事,相信唔少史友都意猶未盡,仲想阿史講多啲奧運嘅傳奇運動員,咁就當然冇問題啦!今次阿史就同大家介紹一下奧運史上拎到金牌最多嘅一位傳奇人物啦! 阿史所講嘅呢位人物就係有「水神」之...
史檔 2月前
奧運會原來曾經有藝術競賽?
按照大家今時今日對奧運會嘅認知,都會將呢場世界各國嘅盛事理解成體育競賽,但唔講唔知其實奧運會原來係有藝術競賽,甚至藝術項目仲被列為比賽項目長達36年!到底奧運嘅藝術競賽係要比啲咩呢?阿史今次就同大家介紹...
史檔 2月前
香港由幾時開始有第一代奧運代表團?
呢排大家都經常回顧香港嘅傳奇運動員,既然講開,阿史都想同大家回顧一下香港嘅奧運史,咁就要由第一代嘅奧運代表團開始講起,唔知史友們又知唔知香港係幾時第一次參加奧運會呢? 答案就係1952 年喇!其實早喺戰前,...
史檔 2月前
拳王阿里曾經參加奧運 仲將獎牌掟落河?
東京奧運會就正式收官,嚟自世界各地嘅選手都拎住佢哋憑血汗打拼返嚟嘅獎牌返到自己嘅國家.對於呢啲獎牌,凡係運動員都會珍而重之,而唔講唔知以前就有一位世界拳王參加過奧運,但佢竟然喺贏取到金牌之後冇耐將佢掟...
史檔 2月前
國際泳聯改例因為伏明霞?
呢排阿史睇奧運真係睇到入晒迷,好似女子高台跳水咁,年僅14歲嘅全紅嬋以近乎完美嘅表現奪得冠軍,仲要响過程中拎咗三次滿分10分,所以唔少人都話佢係繼伏明霞之後另一位跳水天才運動員. 好多人見到全紅嬋嘅表現就...
史檔 2月前
銅牌!銅牌!銅牌!港隊女乒史上首面奧運獎牌
就喺剛才,我哋嘅香港奧運代表隊又再創下歷史,港隊女子乒乓球隊拎到史上首面奧運獎牌! 繼今次港隊女乒歷史性殺入銅牌戰之後,港隊就迎嚟世界排名第三,上屆亞軍德國.其實早喺上屆里約奧運女子團隊賽果陣,港隊女...
史檔 2月前


text:
你以為上咗年紀先會有膝頭痛嘅問題?咁就錯喇!好多人喺後生嘅時候已經要面對膝頭痛嘅問題,一開始疼痛感可能只會喺做運動嘅時候先出現,但如果唔正視問題,手尾可以好長,仲有機會影響埋日常行動!所以今次就同大家講解下運動時膝頭會痛嘅原因,同教你點樣處理膝頭痛嘅問題.
點解做運動會導致膝頭痛?
造成膝蓋疼痛嘅成因有好多,但如果膝頭只喺運動時或運動後出現痛楚,平時日常生活中冇出現疼痛感嘅話,好大機會係因為以下因素:
1)運動姿勢唔正確:
運動喺正確姿勢下會運用肌肉嚟提供力量,並達到鍛煉肌肉嘅效果.但如果你運動姿勢唔正確,運用唔到啱嘅肌肉群去發力,就有機會加大關節嘅負擔,對膝頭造成傷害.
2)運動過於激烈/過量:
如果你喺運動期間需要不斷重複蹲跳動作,例如係打籃球,排球等,就有機會因關節軟骨不斷磨損而引起疼痛感.加上若你運動太過頻密,冇提供足夠時間畀肌肉休息,恢復同生長,便會因運動過量而導致肌肉疲勞,令到肌肉缺乏力量去支撐身體,增加膝頭嘅負荷,長期便會造成勞損.
3)大腿或臀部肌肉不足:
我哋身體嘅重量係需要靠肌肉去幫助支撐,特別係大腿同臀部嘅肌肉群.如果你平日冇做慣性嘅肌肉鍛練,大腿或臀部嘅肌肉就會缺乏力量去支撐身體重量.喺肌肉不足嘅情況下突然做出超過肌肉所能應付嘅運動量,更會令膝頭嘅負荷急增,造成損害.
膝頭痛唔適合做邊啲運動?
如果你發現運動時膝頭會出現疼痛感,就必需要立即正視!並盡量避免繼續進行對膝頭施壓過多嘅運動.當你平躺時膝蓋嘅負重係零,企喺度嘅時候負重係體重嘅1倍,你做以下動作令膝頭所承嘅重量分別係:
- 平地行路:膝頭負重係體重嘅2倍
- 上樓梯/斜路:膝頭負重係體重嘅3倍
- 落樓梯/斜路,跑步:膝頭負重係體重嘅4倍
- 打波:膝頭負重係體重嘅6倍
- 蹲,跪:膝頭負重係體重嘅8倍
所以為免令情況惡化,要避免做令膝頭負重過多,特別係打波同涉及蹲跪動作嘅運動!
有咩運動可以改善膝頭疼痛問題?
避免做令膝頭負重過多嘅動作係咪就等於唔好再做運動?當然唔係啦!正如上面提過,肌肉不足會係膝頭痛嘅成因之一,所以你可以選擇一啲唔會對膝頭造成過份負擔嘅運動,慢慢鍛練大腿同臀部嘅肌肉,去改善膝頭疼痛問題.
但首先,你都要畀膝頭有足夠嘅時間休息同恢復,之後就可以循序漸進,進行以下一啲對膝頭負荷較低嘅肌肉訓練.
- 游水:由於游水嘅姿勢係平躺,加上身體喺水中嘅重量只有地面嘅十分之一,所以游水唔會對膝頭造成太大負荷,而水嘅阻力亦有助加快鍛煉肌肉.不過要注意嘅係,膝痛最好避免選擇游蛙式,因為蛙式需要屈膝再蹬水,有機會增加內側半月板嘅壓力,導致膝痛惡化.
- 踩單車:踩單車可以鍛練到股四頭肌同腿後肌,令膝頭周圍嘅肌肉更結實,係保護膝頭關節嘅好運動.加上,踩單車係坐住進行,可以減輕運動時對膝頭嘅負荷.
- Wall Sit 靠牆蹲:即係靠住牆做無影凳.雖然上面有提過蹲坐嘅動作會對膝頭造成好大負荷,但靠牆借力可以將大部份壓力卸到牆上,令雙腿受壓較少.首先你要企直身體,將背脊同臂部緊貼牆,然後緩緩靠牆坐下,直到膝頭彎曲角度成90度,注意膝頭唔好過腳尖.將呢個動作維持約 30 秒至 1 分鐘,然後再重覆做 2 – 3 組.只要持續每日練習幾分鐘,就可以強化膝頭關節.
除咗以上提到呢三項簡單嘅運動,仲可以透過肌力訓練或做拉伸運動強化膝頭關節,不過就需要有專業教練教導正確嘅運動姿勢,否則若運動姿勢唔正確,就有機會造成反效果,加重對膝頭嘅傷害!我哋嘅專業教練團隊可以根據程度為你制定同教導強化膝頭關節嘅運動計劃,歡迎向我哋查詢下!


text:
[劉Sir啲文一向出名唔知寫乜又鬼咁長,如果話今次睇完有禮物送,唔知會唔會多啲人睇(晒)呢]
睇過咁多idol有幾隊想特別寫吓,HAMIDASYSTEM最想寫先,因為夠怪,唔係擺明要同主流相反走另一極端種「反idol」,而係外型造型音樂叫正路,但加埋又唔似一般idol,仲冇乜其他組合似佢哋.
其實本來好大路,叫自己做melodic electronica不過出道啲歌都係典型idol pop,同套白色衫一樣冇乜特色.但係出咗第一隻EP隔個月首新single立即唔同晒樣,歌路變咗trip-hop,downtempo,trance溝埋,唔多開心位upbeat位,啱用嚟聽多過睇嘅低調電子音樂,做到名乎其實嘅melodic electronica.
全個轉變超級大,冇乜偶像組合會全部歌咁低調,而且寫新歌個班底好勁編曲變化多而大又多特點,單單《抜けない根無し草》個theme走15/8,仲有二重唱(其實佢哋好多歌都有),歌已經另類過人.
造型轉埋全黑,跳舞由開心舞變到好似做舞台劇,觀眾想揾個位跳吓fing吓,跟住做動作或者自己玩毒撚嘢都好難,每次佢哋上台台下一定企定定靜靜睇.當日本idol show出名觀眾夠癲好多時台下仲好睇過台上,HAMIDASYSTEM係難得表演時場內會好平和嘅組合.
出碟前後咁短時間內音樂同表演風格改變咁大,係一早就計劃走alternative idol路線,只為推佢哋出咗道儲人氣先就用堆pop歌頂住先?定出完道至覺得pop落去唔多掂,就拿拿臨搵咗而家啲另類歌務求盡快轉型?雖然睇埋佢哋個名似前者,見完四條女我硬係覺得後者至係真.
事務所搞偶像組合最重要全隊夠多元化食到越多唔同客路越好,HAMIDASYSTEM就係長髮高矮各一加短髮高矮各一乜仔都殺晒嘅百搭組合,只係見到有兩個細細粒個樣咁幼齒,但著到全身黑面燶燶去演灰灰哋邪邪哋嘅歌同舞,同全隊除咗黑直長有點邪feel另外三個點睇都乖得滯好唔夾,你唔係同我講你一開始已經打算做到咁alternative時又會揾咁大路嘅囡囡組團吖嘛?(是但啦,佢哋不知幾受歡迎特別個短髮高妹,連鬼佬睇完都揾佢影相㗎)(其實我都係㗎,但係,口烏口烏)
我第一次睇都唔算好鍾意,同睇多幾次就見到幾個問題:音樂喺idol表演入面太另類同低調,現場表演又單向氣氛炒唔起;全隊得黑直長把聲重鼻音而特別同有啲唱功,另外三個都係典型女仔聲唱歌亦唔算好得只夠交貨;而且話就話有兩隻EP,因為唔會再玩第一隻啲pop底歌,基本上每場都係相同幾首歌撈亂玩.
所以初初睇未必受,睇多幾次又會嫌表演唔夠變化,好在我對音樂性有所執著,同佢哋live概念性好重加比一般跳舞組合多一份藝術性,而且製作好認真,有啲位會玩熄燈同只見過佢哋自備laser出show,未見過有邊隊indie band/idol玩細livehouse會擺咁多心機喺燈光方面.
對我嚟講無論聽定睇都要慢慢浸,浸耐咗就會覺得有味道,好多人話聽日本囡囡電子梗係聽Perfume,但從來唔識欣賞時HAMIDASYSTEM啱我多啲.但亦好明白呢條路線會做到一係好受好鍾意一係就唔鍾意只覺得悶冇中間位,但想點就點只賣知音唔係就係alternative態度咩?
不過佢哋都唔使憂,之前講過越睇得多idol越多嘢唔明,好似四條女都OK但成個package點睇都唔似紅得起,偏偏做到好大差唔多場場都出最後或者最後幾隊加勁多fans.今次嚟又好彩撞到出第二隻EP《DERO X》,其實只係將之前六隻single加live出場段intro夾埋一隻碟,逐隻single追一隻一千円,而家三份一價錢買晒轉歌路之後全部歌慳返唔少.而indie組合每次出碟,某程度上係借將當時所有歌出隻精選為嗰個時期做個總結,跟住就會進入下一期音樂同造型都有改變,而呢樣我就最擔心.
佢哋新活動係隔一排就去cafe做一日店長,而家套新衫都有點女僕/女傭風,唔知邊樣係雞邊樣係蛋,但換衫我一定唔開心,之前套黑暗風夾歌路之餘亦係我最鍾意嘅idol服裝.
轉女傭look亦可能象徵音樂唔再灰,最近一次睇兩首新歌中間加返光明位開心位,音樂pop返啲但表演更重戲劇性,發展落去可能音樂未必咁鍾意但live會覺得好睇咗.不過實際會係點就我都唔會知啦,因為下次可以再睇佢哋起碼係一年之後,到時可能女傭風呢期都完咗又轉另一樣嘢啦.
所以而家就進入大家最期待嘅送禮環節.睇佢哋嗰場係五點開演十四隊嘅fest級盛事,唔計真正嘅fest睇過咁多idol show呢場一定最多人,HAMIDASYSTEM好鬼多fans而賣嘢個位好鬼細見到超墟冚已經出返去,到睇埋仮面女子後半場加神使轟く,激情の如く.全set終於埋到counter.見有可能最後一次睇佢哋,買完碟俾多一千円買多兩張影相券,排咗差唔多半個鐘錯過埋じゅじゅ成場,排到第四個至話夠鐘收檔截龍,問噉點算呀佢話唔使怕張券兩個月內有效.但係我下星期走喇喎.
但買得無謂嘥,如果你呢兩個月去日本,我可以送呢兩張影相券俾你同佢哋影相,買嗰日係25/7即係去到九月底都用得,去睇HAMIDASYSTEM全日本任何一場show都用得,兩張券可以同兩條女每人影一張即影即有加傾半分鐘偈,或者同一條女影相送簽名加傾一分鐘偈,豪多1000円加多兩張券條女會幫你張相畫埋公仔寫多幾隻字添.
當今年十月冇Loud Park但九月有Sons of Apollo + BAND-MAID + The Crown + Origin + Power Trip嘅自製Loud Park Lite,本來我都想九月飛多轉順便用埋佢,點知呢晚睇完佢哋返到香港就有新工返告別freelance歲月冇得再飛.係幾灰,蝕咗1000円事少,除咗冇得同個高妹影相(可惜已經唔再著最型嗰套黑衫),仲有其實好多indie idol group都唔長命,當返返full-time代表第時可能一年至有得飛一次時,下次再嚟日本佢哋仲喺唔喺度冇人話得埋.呢樣就係下一次想寫嘅主題.
HAMIDASYSTEM OFFICIAL WEBSITE
HAMIDASYSTEM@Twitter


text:
由反送中運動爆發開始,香港出現攬炒呼聲,亦有人以加速主義形容香港抗爭運動路線.呢種不惜同歸於盡嘅決心既係民眾自主嘅選擇,其實亦係不由自主嘅歷史結果.以下我會講吓香港不由自主捲入東亞變局嘅遠因,希望大家會明白香港同中國嘅距離,繼續相信中國解體必然發生嘅預言,喺運動由熱烈轉向平淡嘅呢段時間,毋忘初衷,努力精進,為下一波嘅抗爭做好精神上嘅準備.
文明開化,分道揚鑣
香港其實由一八四二年起,就已經受惠於英國殖民主義而植入咗同華夏唔一樣嘅文化基因,由嗰一刻開始,我地香港嘅成長軌道已經同滿清,中華民國同中共政權完全分開.當今中國政治制度嘅百病叢生,正係因為佢地仍然未進入現代,仍然以敵我矛盾思維看待一切,而香港則一早已經超越因為生命時刻受到威脅而無法發展出互助精神嘅華夏食人文化.喺英國人嘅管治之下,香港先民走出自相殘殺嘅歷史輪迴,喺殖民地裡面以半農耕半漁獵模式生活,然後開始有工業商業發展,逐漸成長為享譽全球嘅國際城市,撇除兩次世界大戰帶黎嘅破壞,以太平盛世形容香港先民嘅生活,可以話係相當恰當.
反觀中國境內,由滿清解體去到軍閥混戰,再去到中共建國七十年,平民一直都係喺生死關頭徘徊.處於朝不保夕嘅叢林狀態,佢地無法想像未來,長遠經營人際關係嘅概念亦無法紮根於佢地嘅思維之中.中國嘅長期滯後,以及將會持續多至少一個世紀嘅時間滯後,直至各個族群喺後中國解體時代搵到向心而凝聚之前,都會成為東亞嘅不穩定因素.由此可知,香港先民得天獨厚,疏遠精神世界極為狹窄嘅華夏食人族,一方面安然接受基督新教國家嘅文明開化,另一方面繼續從同中國嘅交流之中消化同沉澱專屬於香港嘅某種東方精神,所謂加速,喺香港人嘅歷史裡面一早就已經埋下伏線.
港英政府嘅管治,係會尊重其他文化,甚至會鼓勵當地人堅持原有傳統,香港因此自然而然就成為咗免於戰亂而又宜於居住嘅城市,而香港人順勢而為,亦自然難以倒退返去接受中共治下嘅生活形態.喺單一殖民者嘅有力保護之下,香港先民獲得建立庶民文化嘅足夠空間,承載香港文化嘅共同語言亦得以傳承不衰,影視作品喺最輝煌嘅黃金時期更一度向亞洲其他地區輸出.兩相對比,我地就會發現,香港同華夏嘅距離,固然係文化上嘅距離同地理上嘅距離,但最重要嘅,其實係時間上嘅距離,因為香港係比成個中國提早接近兩個世紀進入現代社會,好早就開始咗成為準世界公民嘅文明練習,堅實嘅族群文化認同,已經高速咁達到咗現今中國人所難以想像嘅高度.
加速嘅契機,在於文明開化嘅突入,歷史軌道嘅轉向,令人類得以避開不得不行惡嘅艱苦環境,休養生息,培養內心善性.以前嘅香港人同英國人好常講,香港係「借黎嘅時間,借黎嘅空間」,所以註定煙消雲散,再次融入華夏穢土之中,但當獨一無二嘅歷史軌跡開始浮現,我則認為以「特定嘅時間,特定嘅空間」去形容似乎更為貼切.喺成為殖民地嘅呢段時間,香港先民逐漸搵返何謂愛,何謂敬神,何謂倫理道德,於是成為民族,成為值得擁有主權國家嘅族群.呢啲概念唔係源於西方,而係屬於全人類所共有,但英國具備成熟而強大嘅歷史傳統可作借鑑,至自然咁成為咗香港先民再次擁抱美好生活嘅借力對象.故此,殖民香港,令東方人因西方文明撼動而振作,既係文明匯聚嘅難得因緣,亦係大英帝國嘅偉大成就.
日本飛躍,華夏滯後
談論撼動,不得不提嘅就係日本幕末至明治時期嘅驚人加速,急起直追.香港民族從港日比較之中,會更領略得到人類如何主宰時間.明治維新之所以用短短三十年嘅時間就追上西方列強嘅工業水平,正係因為佢地擁有可以幫助佢地加速嘅深厚歷史傳統(日本同華夏溝通總係困難重重,正係因為華夏缺乏歷史傳統),引導佢地用極短時間吸收得到外國文化嘅精髓,繼而篩選同翻譯為可以喺本國之內快速普及嘅知識.明治日本大幅躍進嘅關鍵,正在於喺接收外國文化之時,明治時期嘅日本人可以喺歷史傳統嘅基礎之上,快速分辨得到新事物對自身而言係有用定多餘,因而可以較為輕鬆咁排好事態嘅緩急輕重,擇其善者而從之,集中火力發展,同時繼續靠自己嘗試研發——呢種處理文化交流嘅思考模式從來都係人類之所以一直進步嘅重要原因,但喺華夏文化之中,則長年受到壓抑,淪為社會嘅末流.現代日本嘅崛起,係江戶時代職人同產業技術結合嘅成果,係森林哲學同征服意志混合嘅神風,西方國家無法理解,只因佢地意識唔到日本居然傳承得到咁強大嘅意志力.
面對西方列強進迫,日本堅持「日體」,華夏則懶得放低「中體」,各有各嘅頑固.然而,喺「本學為體,西學為用」嘅相同口號所掩藏嘅實況之中,華夏喺實際執行上係完全缺乏潛力,最後自然只有繼續滯後於世嘅下場.十九世紀日華走向之差天共地,正係源於華夏所因循嘅歷史傳統就係以直接抄襲為常,唔重視徹底消化完再加以改良,而日本所堅持嘅歷史傳統則係已經相當穩定嘅獨立秩序,阻隔佢地輕易將外來之物全盤接受.日本嘅歷史傳統同精神力量,令佢地喺明治八年就已經起好大約兩萬四千間小學,明治廿二年就已經制定出憲法,明治廿三年就已經建立到議會,到戰敗之後又喺短短十年之內就奠定產業復興嘅基礎,進而喺短短廿年之後就再次對美國產品構成威脅,唔難想像,日本呢種因文化獨立而激發出嘅爆發力對唔了解日本嘅人而言有幾咁難以消化.換言之,速度之所以突然改變,並唔係偶然,而係因為肌肉本來就有爆發力,目標本來就清晰明確,同埋歷史傳統本來就有異於其他文化嘅獨特之處.香港速度自然唔可以同日本相提並論,但同滯後狀態以千年計嘅華夏文化比較,香港可以話係有絕對優勢.
日本嘅飛躍進步,根本原因在於江戶時代嘅繁榮並唔係建基於剝削,而且日本文化對大自然係由始至終都相當崇敬.明治時代,日本政府深受西方思想影響,一度推行神社合祀運動,打算為增加土地利益而大規模拆毀神社同砍伐同神社相連嘅森林,但從未受俗世所污染嘅學者南方熊楠意識到森林對人類有幾重要,於是同日本民俗學之父柳田國男聯手抗議,最終成功制止政府魯莽舉措,為人類文明保留大片淨土.南方熊楠曾經出國留學,知道文明開化嘅意義,但同時亦清楚以西歐為中心發展而成嘅西方文明並非唯一正確之進路,可見佢根本唔係用緊現代國家之爭嘅框架去思考東方同西方嘅差異.生長於日本嘅機緣,係佢具有貼近人類祖先原始視野嘅靈性起點.日本速度之所以令人驚撼,正係因為日本唔只係代表現代日本,而係傳承緊喺華夏食人族領域已經近乎失傳嘅人類文明珍貴精神遺產,一接觸到有益於人類嘅西方科技產物自然就會一拍即合.
帝國失速,香港反超
速度係相對嘅概念,我地由唔同觀點角度出發,就會睇到唔同速度.因此,我地亦可以話速度只係表象,唔可以忽略嘅係令速度形成嘅距離同埋時間.香港獨立之路之所以由一直浮浮沉沉,突然發展到如同小跑車於高速公路之上奔馳,係因為香港民族就係要等到英治遺產徹底消失,至會忽然反彈,繼而暴走.送中條例所揭示嘅法治已死,英治遺產嘅土崩瓦解,令香港人無法再逃避現實,怒火因而突然引爆,一切不設實際嘅幻想瞬間燒毀.因為英治,我地擁有過比其他族群更多嘅保障,於是軟弱,因為英治,我地亦培養出比其他族群更強嘅惰性,於是自省.承擔集體嘅錯誤,為民族解放付出鮮血嘅代價,既係我地遲到嘅報應,亦係我地覺醒嘅儀式.由少數有識之士對香港民族嘅關懷思考,去到民族主義嘅大規模動員,再去到由雨革至反送中嘅民族運動,只係香港民族發揮應有民族性而觸發之民族成人禮必經程序.
進化失敗嘅華夏食人族之所以繼續以極其殘忍嘅方式傷害已經進化嘅香港民族,原因在於佢地始終無法進入文明開化之現代世界.香港民族之所以暫時淪為刀俎魚肉,原因則在於我地尚未累積得到足以一舉殲滅對方嘅力量.目前中國具有一定實力,敵我力量對等之期尚未出現,我地身為弱小民族,一定要識得忍耐,一邊裝備自己,一邊靜候合適時機尋求突破,因為其他國家都需要時間去醞釀戰意,準備迎接中國解體呢個大變局.等到中國瀕臨絕境,我地同中國嘅力量就會轉為對等,屆時就會係香港彎道超速嘅絕殺良機.
香港有香港喺人類文明同世界歷史上獨有嘅歷史發展同歷史位置,因此香港獨立係未來必然會發生嘅事.我地嘅歷史傳統,固然唔可以同以上嘅英國同日本相提並論,但人地有風光嘅大國歷史,唔等於我地嘅小國歷史就乏善可陳,無人問津.我地毋須否認香港歷史受到華夏征服者嘅影響,亦唔應該隱瞞前人民誤信五十年不變之短視.我地要時刻記得,我地身上既同時有農耕民同海洋民嘅血統,亦有近代英國文明開化留低嘅啟蒙,但最重要嘅係,我地努力恢復人類生而知之嘅良善心性,已經喺群眾運動之中互相確認,齊上齊落,已經成為民族嘅共識.我地遇到征服,會保護自己人,挺身對抗,遇到逆境,則會互助互愛,共渡時艱,當一切努力生存嘅痕跡經歷時間嘅濃縮然後結晶,就會成為香港民族嘅信仰依靠,亦必然會成為我地嘅下一代奮鬥不息嘅勇氣源頭.自由即獨立,有愛即民族,呢個係超越時空而且放諸四海皆準嘅永恆真理,而民族主義,亦只不過係呼應緊百萬年前已經出現喺人類生活之中嘅族群情感,係家庭主義嘅擴展復興.
未來十年,帝國將會山泥傾瀉式極速崩潰,香港人亦將會從大量沙石之中再次企返起身,以現代國家之姿立足於世.因此,我將眼前嘅苦難,視為徹底排除自己內心華夏餘毒嘅精神戰,始終相信等待緊我地嘅係帝國陰影完全驅散嘅和平新世界.反送中運動暫時受挫,並唔代表一切已經劃上句號,因為香港民族只係進入咗準備繼續蛻變,長期抗戰嘅休養期.我相信,對香港民族同世界而言都具有劃時代意義嘅香港人歷史敘事,將會喺我地呢一代人手上建構而成,所以,懇請大家繼續忍耐,繼續精進,因為我地好快就會再次起跑,然後戰勝黑暗,陽光普照嘅未來,將會喺望得到嘅前面,等待我地加速追近.


text:
狗狗嘅腳掌唔似得我哋人類有鞋同襪嘅保護,佢哋嘅肉墊就係與生俱來嘅「鞋仔」,唔好以為淨係會喺秋冬嘅時候,皮膚先會出現乾燥,「爆拆」,龜裂嘅問題呀,就算喺又熱又濕嘅夏天,我哋都好需要進行狗狗足部護理㗎!
每日我哋帶狗狗落街散步/跑步都會經過草地,滿佈沙石嘅路面,落雨之後仲可能會踩到「水氹」.行得多唔同嘅路面,久而久之佢哋嘅肉墊就會變得粗糙,龜裂.雖然佢哋嘅腳掌同腳趾甲比我哋人類嘅堅硬,但都有可能會俾路面上嘅玻璃,鋒利物件,砂石等割損.
萬一割損咗又無好好處理嘅話,任何污穢,細菌,化學劑,鹽,砂石等都可能會令佢哋嘅腳掌感染細菌,引致紅腫,發炎等問題.
要做好佢哋嘅腳掌護理就要留意以下三點:
- 散步後要立即洗腳或者用性質溫和嘅濕紙巾幫狗狗抺乾淨腳掌上嘅沙石同污穢.檢查腳趾之間嘅鏠隙,要特別留意狗狗露出嘅指甲部分,狗狗露出嘅指甲同鏠隙唔好好清潔,有可能會滋生細菌,真菌及霉菌.
- 用狗狗專用嘅腳掌護理產品.市面上有好多寵物護掌產品俾大家選擇,呢啲產品能夠幫助軟化狗狗腳掌上嘅硬皮,減少龜裂,消炎,抗菌等.使用方法好簡單,大家只要將狗狗腳掌按喺護掌膏上面,或者直接搽少少喺腳掌上面特別係容易龜裂,有硬皮嘅地方就得!
- 要留意狗狗有無經常舔或者咬自己腳趾.因為呢啲舉動好有可能係腳掌有傷口/發炎令狗狗覺得痕癢,所以見到有咁嘅情況一定要檢查吓呀!
參考資料
- 狗狗腳掌開裂怎麼辦?狗狗腳掌為什麼乾裂?寵物驛站
- 狗狗的趾間炎 PawzStore
- 狗狗不斷地舔咬自己的腳?這動作不可不慎,必須注意可能潛藏五大病因!聊話題
- 狗狗足部護理 防腳底肉墊受傷 寵物百科
- 狗狗腳掌肉墊怎麼護理?要注意什麼?童童寵物
- 狗狗腳掌開裂怎麼辦?狗狗腳掌為什麼乾裂?童童寵物
- 狗舔腳掌 易感染黴菌 趾間炎 蘋果日報
來源
此資訊由 PetNfans 寵物社交 App 提供.


text:
講到「文青」你會諗到咩呢?圓眼鏡,漁夫帽,黑寬褲?仲有帆布袋?
或者每個人對文青嘅裝備有唔同嘅聯想,但無可否認嘅係,「帆布袋」絕對會係其中一個公認嘅物品!
時裝雜誌嘅贈品或者係服飾店都會出現嘅帆布袋,普通又平凡,但到底點解唔會退流行呢?
- 圖案簡單,同埋「留白美學」
以視覺感受嚟講,簡單嘅設計同顏色通常比較百搭.
帆布袋嘅色彩分布通常唔會太多,就算比較搶眼colorful,圖案都唔會佔太大嘅版面.
留白嘅空間更加可以營造簡約但又高級嘅印象!
加埋大部分嘅帆布包主體離唔開黑,白兩個色系,所以無論用咩顏色互相配搭都絕對好好睇.
(截圖自google)
- 唔容易污糟,唔驚刮傷
帆布嘅其中一項優點就係唔易污糟,不如話有啲使用痕跡嘅帆布袋先更有味道!
另外帆布袋唔驚刮亦唔驚撞,皮質手袋,編織袋等等偶爾會產生刮痕,擦傷或者係拉扯變形,睇到就心痛!但係帆布袋又襟磨又唔易有刮痕,粗糙嘅質地仲唔驚勾爛,帶到邊都可以放心用.
- 可以水洗,好保養
帆布袋嘅保養方式簡單又方便,真係遇到太污糟嘅狀況,用水洗下就可以恢恢復成新一樣.
而且保養方法同衫差唔多,基本上洗衫用嘅洗衣粉都可以用喺帆布袋嘅清洗上,唔洗特別送洗,非常好保養.
- 可以訂造,反映個人特色
呢點應該係最吸引人啦!
唔鍾意同大家撞衫,撞袋嘅人絕對會揀帆布袋,唔似其他潮牌或者係名牌袋通街都係,帆布包唔單止可以訂造自己想做嘅形狀,設計同顏色,甚至仲可以印上自己鍾意嘅文字,扣上襟章,吊飾嚟裝飾屬於自己嘅帆布袋,係可以突顯自我性格仲有品味嘅物品.
集比訂造造型帆布袋.
- 堅固襟用,任何場合都啱用
再得意型格,都係希望袋夠襟用!
帆布袋嘅車工穩陣,可以承受一定嘅重量,容量通常都唔細,出門shopping可以當係環保袋用,或者係上堂進修裝notes,就連約會,旅遊都好啱用.
而家有越嚟越多人會注重環保而自備膠袋重複用,但如果係唔鍾意膠袋廉價感嘅人,集比小編推薦帆布袋,令購物袋同fashion兩者都兼顧到!
除咗帆布袋,集比都有環保袋製作嘅服務,靚靚嘅印刷同版型,作為訂造禮品絕對適合!


text:
上個月姑娘無幫我book打避孕針要等黎m先打得番,但上星期流啡,check左係無懷孕但仲未黎月經但依加有啲反胃感覺
hello 你好啊 .因為避孕針分為兩種,想確認你上一個月打嘅應該喺一個月一針?避孕針一般為單一荷爾蒙(三個月一針)同混合荷爾蒙(一個月一針)兩款.但無論喺邊款,避孕成功率都好高,完美使用下,成功率喺約99%.
→ 如果喺單一荷爾蒙,有效期喺3個月,但接受注射期間有機會因為體內荷爾蒙改變而出現月經不規則,月經流量減少,或閉經等副作用.
→ 如果喺混合荷爾蒙,有效期喺1個月,可以令經期規律化,但係由於佢含有雌激素,所以亦唔係每個女性都適合使用.
所以不同種類嘅避孕針有機會帶來唔同副作用 ,但當中嘅原理都喺定期注射人造荷爾蒙,抑制卵巢排卵,令子宮內膜產生變化,使受精卵難以著床;並增加子宮頸分泌物粘稠度,使精子難以穿過黏液進入子宮,帶來嘅副作用有機會喺每個人身上有唔同嘅反應.所以都建議你可以喺下一次覆診嘅時候,同醫生提一提呢個情況 ,再作檢查睇下你喺咪適合打上一次嘅避孕針.
如果你想了解多d,可以參考家計會網頁:避孕注射針 - 香港家庭計劃指導會
另外,都想了解你驗孕嘅日子喺發生性行為後7日驗孕?因為一般受精卵著床需要6-9日,所以性行為7日後驗孕就可以得到初步驗孕結果,而性行為11日後進行驗孕結果就會較準確及可靠.當中嘅原理都喺透透過檢測尿液中嘅HCG(人絨毛膜促性腺激素)含量嚟判斷有無懷孕,因為只有受精卵成功著床嘅女性身體先會會開始分泌HCG.所以如果嘅性行為發生後7日驗孕,結果喺negative 嘅話,都唔需要太擔心 ,只要跟足驗孕棒嘅指示完成,都可以相信驗孕結果.
見你分享到感受到反胃嘅感覺,有機會由好多唔同情況/因素引起,可能喺來經前嘅先兆,都有機會喺生活習慣轉變或壓力影響,所以擔心嘅話都建議你可以去私家診所求診,了解身體情況~
希望可以幫到你.
一個一針,但驗左3次都唔準,但仲未黎m
hello 你好啊 ,想了解一下「驗咗3次」嘅意思喺咪使用驗孕棒驗孕? 如果喺嘅話,過程中喺咪發生咗意外令你擔心最後結果不太準確?定還是因為經期未到,所以對驗孕結果有所質疑?介唔介意分享多少系使用驗孕棒嘅細節?
如果跟足驗孕棒嘅指示嚟完成整個程序,驗孕棒嘅準確率都有97%-99%.而驗孕棒嘅使用方法雖然每個牌子都有少少唔一樣,但只要令尿液沾濕到驗孕棒取尿嘅區域,要維持1-2秒確保取尿嘅區域成功沾濕後,就根據說明書上面嘅指示等待一段時間,如果對照區出現一條線就係無懷孕,如果出現兩條線就係懷孕.如果對照區無出現任何線嘅話,有機會係驗孕棒失效呀,需要買新嘅驗孕棒做多一次.所以如果依然你嘅分享,使用驗孕棒3次,都有出現線條嘅話(1條線/2條線)都應該可以得出有效嘅結果.
相反,如果你分享嘅「唔準」嘅意思喺, 因為未嚟經期,所以擔心驗孕嘅結果嘅話,其實無需過份擔心. 如果你嘅意思喺一個月打一次嘅混合荷爾蒙避孕針,注射初期會出現月經紊亂,作悶,嘔吐(上次你提到反胃)嘅情況.而你上次都分享到因為姑娘唔記得預約下次注射嘅日子,所以今個月嘅未打過避孕針.由此,亦都有機會喺因為依家尚算喺打避孕針嘅初期,而未有連續定期注射連孕針,所以都有機會影響到經期.
除咗以上嘅因素(服用藥物)之外,情緒波動,生活習慣嘅改變,睡眠質素,飲食習慣等等都會有機會影響經期.如果你真喺好擔心經期未嚟嘅情況嘅話,都好建議你直接揾醫生講解你嘅情況,進一步了解身體狀況.希望可以幫到你.
好呀唔該哂


text:
由Ken Ho撰寫
呢一篇文章係文章系列「語言挑戰」嘅第三part,亦都係最後一part.我哋起第一part(請按這裡)已經講咗我哋呢個語言挑戰緊我哋個語言項目(language project)究竟有咩關係.起第二part(請按這裡),我哋就講咗我要起三個月之內學識嘅洛賓欣德洛彭語言(Hindeloopers)究竟有咩特色同埋呢個語言對我哋嘅語言項目有咩幫助.係最後嘅呢一part,我哋會講我語言老師Dyami Millarson要起五十二日內學識嘅斯希蒙尼克奧赫語言 (Schiermonnikoogs),呢個語言同附近嘅格羅寧根省(Provincie Groningen)嘅歷史淵源.
斯希蒙尼克奧赫語言(Schiermonnikoogs)究竟係邊度講架?
雖然呢條問題同之前第二part關於洛賓欣德洛彭語言 (Hindeloopers)嘅一樣,但係我可以肯定講話,答案係非常之唔同嘅.
- 乜嘢係弗里西亞群島(waddeneilanden)同埋瓦登海(waddenzee)?
首先,斯希蒙尼克奧赫語言當然就係起一個叫斯希蒙尼克奧赫嘅島嶼(Schiermonnikoog) 講架啦.但係,佢呢個島嶼並唔係一般嘅島嶼.事實上,斯希蒙尼克奧赫島嶼係屬於弗里西亞群島(waadeilannen)嘅,而起荷蘭就一共有八個呢一種群島(請按這裡看該八個弗里西亞群島嘅位置).從圖片嚟睇,如果我哋將所有戲荷蘭上方嘅弗里西亞群島從左手邊開始計算嘅時候,斯希蒙尼克奧赫島嶼(Schiermonnikoog)就其實係第五個有人居住嘅弗里西亞島嶼.
話說乜嘢係弗里西亞群島(waadeilannen)呢?呢種島嶼之所以有咁嘅稱呼,係因為佢哋身處下方嘅瓦登海(waddenzee)嘅特性.有睇到我起括弧裡面加上嘅荷蘭文翻譯嘅朋友會見到,「waadeilannen」一字同埋「waddenzee」一字都有「wadden-」這個前置詞(prefix).Wadden 一詞就算係係英文都係用wadden呢翻譯(例如:wadden islands 同埋 wadden sea),原因係wadden呢個自然現象係起北海(North Sea)先至有.
Wadden 一詞就係話果個地區等潮漲(flow)嘅時候就會淹沒於水中,並且消失,但係當潮退(ebb)嘅時候就會出返嚟,露出乾爽嘅陸地.有趣既係,所有呢啲係個瓦登海(waddenzee)上面嘅沙洲(Sandbar)都會好容易比風吹同埋海水流動嘅影響而移動.而上述嘅弗里西亞群島(waddeneilanden)亦都係由沙洲經過漫長歲月堆砌而成嘅,因此亦都會移動.
講返斯希蒙尼克奧赫島嶼(Schiermonnikoog).呢個作為沙洲嘅島嶼每一年都有向東移嘅傾向.因此,起荷蘭就有人話呢個島嶼由佢本身屬於嘅弗里斯蘭省(Provincie Fryslân) 嘅地區慢慢飄移到東面嘅格羅寧根省(Provincie Groningen).當中引起一連串嘅討論(請按這裡和這裡).
- 斯希蒙尼克奧赫嘅島嶼(Schiermonnikoog)嘅特色
而家等我再講下呢個希蒙尼克奧赫島嶼(Schiermonnikoog)嘅特色. 根據當地嘅規劃,呢個島嶼係屬於弗里斯蘭省(Provincie Fryslân)嘅一個直轄市(gemeente).根據荷蘭中央統計局(Centraal Bureau Statistiek),果度島上嘅居民一共有九百四十六人).因此,比較荷蘭其他嘅直轄市擁有嘅居民,希蒙尼克奧赫直轄市(gemeente Schiermonnikoog)係全荷蘭最細嘅,亦都係人口最稀疏嘅.
希蒙尼克奧赫島嶼(Schiermonnikoog)以當地環境寧靜為賣點,每年都吸引到好多嘅遊客.當地主要係靠旅遊(tourism)為收入嘅來源.果度之所以咁寧靜,係因為果度有條規例,係話遊客只可以將佢哋嘅汽車停泊起岸邊,唔可以駛入去島入面.
斯希蒙尼克奧赫語言(Schiermonnikoogs)究竟有咩特別?
正如我哋係第二part講過,一個語言嘅價值並不在於佢呢一刻究竟有幾多人講緊.重要嘅係,呢個語言嘅發音,詞彙是否傳統,彥語是否豐富等等語言嘅考慮.畢竟,我哋語言項目嘅其中一個目標,就係可以重新建構(to reconstruct)舊弗里斯蘭語(Old Frisian)呢個已經無人再講嘅語言.得到一啲傳統弗里斯蘭語言(例如斯希蒙尼克奧赫語言)係對語言工作非常重要嘅.
起二零零二年只有大概百多人講呢個語言
斯希蒙尼克奧赫語言起呢一刻係一個被死亡威脅嘅語言(endangered language).根據一份由地區報章Friesch Dagblad於二零零二年九月五日刊登嘅報章(請按這裡),起當年只有大概一百多人起屋企透過同父母嘅對話懂得當地嘅語言.不過,當呢班人長大咗之後,現時只有一對老夫婦(亦即上述一百多人嘅兩個人)係屋企用當地嘅語言同自己嘅細路溝通,而其他島上嘅居民係屋企都轉用官方荷蘭語嚟同屋企嘅小朋友溝通,令斯希蒙尼克奧赫語言面臨被滅絕嘅危機.起同年紀十月三日,Friesch Dagblad又再刊登一篇報道,更加詳細探討上一篇報道過嘅老夫婦(請按這裡).呢對父母嘅姓氏係Walstra,男嘅係Jelle,女嘅係Kea.佢哋生咗一仔一女.男嘅叫Jesse,起報道當年係五歲,而女嘅叫Eline,起報道當年係八歲.佢哋呢家人係起成個斯希蒙尼克奧赫島嶼(Schiermonnikoog)唯一一個家庭會講當地語言嘅.其他人一早就已經轉咗去講荷蘭語.
呢篇報道都已經係二零零二年嘅事.係今年二零一八年,唔知起上述百幾個會講斯希蒙尼克奧赫語言,但又冇去將語言傳比下一代嘅人會走咗幾多個,令到呢個語言嘅生存急急可危.
一個非常傳統嘅語言
對於一個只懂得標準弗里斯蘭語(Standard West Frisian)嘅人嚟講,斯希蒙尼克奧赫語言(Schiermonnikoogs)係非常困難去明白嘅.因此,呢個語言一直係研究弗里斯蘭語嘅語言學家非常有興趣研究嘅語言.
要講斯希蒙尼克奧赫語言(Schiermonnikoogs)同標準西弗里斯蘭語(Standard West Frisian)有咩分別,可以講好耐.但係簡單呢講,佢哋分別嘅來源最大係係來自東弗里斯語(East Frisian/Oosterlauwers Fries)對斯希蒙尼克奧赫語言嘅影響.呢個影響可以從地理方面睇到.雖然斯希蒙尼克奧赫島(Schiermonnikoog)係規劃上係屬於弗里斯蘭省(Provincie Fryslân),但由於佢嘅位置靠近東方,因此同鄰近德國北方現時東弗里斯語講嘅位置非常接近.因此,呢個影響起斯希蒙尼克奧赫語言嘅語言系統中有顯著嘅烙印.
格羅寧根語(Gronings)嘅根
研究斯希蒙尼克奧赫語言(Schiermonnikoogs)最重要嘅原因,就係因為呢個語言其實就係喺現今荷蘭格羅寧根省(gemeente Groningen)當地人講嘅格羅寧根語嘅前身.所謂嘅「前身」,意思就係話起以前格羅寧根省其實就係講一種同斯希蒙尼克奧赫語言非常相似嘅弗里斯蘭語(Frisian Language).不過,現今嘅格羅寧根語(Gronings)其實係一種有弗里斯蘭特徵嘅西低地德語(Friso-Saxon Language).
根據荷蘭語言學家 Klaas Hanzen Heeroma 同埋 Jan Naarding,現今嘅格羅寧根城鎮同埋周邊嘅地區(stad Groningen en de ommelanden) 起十三世紀之前都係講弗里斯蘭語嘅.更準確啲嚟講,係東弗里斯蘭語(East Frisian/Oosterlauwers Fries).現今格羅寧根城鎮(stad Groningen)嘅鄰近地區(Ommeland)嘅旗幟都顯示出佢地弗里斯蘭嘅根(請比較現今弗里斯蘭省嘅旗幟,同埋羅寧根城鎮鄰近地區嘅旗幟).
雖然現今嘅格羅寧根語(Gronings)已經係一個有弗里斯蘭特徵嘅西低地德語(Friso-Saxon Language),有好多原本弗里斯蘭語言嘅特徵都唔見晒.不過幸好起鄰近嘅斯希蒙尼克奧赫島(Schiermonnikoog)現時依然有人講傳統嘅弗里斯蘭語,亦即係希蒙尼克奧赫語言(Schiermonnikoogs).呢個語言至今仍未收到外界其他語言嘅影響,可以比我哋一個好好嘅根本去研究格羅寧根省起十三世紀之前嘅弗里斯蘭語究竟係點樣嘅.如果斯希蒙尼克奧赫島(Schiermonnikoogs)因為所有嘅母語說話者都去世而死亡嘅話,我哋就冇可能再知道起格羅寧根省以前嘅弗里斯蘭語言究竟係點樣架啦.
格羅寧根省嘅人亦都會因為斯希蒙尼克奧赫語嘅消失而失去尋找自己現今講嘅格羅寧根語(Gronings)嘅根嘅能力.
總括嚟講,我哋語言項目關注斯希蒙尼克奧赫語(Schiermonnikoogs)有三大原因:-
- 斯希蒙尼克奧赫語係一個瀕危絕種嘅語言(endangered language).起二零零二年島上只有大概一百人左右講當地嘅語言,而當中只有兩個人傳授佢哋嘅語言比自己嘅細路;
- 斯希蒙尼克奧赫語係一個非常傳統嘅弗里斯蘭語言.佢擁有嘅東弗里斯蘭語(East Frisian/Oosterlauwers Fries)嘅特徵令到只懂得正規西弗里斯蘭語(Standard West Frisian)嘅人難以明白;同埋
- 斯希蒙尼克奧赫語可以話俾我哋聽係現今嘅格羅寧根省(Provincie Groningen)究竟以前嘅弗里斯蘭語係點樣嘅.現今嘅格羅寧根語(Gronings)係有弗里斯蘭特徵嘅西低地德語(Friso-Saxon Language).因此,好多都弗里斯蘭特徵都已經唔見晒.要比當地格羅寧根省嘅人有個尋根嘅機會,我哋想要保護斯希蒙尼克奧赫語,令當地人有重新塑造(to reconstruct)當年佢哋格羅寧根省講嘅弗里斯蘭語係點樣嘅.
五十二日期語言挑戰(52-day Language Challenge)
我語言老師Dyami Millarson起今年五月十九號開始,會係五十二日期間學習斯希蒙尼克奧赫語(Schiermonnikoogs).
我哋兩個人分批學習我哋語言項目(Language Project)需要學習嘅語言,更加有效控制研究嘅效率.


text:
容海恩:需構建更大平台服務社會
從事律師工作近八年的容海恩,雖在成長路上尋尋覓覓,但感恩沿途有貴人相助與扶持,今期Eunice續與陸叔暢談盼藉自身力量回饋社會,並兼分享她以往的經驗,希望讓年輕人少行些冤枉路.
陸:Eunice,你從IT轉行做律師,有無覺得好似經歷咗好大嘅轉變?
容:陸叔,我喜歡跟唔同嘅人交流,又唔鍾意坐定定,之前做IT對得最多嘅係四幅牆同一部電腦,我鍾意做高流動性嘅工作多啲,所以我轉做律師係揀啱咗.
陸:有關電腦嘅罪案有持續上升嘅趨勢,你嘅IT知識幫唔幫到你處理呢類型嘅案件?
容:都要視乎係咩案件嘅,我覺得做律師如果有多方面嘅見識,一般都應該幫到兼做得好啲嘅.
陸:你做咗律師幾耐,做律師之後對人生嘅睇法有無唔同咗?
容:我做咗律師八年,平時有客人上門搵我幫手,都只係畀五分鐘法律諮詢,就可能解決到問題.有時個別客戶因為收到告票覺得好驚,當諮詢完了解咗發生咩事就又會安樂晒,所以我覺得就算有五分鐘,十分鐘嘅法律援助都會對受眾有幫助.
陸:法律諮詢唔係每分鐘收費嘅咩,埋單時仲分分鐘可能會好貴?
容:除咗私人執業要收費,香港民政處嘅當值律師都有義務法律諮詢提供畀市民,只係輪候嘅時間會好長,義務嘅法律諮詢其實係問極都唔夠時間.
陸:我覺得做律師嘅基本應該係要公正公義,係咪咁令你願意提供呢啲義務嘅服務?
容:可能從小我鍾意抱打不平,雖然想法大家好多時會有唔同,最重要識得攞到個公正嘅位,要識得點去衡量對雙方利益都公正嘅,我鍾意做呢個持平嘅角色.
陸:你係幾時開始有呢個想幫人嘅心呢?
容:我啱啱畢業嘅時候,受人邀請做咗好多義務嘅社區工作,例如幫吓家庭福利會,婦女會又或者地區辦事處.逐漸就越嚟越多機構會搵你,但時間上唔允許,於是好多時會搞講座令到受眾嘅平台大啲,可以喺同一時間為多啲街坊解釋同一個話題.
陸:你係幾時開始覺得需要大啲嘅社區服務平台,你又加入過邊啲團體呢?
容:初時我係加入一啲小團體,識咗一群朋友之後,我哋就創辦咗專業及資深行政人員協會(簡稱:專資會),透過專資會識咗好多政商界朋友,佢哋政商界嘅平台更大更廣,我已經執業幾年,加上依家嘅社會都好似有啲亂,我覺得係時候要為社會做多啲嘢同埋幫地區發聲.
容海恩憑個人力量,回饋社會,亦以人脈關係助年輕人創業:「希望佢哋行少啲冤枉路.」
陸:因為咁你就決定加入政黨?
容:啱啱開始時我冇諗過要入政黨,但法律界嘅老行尊同前輩從商業角度認為,如果從事法律就唔應該加入政黨,無論入建制派又好抑或泛民又好,都可能畀客戶認為我有偏頗,令我在公在私都唔想加入政黨.
陸:係咪因為一直以嚟你覺得做律師賺錢嘅重要性相對應該大啲呢?
容:喺初時我淨係諗要為我嘅客戶爭取最大嘅權益就得喇,唔使理佢哋嘅政治背景,但係人哋可能未必咁諗你,亦因為咁我就更加唔想入政黨,點都有啲怕會影響到生意.
陸:咁點解之後又改變咗諗法,係咪始終覺得需要有政黨呢個平台呢?
容:主要因為想服務社會,要做就一定要搵到個合適嘅平台,我係唔相信可以搵到一個完全冇政治色彩走中間路線嘅平台,而且中間路線一時一樣,如果我都唔熟悉又點可以一齊走落去.
陸:只要搵到一個啱嘅渠道或者夥伴一齊去做,做咩嘢事相比起嚟應該係會輕鬆多啲嘅.
陸:Eunice,有冇咩事令你覺得現時嘅香港真係需要有人出嚟幫手發聲呢?
容:「佔中」對我嘅影響都幾大,見到好多年輕人走上街,我好想知道佢哋嘅諗法同抱怨係咩.我想知點解依家社會有咁大嘅負能量同咁大嘅怨氣,係咪因為單一件事抑或係整個年輕人嘅體制,教育嘅問題抑或係整個社會真係對年輕人有好多不公嘅地方.社會依家欠缺嘅就係七,八十後嘅聲音,尤其喺政商界嘅層面,識用IT可以協助我去了解年輕人嘅諗法.
陸:呢幾年你喺好多社區活動都幾活躍,你哋成立嘅香港青年專業網絡(簡稱:青專網),有無咩目的同抱負?
容:我係專資會創會會員又係依家嘅理事,我想透過青專網呢個平台去接觸年輕人,我擁有專資會嘅人脈,雖然時下嘅年輕人未必符合入會門檻,但可以介紹佢哋認識專資會嘅人脈,令佢哋有向上流動嘅機會.


text:
2020年6月22日星期一
龍苑中菜廳:約定你到越南
還記得愛上越南嘅大頭蝦,應該係喺胡志明市,幾年前,當時吃一隻大頭蝦,大概港幣$80,嗰啲膏多到可以飲,好似手掌咁大嘅大頭蝦同食龍蝦肉冇異,就在那個時候就愛上了越南大頭蝦.
喺香港有時食自助餐,都會遇上呢類大頭蝦,不過始終味道都冇咁好食,莫非真係要到越南先至可以食返嗰種應有嘅鮮味?
龍苑中菜廳有個大頭蝦嘅Menu,有多款大頭蝦嘅菜式可以選擇,吃完後我們一班朋友還相約一定要喺越南再聚,同樣試多次大頭蝦嘅鮮味.
當晚做緊唔同嘅優惠,又酒店七折coupon 又有醫護人員優惠,龍苑基本上滿座.
幸好我哋都留咗枱,不過好熱鬧,感覺同社會以前歌舞升平嘅時候一樣咁正,唔通個個都為大頭蝦以來?
吃茄汁煎蝦碌時候就會諗起媽媽和婆婆,呢個好似屋企嘅菜式一樣,你一定會食得高興,而且就像平凡的家庭小炒,蝦碌完全吃得出大頭蝦嘅新鮮又爽口.
食咗四款唔同嘅大頭蝦,就知道同平時我哋食開嘅蝦真係好唔同,大件而且肉質好爽口,真係淡淡都彈牙,有機會嚟我建議你試晒咁多隻,因為每隻都有唔同嘅性格和特質,四隻都好出色.
當晚亦都試咗幾款龍苑出名嘅菜式,都可以分享下.
另外枝竹火腩紅炆龍躉翅煲都係首選,好似我老婆呢啲鍾意食魚又係讚不絕口,龍躉翅大條到不行,講真你喺外邊大排檔或者好似金山海鮮酒家呢類餐廳食都差唔多價錢,但係呢度用上一個同樣嘅價錢就食到酒店級嘅級數,講真,夫復何求.
呢個Menu做到六月底,大家有興趣食越南大頭蝦嘅不妨黎試吓,去不到越南,暫時過嚟食個飯就當去咗越南啦.
訂閱: 發佈留言 (Atom)


text:
俄羅斯史
俄羅斯史由東斯拉夫人開始,亦都係之後嘅俄羅斯人,烏克蘭人同白俄羅斯人.基輔羅斯係東斯拉夫人建立嘅第一個國家.喺988年開始,東正教從拜占庭帝國傳入基輔羅斯,拉開咗拜占庭同斯拉夫文化嘅融合,最後形成咗俄羅斯文化.13世紀初,基輔羅斯畀蒙古人佔領之後,分裂成好多個國家,呢啲國家都自稱係俄羅斯文化同地位嘅正統繼承人.
13世紀以後,莫斯科慢慢成為咗原先基輔羅斯文化嘅中心.16世紀中期嘅伊凡四世時代,莫斯科大公國改名做俄羅斯沙皇國.到18世紀彼得大帝時代,已經變成咗俄羅斯帝國,佢嘅國土好大,從波蘭橫跨到太平洋.1861年,俄羅斯廢除農奴制度,之後農民越嚟越多,土地嘅需求亦都越嚟越大,加大咗革命嘅壓力.從廢除農奴制度去到1914年第一次世界大戰爆發之間,俄羅斯推出咗斯托雷平改革,1906年憲法同埋國家杜馬,改變咗經濟同政治狀況,不過沙皇都係唔想放棄獨裁統治.
打仗同食物短缺喺1917年引發徂兩次革命,分別係二月革命同十月革命.十月革命之後,布爾什維克登上咗權力嘅舞台,建立蘇俄.1922,俄羅斯,烏克蘭,白俄羅斯,外高加索聯邦組建蘇聯.二戰之後,蘇聯慢慢變成一個超級大國.但係隨住經濟同政治體制嘅缺點嘅矛盾越嚟越大,於是蘇聯喺1991年解體.
1991年之後,俄羅斯聯邦繼承蘇聯喺國際事務嘅地位.不過,俄羅斯已經唔再係超級大國.去到今日,俄羅斯嘅政治同經濟結構都重有沙俄同蘇聯嘅特點.


text:
(體路專欄)等咗好耐,港超聯賽事終於開放俾球迷入場!作為球員坦白講感覺有啲陌生,話晒真係好耐無試過喺球迷面前踢比賽.而有球迷入場嘅感覺就好似……你無見一個朋友10幾20年,一見返大家都唔使講嘢所有回憶都湧現出嚟,就係呢種感覺,真係好正.
踢波總會有過錯 尋求解決無得拖
自從足總(香港足球總會)宣布容許球迷入場後,電話好耐無出現嘅留波飛訊息不停彈出嚟.去到比賽當日,其實去到熱身同出場前一刻先再次意會到:「啊,原來今日有球迷!」今場比賽我繼續踢中堅位置,比賽頭10分鐘我哋尚算主導形勢,正當準備入局之際,對方兩次突如其來半解圍長傳,自己對落點預判出現誤差及身體對抗輸蝕情況下,間接令對手得到兩次進攻機會,好彩隊友幫忙化險為夷.成場比賽流流長,總有啲時候出現犯錯,問題在於能唔能夠即時搵出解決辦法.其後成場比賽我再無出現同類型犯錯,完場一刻除咗同自己講句well done之外,感受到自己又再成長咗少少,因為我喺比賽裡面搵啱解決方法,又可以記錄在案,日後作為參考例子.
經驗球員比青年球員場上表現更具穩定性,因為佢哋跌得多碰得多,過去嘅沙場經驗話俾佢哋知危機四伏之餘,更加話咗比佢哋知應該點樣拆解危機.人生入面你的而且確可以失敗好多次,比起願意失敗,我認為勇敢面對失敗係更重要.當你鼓起勇氣面對自己錯誤,面對自己不足之處,你會發覺其實好難受,好想逃避.但係只有你直接正視過錯或弱點,先可以搵到解決辦法,杜絕重蹈覆轍.
此篇文章由「體路 Sportsroad」最初發表於「(體路專欄)港超球迷有波睇 球員表現唔會曳」


text:
韓國Daiso 又出新品喇~繼先前大受歡迎嘅櫻花系列同草泥馬系列之後,今次又推出咗以水蜜桃為主題嘅新品,一系列超粉嫩嘅蜜桃橘文具同家居小物,絕對會令你嘅少女心一秒大爆發!
今次韓國Daiso 嘅Peach Lover系列推出咗超級無敵多種商品,從文具系列到彩妝系列,就連辦公室常用嘅鍵盤同埋滑鼠都有!
就算屋企有幾多隻杯都好,靚嘅杯真係好靚令人引手唔買TT 超粉嫩蘋果綠配搭蜜橘嘅夢幻配色,加上超可愛嘅橘色蜜桃圖案,選擇困難症人士真係好苦惱買邊隻好啊~~
OL 必備嘅可愛飯盒,蜜桃橘嘅配色真係令人胃口大開,仲有埋餐具組附送,帶飯時唔洗再另外帶餐具,真係好方便啊!
仲有下廚房必備嘅蜜桃形狀隔熱墊,同埋圍裙,隔熱手套等廚房用品,為咗用到佢地,我願望煮多兩餐,真係超實用啊~
好想電腦枱被一片蜜桃橘佔領!超粉嫩蜜桃橘鍵盤同都滑鼠絕對係必入手之選,買埋蜜桃滑鼠墊,筆記簿同埋捲線器等等嘅療癒小物,絕對會令工作效能大大提升!
生活用品嘅部分則有帆布袋,化妝包,手鏡,香氛蠟燭同各種可愛吊飾等等,仲有各類美妝產品,就連化妝掃都有,買嚟做手信絕對唔失禮!
重點係,Daiso 出名CP 值高,多款產品由1000韓圜至到20000韓圜不等,但係就已經買到兼具顏值同實用品嘅蜜桃橘新品,CP 值真係超高啊~
只能說韓國Daiso 從來唔會令人失望,近期去韓國嘅sis 記得火速入手喇~
Sources : daiso_designlab
Text : Ling Chun


text:
我其實一直都唔係好相信阿囡既面試能力.因為佢好細個由考PN開始,我已經睇過好多次佢面試時侯既表現.
「鵪鶉」係我第一個會諗到既形容詞.
不過,阿囡到考小學既時侯,唔知點解又好似脫胎換骨咁.我記得喺一個簡介會上,我撞到阿囡同學仔個爸爸,阿囡同佢個仔都咁啱入左真道面試既round 2.我同佢講我其實好擔心,因為阿囡太慢熱了.呢位爸爸當時講左呢番說話:「或者我地都未必知道學校到底係點揀啲小朋友,但既然學校揀得佢地,佢地必有過人之處呀.俾啲信心佢地就得㗎啦.」
當初我地諗住阿囡charter school既申請好straight forward,好快會有結果,點知中間出現好多波折:例如學校話份報名唔合佢地個標準,老婆又要去搵個醫生clarify又要補充資料,攪左好耐先攪得掂.因為花左唔少effort,所以我地亦由原本覺得有得in就in,無就算,到後來真係有少少期待.
我地什至喺學校未出結果就已經book定機票去加拿大,一來因為如果等學校出結果先book可能book唔切,二來諗住就算無得in,當去探親玩下都好啦.
當我地終於收到charter school既面試通知,開心之餘都算係鬆一口氣.
雖然我地好重視今次既面試,不過基本上我地無同阿囡做任何preparation.一來同香港既面試唔同,我地無乜資料可以參考.二來我地覺得外國既面試應該唔會考學術野,無乜野可以預備.三來根據喺香港既經驗,我地覺得點prepare佢都無用 – 俾佢自己自由發揮好過同佢太多preparation令佢仲緊張.
所以學同學仔個爸爸話齋,我地做既野只有一樣:「俾啲信心佢就得㗎啦」.
我地舉家提早幾日過左去加拿大諗住等大家適應一下時差;老婆每日帶住我地四周圍去睇下玩下,亦認識下呢個地方.我地亦第一次真正感受到呢度嚴寒既天氣 – 零下二十度……我當時仲喺度諗:我其實放啲凍肉出街係咪保鮮過放喺雪櫃?
休息同玩左幾日,終於到左interview既日子.我地一行三人一早就喺屋企出發,驚要搵路.當日都係好凍,而且地方空曠,落左車就一陣陣冷風吹過黎,我諗原本未瞓醒既阿囡都應該會精神為之一振吧.學校附近只有一街停泊咗既車同埋看不見人既房屋,加上落雪後一片白茫茫,令人覺得呢度份外寧靜.
我其實從來無去過外國既學校,一推開校門入到去,令我覺得有少少似去左以前大學果幢教學大樓咁,唔似香港啲小學.秘書安排我地坐低等侯,發現隔離已經坐左一個一家三口既家庭,操國語口音.因為阿囡去考呢個位其實係一個插班生位,呢位小朋友應該係另一位考生.
好快呢位小朋友就被邀請入去見老師.除咗喺度諗個老師會問乜之外,同時又開始胡思亂想:呢個小朋友好似骨骼精奇,成個七省狀元咁既款.如果要同佢爭,阿囡今次係咪無運行呢……
不過喺我未有機會繼續沉溺係我既幻想之際,七省狀元連十分鐘都唔駛就見完老師了.我既幻想又再次騷動:晤…莫非…佢答得唔好,所以咁快就收工?不過見到七省狀元好開心咁同佢父母咁傾計,又覺得佢信心十足.
阿囡緊接住入去見老師,我同老婆都向佢輕輕一笑叫佢放鬆啲入去,不過可能果一刻係我同老婆仲緊張過佢.我同老婆開始回想返阿囡喺香港考小學既往事,諗起果時果種患得患失既心情,又再諗起知道佢考到真道果時既喜悅.
我覺得…好似比七省狀元入去既時間更短吧,阿囡已經行返出黎了.有無in左五分鐘?去QBHouse剪頭髮都無你咁快喎?
阿囡緩緩地行到我地面前,依舊帶住佢入去前既poker face,令我同老婆更加好奇佢頭先既interview進行成點.
我:「點呀頭先緊唔緊張?同老師傾左乜野?」
囡:「少少啦,都係就咁同個老師傾下計咋.佢問下我呢度識唔識人,同埋問我點解要黎加拿大讀書囉.」
我地見阿囡好似無意繼續講落去,我同老婆都無再問落去了.
「俾啲信心佢就得㗎啦」.
況且,老師問既呢條問題,的確係一言難盡.
(待續)
Photo credit: Katja Sea


text:
行行下街從天而降嘅驚喜,呢種「涼快」體驗應該好多人都試過.冷氣機滴水問題實在太普遍,但其實避免中呢種「頭獎」都唔係冇可能嘅,今日等功師傅帶大家了解一下冷氣機滴水嘅成因同解決方案.
首先,睇下令人煩擾嘅室外冷氣滴水係咩原因,一般情況係去水管出問題.最大幾率出現嘅問題係去水管淤塞,原因在於冷氣機喺製冷過程中產生冷凝水,而呢D污水會滴喺水盤上,經過去水管先可以排走,如果積累太多“污糟嘢”,加埋塵,碎屑等雜物,咁咪會堵塞去水管囉.積水一多,水盤滿瀉就會滴水.
仲有種可能性就係去水管或者水盤老化或者損壞有裂痕,導致滴水.
一般淤塞就話可以用肉眼容易睇得出,但如果真係老化的話就要拆開冷氣機先可以check清楚.窗口式嘅喉管駁在室外,分體式嘅去水管通常裝喺天花同牆身,咁大工程建議就唔好自己搞,可以搵功師傅上門幫你睇(笑).
但如果係室內冷氣滴水嘅話同樣好麻煩.用桶長期裝水都算,仲要忍受滴水聲,實在擾人清夢.
頭先講嘅去水管淤塞都有機會影響室內冷氣,因為去水位淤塞造成冷氣內部嘅水去得好慢,久而久之就會喺出風口倒流出.
室內冷氣滴水其中一個原因係嘅師傅大頭蝦,裝冷氣嘅時候冇度「平水」,斜度唔係向去水喉一側傾斜,引致水積聚喺另一側,所以就滴水囉.又譬如窗口式冷氣機喺安裝時,向入邊傾斜,去水管堵塞咗後就會向入邊滲水.
仲有種可能性係裝修工程駁去水管嘅時候,水管唔係向下嘅,而個喉向上,有凹位或斜起呈山坡狀,裡面嘅水就會倒流翻機身,引致向內滴水.
知道咗咩原因令冷氣機滴水之後,點先可以解決滴水問題呢?
好多朋友同我講過網上好多地方有教自行處理去水管淤塞,例如係用膠喉伸入機內吹氣「通喉」,仲有就係將去水喉拆開,用鐵線向裡面伸從而挖走喉管或水盤駁口位嘅污物.
以上方法work唔work就真係見仁見智,而且自己落手落腳會存在一定風險.作為有多年從業冷氣工程嘅師傅,我嘅建議係如果水管損壞而引致嘅冷氣機滴水搵翻專業師傅更換.
如果去水管淤塞,一般通去水管嘅方法有兩種.一種係拆除機蓋,用膠喉伸入機內去水位吹氣,「谷」走積聚污物.另一種同樣係用氣壓,利用高壓水槍打通喉管.
精英師傅嘅冷氣工程服務包含通去水管服務,選擇清洗冷氣服務輕鬆處理去水管淤塞問題,仲可以買冷氣加配送安裝一站式服務,如果有咩冷氣問題可以網上提前預約師傅上門為您服務.


text:
已更新:2020年3月10日
其實支Hand Cream已經用咗好耐,大約係聖誕嗰時用到宜家,用後感覺唔錯,所以借今次回購上黎分享用後感.
今次要同大家分享嘅唔係因為呢支手霜有幾潤(講真,hand cream唔潤嘅話都真係枉為hand cream-_-),而係因為佢搽完之後隻手唔會癡笠笠.
近排因為武漢肺炎嘅事搞到一日要洗幾十次手,所以唔搽返hand cream保濕對手真係會乾到爆,但我返office要成日打keyboard,如果用完hand cream之後會留手指印喺keyboard上我真心接!受!唔!到!!黏黏的好嘔心,癡塵又癡菌.但moraz呢支hand cream搽完之後竟然唔會黏笠,呢一點真係好得我歡心,舊嗰支俾阿媽拎走之後我又肉赤赤買多支擺office
喺保濕方面支cream都做到唔錯嘅效果,我每次凈係用大豆般大細嘅份量就可以搽勻兩隻手,質地好滑,唔會搽幾下就醬住咗推唔到(呢個都係要讚佢嘅地方).份量約大豆咁大就足夠喇,搽太多覺得笠我都救你唔到-_-!
至於味道方面,還ok,不過不失;顏色就……講真,未見過呢隻顏色嘅hand cream,個人覺得有d似泥土色lol,談不上鐘意or討厭,性價比黎講我覺得係唔錯嘅,每次用嘅量唔多,一支應該可以用好耐,如果moraz可以推出多d優惠就更加好喇hahah
# 利申我阿媽搽完一次之後就深深地愛上佢……
# 文字寫得唔係幾好相又影得唔靚但希望幫到大家~
特別鳴謝(Park Lala)買家經驗分享
購物連結:


text:
更多
2021-07-01 51 瀏覽
#星馬eatcovery💡星馬人氣隱世小店小編一直都好鍾意海南雞,今次就試左近期人氣好高企既蘇山雞飯.小編今次去到仲好好彩,唔洗等位,而且仲有好舒適嘅卡位,裝修都充滿星馬風格,打卡一流.🍽 芽菜走地雞飯配白胡椒肉骨茶走地雞即係文昌雞,雞肉好嫩,好滑.本身雞上面都有醬汁,就算唔沾三色醬汁都好入味!另外,走地雞配芽菜真係第一次試,雞夾埋芽菜一齊食,味道真係好fresh.難得嘅係雞皮好爽口,一啲都唔肥同韌,有啲似食啫哩,連怕肥嘅女小編都忍唔到食左幾塊🥲肉骨茶一放落台已經聞到胡椒味,同傳統嘅肉骨茶(小編以新加坡肉骨茶名店作比較)相比,胡椒味同藥材味就淡左小小,唔搶喉,更易入口,相信更啱香港人口味.肉骨茶本體表現唔錯,會encore!可惜肉骨條失色左,肉有啲霉.🍽 海南雞飯配迷你星洲叻沙海南雞每一舊都好嫩滑及肥美,每一塊都有少少肥肉,肥瘦比例岩岩好,肥瘦夾雜既海南雞口感好正.另外,海南雞配例牌三色醬,整體唔錯,特別係黑醬油,食落有小小甜甜地,加埋雞一齊食,真係絕配.而且酸辣汁都好過癮,酸酸辣辣好開胃.油飯就更令人眼前一亮,飯既顏色偏啡黃,除咗有班蘭香味,仲有啲咸香味,食落粒粒分明,彈牙有咬口!迷
💡星馬人氣隱世小店
小編一直都好鍾意海南雞,今次就試左近期人氣好高企既蘇山雞飯.小編今次去到仲好好彩,唔洗等位,而且仲有好舒適嘅卡位,裝修都充滿星馬風格,打卡一流.
🍽 芽菜走地雞飯配白胡椒肉骨茶
2 瀏覽
0 讚好
0 留言
0 瀏覽
0 讚好
0 留言
走地雞即係文昌雞,雞肉好嫩,好滑.本身雞上面都有醬汁,就算唔沾三色醬汁都好入味!另外,走地雞配芽菜真係第一次試,雞夾埋芽菜一齊食,味道真係好fresh.難得嘅係雞皮好爽口,一啲都唔肥同韌,有啲似食啫哩,連怕肥嘅女小編都忍唔到食左幾塊🥲
肉骨茶一放落台已經聞到胡椒味,同傳統嘅肉骨茶(小編以新加坡肉骨茶名店作比較)相比,胡椒味同藥材味就淡左小小,唔搶喉,更易入口,相信更啱香港人口味.肉骨茶本體表現唔錯,會encore!可惜肉骨條失色左,肉有啲霉.
🍽 海南雞飯配迷你星洲叻沙
0 瀏覽
0 讚好
0 留言
海南雞每一舊都好嫩滑及肥美,每一塊都有少少肥肉,肥瘦比例岩岩好,肥瘦夾雜既海南雞口感好正.另外,海南雞配例牌三色醬,整體唔錯,特別係黑醬油,食落有小小甜甜地,加埋雞一齊食,真係絕配.而且酸辣汁都好過癮,酸酸辣辣好開胃.油飯就更令人眼前一亮,飯既顏色偏啡黃,除咗有班蘭香味,仲有啲咸香味,食落粒粒分明,彈牙有咬口!
迷你星洲叻沙係滲滲,姐係有油麵同米粉,雖然係迷你版,但配料都好足料,有大蝦,豆卜等,份量都好足,食完雞飯再加埋呢個麵,就算好似男小編咁大食,食完呢個一定會好飽又滿足.
🍽炭燒豬肉串
其實開頭小編以為係平時街邊食開既串燒,雖然黎到先知原來唔係,豬肉串食落似係免治豬肉咁.而醬汁為豬肉串加左不少分數,辣得黎又帶點酸酸地,食落好惹味.
🍽鮮檸薏米水
0 瀏覽
0 讚好
0 留言
薏米水比人感覺都幾健康,入口唔會好甜,而且入面有好多薏米,真係又飲得又食得.店主亦好細心杯邊掛左檸檬,比客人自己加酸度,真係一杯消暑好飲料.
🍽凍爽爆檸檬茶
0 瀏覽
0 讚好
0 留言
檸檬茶有別於出面茶餐廳,茶味偏清香,唔係淨係得濃茶味,飲落更清新消暑!
ps/小編好喜歡套餐嘅設計,一個套餐有兩款主食,滿足曬既胃食又喜歡試新野嘅小編💛☺
推介度:⭐⭐⭐⭐⭐
0 瀏覽
0 讚好
0 留言
張貼


text:
好色人妻 慾火大爆發
2021年10月14日 23:00
東網電視更多新聞短片
以偷情為主題嘅美國四仔有好多,大部分都係從男性角度出發,但其實女人一旦擺脫咗道德嘅枷鎖,分分鐘鹹濕過好多大男人.今次介紹嘅四仔作品就以女性角度出發,睇吓佢哋喺偷食方面有幾咁放蕩.
思想出軌
講到出軌,好多女人都係敢想唔敢做,呢套由Brazzers製作,以人妻角度出發嘅四仔作品《Slutty Wife Happy Life #8》,就將佢哋嘅性幻想坦蕩蕩咁呈現喺大家眼前.影片搵嚟Jessa Rhodes,Ariella Ferrera,Christiana Cinn等多位人氣熟女脫星演出,故事講述呢班人妻雖然性生活愉快,但成日都有各種性幻想,無論男鄰居,健身教練到剪草工人都成為佢哋嘅幻想對象,而且往往以激烈嘅肢體動作同美妙嘅高潮作結.至於佢哋有冇將行動實現?梗係冇啦,唔係又點叫做思想出軌呢?值得一提,Christiana Cinn喺網上分享演出經歷時,話劇情好好玩,叫大家多多捧場.
偷食日記
俗語有話:妻不如妾,妾不如偷.偷食最刺激嘅地方,未必同偷食對象有關,而喺在於一個「偷」字,New Sensations推出嘅四仔作品《A Black Bull For My Hotwife #5》,就將「偷」字嘅真諦呈現大家眼前.影片由Destiny Cruz,Havana Bleu,Jamie Michelle同Lindsay Lee孭飛,講述佢哋係偷食高手,為咗令刺激度提升,協議寫低偷食日記,用嚟同其他閨密交換分享,仲嘗試向高難度挑戰,趁丈夫喺屋企時,同另一個男人曳曳,真係好大膽呢!
意料之外
偷食係咪一定有計劃地進行?呢套由MYLF炮製嘅《Lonely Wives Club #3》,就話畀大家知,一切可以嚟得好突然,亦因此令一班寂寞人妻得到意外收穫.影片由Anissa Kate,Ryan Keely,Logan Pierce等性感脫星扮演寂寞人妻,雖然佢哋肉體空虛,但一直唔敢將偷食想法付諸行動,偏偏因為各種意外,不斷有機會同其他男士邂逅,並發展出肉體關係,當中最令人印象深刻嘅一幕,莫過於Anissa Kate喺沖涼時遇着猛男,情慾一下子被挑起,節奏明快又香艷度十足.


text:
人生得靚係有著數,但如果一個女人生得太靚就未必係件好事.
或者大家嘅圈子當中都會有一個特別出眾嘅女性,不論身型外貌氣質都遠遠拋離其他人,只要佢出現就一定會成為全場朝點.或者有好多人鐘意佢,但可能追佢嘅人就一個都冇:一係覺得「佢咁靚一定有男朋友」,一係就覺得自己冇機會,未打先輸.係啊,有啲人好有自知之明,當自己同個女仔嘅差距太大就會自動收手,無謂打一場「冇機會贏嘅仗」.結果點解有時女神會配大家口中嘅「醜男」?可能因為個醜男真係好風趣搞笑,但最重要嘅可能因為得佢敢去追個女仔.
如果唔係冇人敢追,一個靚得誇張嘅女人性格閪嘅可能性都高好多.如果佢身邊嘅男人都唔怕衰,個個都為咗追佢而討好佢歡心,一個要乜有乜嘅人性格好極有限.就好似教細路嘅原理一樣,當你試圖無止境去滿足一個人,你只會擴大根本係無限慾望,然後就返唔到轉頭.如果一個女仔一直過住有唔同男人送早餐代拎嘢車出車入禮物收到手軟嘅生活,你想佢對男朋友嘅要求低得去邊?係啊,你可以話佢港女話佢公主癌,但會變成咁都係多得一班厹:調轉諗如果日日有十個八個女神任你擺佈,你會唔會睇得上凡人,會唔會容許女朋友有半點唔合你意嘅可能?
除咗異性嘅煩惱,靚女喺同性眼中都係一個威脅.讀書時可能還好,但一出嚟做嘢就好易比同事認為你係「靠個樣搵到工」同「靠個樣上到位」,無論你做咩都好都只係「因為個樣」先會成功,好容易就成為咗公司入面同性同事排斥嘅對像,當你同某個男同事距離近小小就係溝仔,當你唔舒服戴口罩就係「扮病搏同情」,總之你做咩都係你錯.
身為男人緊係鐘意靚女啦.但身為一個靚女,特別係好撚靚嗰種,有時真係有苦自己知.


text:
31 JULY 2015(FRI)今日我地約埋SY哥哥一齊去挪亞方舟,主要係去做打工仔,齊齊參加《暑假特工大聯萌》呀~
其實我之前成日都好想帶小小豬去玩返工,等佢可以親身感受下各行各業嘅工作,等我問佢大個想做咩職業時都識答嘛.
不過其他機構嘅收費都不菲,我又唔知小小豬第一次玩時有咩反應,咁貴入場咩都唔肯玩咪唔抵.再加上影相控的我又唔可以幫小小豬影相,所以依啲返工活動我一直都係得個諗字.
之後係FACEBOOK見到挪亞方舟係暑假都有舉行同類活動,只要購買入場卷,唔需要再額外加錢,即係百幾蚊就可以玩盡五大職業,咁抵當然要嚟玩一轉啦!
我記得對上一次嚟馬灣都係剛剛結婚兩口子入嚟拍拖影相,當時就好似只係去左馬灣公園,當時挪亞方舟仲好似係起緊,所以今次我都係第一次嚟玩呀.
成日以為嚟馬灣係好難,但原來依家係旺角都有旅遊巴直接去挪亞方舟,唔洗半個鐘就入到去啦~
哈哈哈...入場啦,由於未夠鐘返工,所以兩位小朋友就化身成為導遊,拎住個地圖帶我地周圍行呀~
係未開始返工時,各位小朋友都會有一本活動通行証,除左有齊各項返工資料及換籌時間表之外,仲有由著名親子教育專家張笑容女士所設計囓「兒童品格強項中文問卷」,我地家長從觀察小朋友返工表現後填問卷,計下小朋友全日表現值幾分,可以有助了解你小朋友嘅性格,優點及能力呀~
小小豬今日第一份工就係做一個小小消防員,唔好以為只係玩,消防教官第一步就係教導小小消防員一啲消防知識,唔好話一班小小消防員,就連我地旁聽嘅家長都學識好多嘢呀~
消防教官仲請一位小朋友出去示範當身上有火時應該點做,估唔到小小豬會主動舉手 ,仲做得唔錯哦~
聽完理論課,消防教官仲即場示範正確使用減火筒(哈哈哈...我自己都係第一次見呀)~
最後就係模擬實戰,我地一眾媽媽就扮被困火警現場,一班小小消防員要帶我地及逃生三寶(鎖匙,電話,濕毛巾)一齊走過煙霧瀰漫嘅火警現場.當入到煙霧體驗區時,真係好逼真呀~
最後當然唔少得齊齊去救火啦~
小小豬依個小小消防員LOOK又真係幾有型,而且佢嘅表現真係有啲喜出望外,所以忍唔住俾個GOOD佢啦~
第二份工就文靜少少,做一個小小護士,學習照顧BB呀~
初頭小小豬都唔太願意去湊BB(可能剛才小小消防員實在太興奮了),不過見到SY哥哥換上護士制服,所以佢就肯跟埋一齊乖乖換衫.
先嚟由護士長教各位小朋友抱BB...同BB換衫...洗白白啦~
之後就到各位小朋友實習,先嚟同BB量下頭同身先~
然後除衫去洗白白,依個不細心嘅小小豬將個BB倒樹蔥咁,真係嚇C人呀~
無從入手嘅小小豬最後要護士長幫手一齊幫BB洗白白,之後去磅重~
最後就同BB著返衫仔~
最後就餵BB飲奶同掃風,當然小小豬又係粗魯咁對待BB啦,不過旁邊睇又真係幾好笑呀~
一向小小豬都係唔太鐘意玩BB,所以佢做得唔好我都唔會怪佢.不過係佢唔太願意做嘅情況下,又可以做到護士長嘅指示,只係粗魯啲咁解,所以我都當佢合格啦~
返左兩份工,唔好話兩位小朋友,我地大人都又攰又肚餓了,所以就齊齊去食個午餐休息一下啦~
兩位小朋友食完飯仲齊齊畫畫,好開心哦~
食飽飽又未夠鐘返工,就去玩下泥沙開心下,當然都係免費啦...哈哈哈~
食飽飽有氣力就可以返工,今次就去做醫生,真係未開始先興奮,兩位小朋友換好衫就已經玩不停啦~
一開始醫生姐姐就教小朋友一啲醫學常識,依兩位醫生姐姐講得生動又攪笑,所以唔止小朋友,我地家長都俾佢地吸引住呀~
學左醫學智識咁就要嚟實習下,由我地媽媽扮病人,小醫生幫我地睇症呀~
小小豬都扮到似層層,仲好詳細教我點食藥添~
做完門診就到入手術室,幫病人做手術啦~
好認真嘅小小豬幫病人做手術中,其實只係好簡單咁夾走啲粒粒,不過我地旁邊睇又真係幾得意呀~
小小豬做小醫生表現都唔錯,都算跟足晒所有程序,又好專心咁上堂,最攪笑就係又嚟每事問,醫生冇介紹大腸同小腸佢都會好主動咁問,佢嘅求知欲真係越嚟越大,不過某角度嚟講都係一件好事嚟,所以都俾個GOOD依個小醫生啦~
終於嚟到今日最後一份工,就係去做小警察,但原來最受歡迎就係依份工,因為真係好多人參加呀~
警長先同啲小警察講解警察平日工作~
然後就教小警察步操啦~
之後就摸擬場景,請小警察幫手解難,小小豬都好主動舉手,仲同SY哥哥一齊救出傷者呀~
最後就當然去到各小警察最期待環節,就係去射槍啦~
玩左成日其實小小豬係返小警察時,都已經係"謝謝地",不過都總算佢堅持乖乖地完成,所以都要俾個GOOD佢啦~
總括嚟講,小小豬今日返工表現都真係比我預期中好好多,都算聽導師話又肯去做,只係有時問題多左啲啲,同坐唔定啲啲,不過都算唔錯啦!
就係四份工嚟講,小小豬最鐘意次序係..消防員 ~> 醫生 ~> 護士(真係估佢唔到哦) ~> 警察,依家問佢大個想做乜,佢就好快話要做消防員,因為可以去救火(其實我估係因為有得玩水就真)!
其實仲有一份係小鑑證員我地今日冇去返工,因為玩左成日,唔好話小朋友,我地幾個大人都攰都唔願郁.其實今日我地今日全日都係去返工,挪亞方舟都仲有好多地方同工作坊冇去睇,所以留番下次啦,咁好玩地方小小豬話下次要再埋DADDY一齊玩呀!
不過,都要提一提佢地幾位導師,其實佢地同小朋友一樣扮演各職業,但佢專業同認真嘅講解,令我初時都以為依啲係佢正職,係後來我忍唔住問先知原來佢地嚟教堂時,之前都受過真正專業人仕訓練,所以先咁似模似樣呀!
真心推介依個活動俾大家,可以係遊戲中學習,價錢唔貴之餘又可以學到一啲專業智識,所以趁仲有半個暑假時間,搵日入去學返工啦!
等我俾少少溫韾提示大家先:
- 由於活動係需要係指定時間同地點換取各職業入場籌,每場名額20個,一啲熱門工作仲好快FULL,所以我地媽媽們可以做定功課,去挪亞方舟網址睇定換籌時間表,咁就可以教啱時間,打多幾份工啦!
星期四及五時間表:http://www.noahsark.com.hk/tra/pdf/promotion_105_poster_thur_fri.pdf
星期六及日時間表:http://www.noahsark.com.hk/tra/pdf/promotion_105_poster_sat_sun.pdf
- 另外小朋友衣著我覺得都係薄衫褲為主,女仔都唔建議著裙仔,因為啲制服係即時穿上面衫上,所以入面薄啲會舒服啲,行動都方便啲.小小豬就係因為著住POLO衫係底,所以攪到又熱又肥呀!不我見每次小朋友著完啲制服後,工作人員都會噴上消毒劑,所以都可以放心嘅!
- 講多樣優惠俾大家知,用指定信用卡(都係匯豐..恆生..中銀嗰啲)係挪亞方舟正門售票買入場卷,仲可以有正價85折優惠,折左都係成人$143/小童$118(唔知我有冇記錯..HEE HEE),仲唔係好抵!


text:
BB就黎6個月大, 本身屋企已經買咗軟墊, 而家想買一張網床俾佢, 請問一般可以用到幾大年紀呢? BB會否不喜歡留在網床裡呢? 邊度買可以平D或有折呢?
Jo3意見:
擺係網床就安全d,因大人都要去下廁所,拖個地,洗個碗,如果就咁擺係個張墊度,佢會四圍爬...
或者你唔買網床,可以買張high chair佢坐
係網上買會平d
tigerbaby222意見:
我個仔好肯用網床
因為習慣左
通常用到佢識爬出來就唔可以再俾佢用
high chair 唔係咁適合你想行開去沖洗時用
因為佢的活動空間被侷限
佢反而更想走出來
到時你想行開都難
ben0379意見:
我覺得用左真係安心好多… 好過 high chair, 因為行開行埋你唔使咁擔心…
其實都唔係好貴… 一千內都可有一張… 再唔係去二手既 shop 買都得.. 又或者 taobao 果 d 囉.
rex媽咪意見:
對我來講網床其實係必需品黎嫁!當BB學爬至識行,留在網床令BB無咁易撞到!我家的網床很大,我大仔瞓到4歲,直到細仔出世至退位.如果屋企有足夠空間,樓主你最好買啦!
若果冇人幫手睇住, 有張網床係好d架
嗰時我唔得閒就會, 放d玩具比佢喺床仔玩
夜晚要黎瞓
不過去到大約2歲, 佢就唔鍾意瞓
而家同我一齊瞓
預左唔會用得耐既, 平平地買張二手好過
可以上拍賣網睇下
rr101305意見:
我自己就買左網床俾我個女
好多人話唔好畀網床BB瞓
但其實放左床褥之後同普通木床都唔係差好遠
而且安全好多~
tigerbaby222意見:
我個仔十五個月先開始識行
幾時行唔關用床事
一田九百元以下已有網床
床褥可轉BB床那些用
好多人都一物二用


text:
博覽館站
博覽館站(粵拼:bok3 laam5 gun2 zaam6;英文:AsiaWorld-Expo Station)係港鐵一個機場快綫車站,地鐵公司(港鐵公司前身)為配合亞洲國際博覽館而特別起嘅新車站,隨住亞洲國際博覽館喺2005年12月20號揭幕而正式啟用,並取代機場站成為港鐵機場快綫嘅新終點站.車站只有一個月台,隔籬嘅月台係機場快綫嘅整備月台.
為咗方便往來亞洲國際博覽館參觀展覽或者欣賞演唱會等活動嘅乘客,港鐵提供特別優惠畀往來該站嘅乘客,乘客只需用八達通卡搭機場快綫前往該站落車,並至少逗留1小時30分鐘(以該站出閘後至回程再入閘之間計算),同一日內以同一張八達通卡搭機場快綫回程,即可享有折扣,往返青衣站同博覽館站嘅成人即日來回車費係港幣42蚊(單程60蚊),九龍站係64蚊(單程90蚊),香港站係72蚊(單程100蚊).乘客同時可享有免費八達通港鐵市區綫接駁服務(東鐵綫頭等除外).
車站結構[編輯]
車站樓層[編輯]
車站大堂[編輯]
博覽館站設有兩個獨立出入口,兩個出入口設有一條收費區嘅行人通道連接.基於乘客量同埋開放時間需要,博覽館站客務中心設於車站大堂東面嘅A出口,而西大堂嘅B出口只有幾部售票機同埋八達通增值機同查閱機畀乘客用.
自助服務[編輯]
車站月台[編輯]
博覽館站設有1個側式月台,月台位於地面,長度可容納機場快綫10卡車廂停泊,但現時只係用其中8卡月台,並裝有月台幕門.
機場快綫整備月台[編輯]
由於博覽館站前身係機場快綫嘅整備月台,所以而家喺博覽館站側邊仍然保留島式月台,以便列車調動同停泊.而家港鐵公司更喺該月台加建月台廣告板,藉此增加廣告收益.
車站出口[編輯]
博覽館站只設有2個車站出入口,其中B出口只係喺西面展覽場館有活動嘅時間先會開放.
- A - 博覽館大道東入口
- 亞洲國際博覽館東入口
- 設有失明人士引導徑往返出口
- 亞洲國際博覽館東入口
- B - 博覽館大道西入口
- 亞洲國際博覽館西入口
- 出口只係喺西面展覽場館有活動嘅時間先會開放
- 亞洲國際博覽館西入口
車站周邊[編輯]
主要大廈同埋購物中心[編輯]
交通[編輯]
- 博覽館巴士總站
- 海天客運碼頭
鄰接車站[編輯]
接駁交通[編輯]
- 城巴/龍運巴士
- S1 - 東涌站 ↺ 機場(客運大樓)/機場博覽館
- 城巴
- 龍運巴士
- 嶼巴
- B4 - 港珠澳大橋香港口岸↺ 機場(客運大樓)
- 專線小巴
利用狀況[編輯]
由於博覽館站主要服務亞洲國際博覽館嘅乘客,因此博覽館站客量視乎博覽館展覽而定.當博覽館冇大型展覽嘅時間,車站就顯得非常冷清,大部分乘客係喺博覽館返工嘅職員.平日係用機場快綫列車,當有展覽或演唱會等大型活動舉行,部分班次就會改用東涌綫列車.
車站歷史[編輯]
博覽館站原本係機場快綫嘅整備月台,主要係畀機場快綫列車停泊,列車清潔同埋提供空間畀車長休息.直至亞洲國際博覽館動工,就將整備月台位置改做博覽館站工地,以服務亞洲國際博覽館嘅乘客.車站於2005年12月20號同亞洲國際博覽館同步啟用.
車站命名[編輯]
博覽館站原本想用機展站做站名,因為「機場展覽中心」而命名.後嚟展覽中心正式命名做「亞洲國際博覽館」,車站亦落實用而家嘅名.
上一站‧下一站[編輯]
列車班次[編輯]
註解[編輯]
- ↑ 整備月台係島式月台


text:
老實講我唔係太明白點解咁多人對「港女,洋腸,蘭桂坊」一事咁上頭,以至搞到要起底,批鬥,不一而足.
事源係一段 youtube 片,片入面係個港女一面攬住個鬼佬,另一手就拖住個疑似港仔,個港仔又好似好窩囊咁無晒符.呢段片一出之後可謂激起「義憤」,短短幾日就將片中所有人──包括拍片者──起晒底,然後大發議論,甚至認為係喪權辱國,被人歧視,一副義憤填膺嘅勢態.本來最直觀嘅反應係認為呢個萬惡嘅港女侮辱咗港男嘅尊嚴,到後來據稱果個「港男」原來係新加坡男,就更大鑊,上升到整個「華裔」男嘅尊嚴問題,另外唔少得嘅當然係批判港女有幾賤幾崇洋,鬼佬就點樣玩弄女性之類啦.
其實整件事我真係無辦法有咁多感覺,有咁多意見.喂,出得黎老蘭玩,都唔係抱住相睇嘅心態掛?都係男男女女,燈紅酒綠,醉眼昏花之下求其揀件啱 feel 嘅就去馬嫁啦下話?唔係擇偶喎而家,係擇撚/ 擇閪喎,成個環境根本就係大家只係求個開心,咁你情我願嘅時候,揀咩仔,只係口味問題.而事實上除咗老蘭之外要食鬼仔嘅機會又唔係多,有食唔食罪大惡極呀.等如所謂人一世物一世,鬼妹點都要砌一砌,老蘭同一晚,每一晚,亦不知同時上演緊幾多港仔溝鬼妹嘅戲碼啦.當然,我都認為港仔溝鬼妹嘅數字應該比較低,語言係一個問題,身型外貌確實亦係另一個問題,人家的確係無咁中意「異國風情」咁.好多鬼仔/ 佬都會去做下 Gym ,身型確係遠比港仔大隻.有啲港仔群得鬼多,都會健下身,身型都睇得吓.喺老蘭呢個環境下,你副「偈」係最重要,睇落合眼緣就食得,背後咩文化,咩溝通,咩伴侶,通通放埋一邊.可以一齊企返一晚,就夠啦.而家個港女係去揀老公咩?又唔係好覺佢哋係噃.
當然,如果我身邊有朋友係好似片中嘅港女咁,朋友之間唔認同佢價值觀而圍內講佢是非,係好正常嘅事,無論用幾咁冠冕堂皇嘅語辭都不能否定呢個係人性來.但係而家個港女同你每.一.個有親咩?對我黎講根本佢就咩人都唔係,佢係淫娃定紅 Van,崇洋定崇日,其實真係唔關我事,又唔係我同佢過人世,我又使乜知佢咁多嘢?頂多係佢男友或老公(如有)或未來男友或老公要知啫.到時佢要承受嘅壓力應該係來自佢另一半,而唔係塘邊其他人喎.每晚老蘭都不停上演呢類男男女女嘅尋歡之事嫁啦,係呀,係好肉欲橫流,好惡俗,好淫穢呀,社會總係有唔同方面嫁啦,呢單嘢又唔係犯法,其實有咩好討論呢.你討論話個港女放蕩,或者好可能係嘅,但咁又點呢其實.你話佢係立咗個貞節牌坊就話啫.
喺呢個「人人都可以成名十五分鐘」嘅年代,每一個人都搞到好似公眾人物咁,只要有人對你「有興趣」,「幫你上位」,你就會無啦啦成為公眾人物.我認為個人嘅道德標準同社會嘅道德標準係唔同的,個人嘅道德期望同一佪公眾人物嘅道德期望亦係唔同的.即如一個普通人挖鼻同特首挖鼻都已經兩回事,普通人離婚同政治人物離婚又係兩回事.一個人閂埋房門鬧老細係仆街,同佢走入老細間房指住佢鬧仆街,更加係兩回事.問題係而家互聯網年代,你可以毫無理由之下無啦啦變成公眾人物,接受「最高道德標準」嘅試煉.就好似有人將你閂埋房門鬧老細仆街拍成片再傳晒畀全公司一樣,大家係唔會識得分咩叫私人咩叫公眾,喺果一刻,一樣明明私人嘅事都會變成好似原本就係公眾一樣,大家就用咗公眾人物嘅道德標準去衡量件事.
實際上我又唔覺得真正擇偶時港男真係會輸蝕畀鬼仔/ 日本仔/ 大陸仔喎.你去老蘭講擇偶,基本上同入聖堂講叫雞係差唔多,都係「資源錯配」.老蘭互溝你合一晚眼緣就夠,可能第二朝起身你會奇怪點解琴晚會中意呢件咁核突嘅物體.擇偶要考慮多好多實際問題,性格啦,階層啦,學識啦,觀念啦,港男港女都係同一個環境出來,其實係最合工尺.呢一點我真係覺得港男港女沒有誰比誰高尚.實際擇偶係複雜好多,多好多因素要考慮,亦無定法,有啲人窮一生之力溝鬼仔/ 鬼妹,即使差異好大但亦有人修成正果有人失敗收場,最緊要你知道自己想要乜嘅啫.真係中意鬼仔/ 鬼妹,有錯咩?無.
不過都係果句,老蘭企足一晚呢類事情,風險其實好高,我就點都唔明同一個陌生人有咩好扑,無情感基礎嘅扑嘢同拍咸片應該無乜分別.再者仲有傳播性病嘅風險,我唔明點解仲有啲人咁熱中呢回事.假如我真心為個朋友好,或者有朝一日我要教女,我一定會清楚話佢知個危險.咁空虛就搵啲興趣嗜好啦,係咪?最搞笑嘅係有啲人因為空虛寂寞而落老蘭,但落得多老蘭又不停鳩叫話「無晒好男/ 女人」,屌,去老蘭尋真愛,等如去雞竇搵處女,傻的嗎?


text:
擁有住優越嘅時區 浪漫嘅海港 嚟悉尼倒數跨年係唔少人嘅夢想 等我係度帶大家嚟澳洲 體驗悉尼嘅跨年慶典啦!
年尾除咗係煙花匯演嘅大日子 嚟到悉尼當然唔可以忘記呢度擁有住南半球最大嘅魚市場啦
有好多遊客甚至一落機就拖埋行李嚟魚市場 掃盡新鮮美食 當然我都唔例外啦!
魚市場幾點開幾點閂門架?
魚市場嘅營業時間為0700-1600
所以無論係早餐果腹 抑制係午餐嚟掃美食 都極度推薦嚟Sydney Fish Market大快朵頤呀
不過因為海鮮都係由朝早送過嚟 所以想食最新鮮嘅生蠔同三文魚嘅話 梗係朝頭早嚟食過最豐富嘅海鮮大餐啦!

點樣嚟魚市場呢?
由Sydney Central Station出發 坐輕鐵501由Pitt street坐9個站去Miller street落車
站外沿住指示牌行就可以直達Sydney Fish Market啦
如果你係步行過嚟嘅話 你就會經過一個露天車場 見到大大隻寫住Sydney Fish Market嘅橫額就到啦!
悉尼魚市場有咩咁特別呀?
一入到嚟魚市場真係俾啲到色彩斑斕嘅海鮮吸引住 而我今程嚟最主要當然係試呢度嘅塔斯曼尼亞生蠔啦
喺魚市場行個圈 見到陳列嘅海鮮相當吸引 而我留意到係魚市場入面近90%顧客都係亞洲人嚟架
行勻成場都見到生蠔一打賣梗22AUD 但驟眼望落唔算肥美 成隻生蠔塌咗落去
反而呢檔賣現場開殻生蠔24AUD 就值得推介 即剝生蠔果然新鮮肥美啲
仲有另一樣必食嘅就係呢個現燒帶子 配上芝士 蟹籽 照燒醬油 芝士入面仲塞滿壽司飯 望見到流晒口水呀!
當然 現場仲有其他各類海鮮供選擇架 不過聽講呢度嘅熟食唔算煮得太好食 所以最後都無坐低嗌熟食餐~
後來再試埋三文魚刺身壽司拼盤 同香港就無得比喇 但如果掛住日本嘢嘅話試試都無妨架~
買完海鮮 其實現場都非常爆滿 除咗場內座位之外 場外都有望海座位 都幾chill幾寫意架
不過就要提防小心白鴿搶走你嘅食物呀!
去完魚市場食大餐之後 係時候去悉尼海港散散步 物色下今晚倒數嘅最佳觀賞煙花位置
但其實因為今晚已經係倒數 所以悉尼警方已經封咗路 包括悉尼海港嘅Circular Quay Station
所以就要搭去其他站步行前往去海港啦!
點樣去悉尼海港?
平日的話 可以由Sydney central station坐地鐵去Circular Quay Station
如遇上倒數節日Circular Quay會遇上人流管制而封閉 建議乘搭至附近車站
如 Wynyard 或 Martin Place 再步行約10至15分鐘前往悉尼海港
倒數日子嘅悉尼海港會點架?
傍晚時份嚟到海港已經有封路 只好遠眺悉尼歌劇院
因為場內美食車食物唔太吸引 所以我地選擇再搭返出去物色晚飯
食完晚飯已經係夜晚九點了 再返嚟Martin Place已經有大規模嘅人流管制措施
悉尼警方更加會派出馬隻比警員騎乘 方便巡邏
望吓 九點沿住行去海港已經人山人海 再晏少少嚟分分鐘入唔到嚟添
因為到處都係封路同埋滿人 最後我地十點係呢個位置安頓打發時間
終於等到倒數喇 Happy 2019!! 現場有煙花匯演 氣氛非常高漲
唯一可惜嘅係望唔到呢個位悉尼歌劇院 睇唔到對面岸嘅煙花!
睇完煙花之後就要順住人群慢慢推進離開 周圍都有廣播提醒大家可以去邊個站上車 以及鐵路延誤同埋取消嘅狀況
祝大家新年快樂!
#寫出你遊歷 #hutchgo資助旅費1000蚊


text:
「財爺」
好老實講,曾俊華做財政司做得好唔好,或者見仁見智.我個人認為真係好一般啦,因為大家對佢每年嘅財政預算案都係冇乜期望,但係好多時唔知點解覺得佢講嘢同我哋所謂嘅特首時不時都有所偏差.當然嚟樣嘢就得佢自己先知,不過有時就見到佢講啲嘢同做啲嘢都似返一個香港人,最起碼唔似我哋個特首咁.不過某啲言論就真係會令人憤怒嘅,就正如佢話自己係中產咁.
「感覺」
你需然未必鍾意曾俊華,但係嚟個財爺最少親身去支持香港嘅運動員.就好似香港昨晚係世界盃外圍賽對卡塔爾,雖然最後不敵落敗,但係一句「香港好波!」就已經足夠!與此同時之前亦知道佢同一班創業嘅朋友食咗餐飯,雖然唔知個晚佢地討論嘅內容.但係就嚟兩樣嘢,我覺得最少佢肯親自去感受.講真你會覺得其他政府官員會去做啲咁嘅嘢?就算係做,都係去做騷咁做,根本毫不關心.
「政府」
點都好,係嚟個特首嘅管治下面嘅一班官員,老實講真係無運行.齋係睇佢管理之道就好有問題啦,以為自己係商業社會咁,話炒就炒啲官員.講真如果唔係特首嘅影響,或者曾俊華嘅形象會好啲.而家睇返其實財爺都好似幾玩得,有時係無聊啲,不過有時都真係幾好笑.睇佢網誌啲標題都幾得意,如果佢自己係社交網站再公開啲,透明啲就好啦!今時今日做公眾人物就預咗無私隱㗎啦!


text:
- at May 25, 2021
E先生 | 連環不幸事件可以避免
「夢想越想越悲觀 ~」「有誰夠我不幸 ~」
「只想找一個伴 但崩壞的命盤 樣樣亦太一般 無一欄可自滿 ~」
最近係咪好多嘢都唔順心如意,好多阻濟呀!咁唔想好似E先生成日都有好多連環不幸事件,不如去搵李居明大師指點一下你嘅迷思.李居明李大師擅長以八字神數批算未來事件,佢嘅著作仲有好多人睇添.不過學李居明大師所講人生最大嘅頓悟是將每日所發生嘅事都看成係上天對自己嘅賞賜.無論好壞都係上天賜俾你嘅禮物,因此要欣賞你身邊嘅每一個人.傾心去愛你要愛嘅人,傾情去做你要做嘅事!
地址: 香港銅鑼灣羅素街38號金朝陽中心 8樓
電話: 2893 3072
不幸嘅事又點可以俾佢繼續落去!等小編帶大家點樣正式開始迎接精彩人生啦!
正能量對一個人來講係十分重要,而運動可以帶來正能量相信大家都唔會陌生啦!以下推介嘅呢間FITT Pub就啱曬你啦!佢哋除咗有一對一嘅服務俾你同教練單對單train好嗰body之外,仲專業齊全嘅器材,仲引進多項新穎獨特嘅器材,令你嘅健身運動增添樂趣.係活力充沛嘅健身環境下,由私人教練因應你嘅的體質,飲食同生活習慣而設計適合你嘅課程,針對你嘅所需,幫助你以最快,最安全,最有效嘅方法達到健美目標.佢哋嘅教練全部都經過實名驗證及專業審查,可靠真誠,並有專業健身知識同豐富教學經驗,能充分了解每一位學員嘅健身需要.
佢哋堅持享受運動才是最有效嘅健體修身方法,因為運動本身不應該壓力,所以將運動同消閑的概念集於一室,令每位學員都能卸下日常生活嘅重擔,享受愉快健身,追求更優質嘅生活體驗.做完運動出完一身汗再沖個涼,相信你一定會feel refresh !
地址: 登龍街1及29 號金朝陽中心2期-Midtown 28樓...
電話: 6688 9191
電話: 6688 9191


text:
優點:
1.om 以呢部Pen-f 作為80週年機,以精品級打造,成部機一粒螺絲都唔會外露,係我見過外型最討好嘅一部機
2. 採用新sensor, 雖然20mp 唔算多,但起碼唔再用塊出咗三十幾部m43 bodies 嘅16mp sensor
3. 高iso 有進步,iso5000 打雀仍可數毛,不至於一pat 油畫,以咁細sensor 黎講算做得好
4. IBIS防震起碼四級,配有防震嘅自家鏡去到五級,連video 防震效果都好得
缺點:
1. 只係越南造,若追求MIJ 嘅話可以忽視,不過叫做好過先前果批MIC, 無咁多QC 問題
2. 對焦能力一般,環境夠光唔會有問題,暗D 就差D, 衰D 講連我部em5 一代都比唔上,不過又未至於室內影唔到,一般餐廳嘅環境都ok, 只係去到落bar 果D 咁暗就麻煩D
3. 千祈唔好攞黎影運動,追焦係廢,影運動用em1 mk2 就好好多,起碼都八成中
4. 前轉盤只係攞黎轉art filter 整色整水,若比用家自訂就會好好多
5. 手感一般,始終扮復古旁軸機都係會有呢個問題,同女士着高爭鞋一樣,貪靚嘅代價係會無咁舒服,我知,我都係貪靚嘅人
意見:
去到2020年先post 一部2016年出嘅相機用家心得,你都估到我用意一定唔係sell 機,事關你想買全新都幾難,我只係想講事實,我用om 相機超過十年,底細係原罪係事實,但亦無一個品牌係最好,canon, sony相機我都擁有過同用緊,只係睇你要乜,要平要輕揀m43 係唔錯嘅選擇,尤其中至長嘅鏡頭,對比135底嘅話m43越長係越着數,貴嘅a7r系我都玩過,畫質係較好,但135無反最多都係得機身輕,鏡頭只有好幾枝f1.8 定焦或細光圈zoom 先係輕,要一機三鏡或配好D 鏡頭等都係重,Sigma 新出咗好幾枝135 嘅正嘢都係1kg, 我係有錢買,但真係嫌重放棄.
手機攝影發展至今對相機業界打擊係大,而家一部手機都幾個鏡頭,坦白講我自己近呢幾年用手機影相係多過用相機,但我係工作上有function 或去旅行等都會用返換鏡相機,玩開攝影都知有D 相係手機影唔到,有需要咪用囉,而家黎講我都唔說人買相機,真係熱愛攝影先好入,唔係買咗都係得個擺字.


text:
2010年9月29日 星期三
小酒窩餐廳
最近經朋友介紹,去到佐敦近尖沙咀警署一段既廟街,有一間外表平平無奇,但內有乾坤既小店,明明寫住係印度餐廳,點知食既野係Fusion,完全唔清楚佢究竟係一間咩餐廳,不過點都好,野食好味就是皇道.
一坐低,每人都有塊香脆既蒜蓉多士做餐前小食,睇完個餐牌之後,更加莫名其妙,明明食印度野,但係呢到最出名既係pizza,豬肋骨同risotto,今次叫了兩個pizza,一個risotto,一份豬肋骨同三個甜品.
上面個個pizza係四季薄餅,下面係芝士菠菜,四季薄餅不槐係呢到既招牌薄餅,味道清新,芝士多得黎又好味,下面那個就不過不失啦,材料相比之下,四季實在有好多材料,要叫一定要試下四季薄餅.
豬肋骨絕對係水準之作,味道岩岩好,唔會太酸,唔會太甜,而且d肉已經焗到好鬆化,一切落去,就可以輕易分開,我地食完仲想再order.
要數最騎呢既,絕對係呢個risotto,點解會有呢,我都唔知,不過佢煮得好好,唔會太硬,又唔會太淋,不過好似唔係好夠芝士,但整體都好好味.
黎到甜品既時候,我地叫左三個,第一個係cheese cake,食落去好似唔係用普通既cream cheese整,唔知係唔係用左羊奶芝士,因為有d羶味,不過幾好.第二個係藍莓蘋果酥配雪糕,呢個唔太好,好似將d麥維他整碎後擺上去咁.最尾個個係chocolate brownie,呢個朱古力味好濃郁,唔會太硬.
呢間絕對食得過,記住去試下.
地址:佐敦廟街283號寶發大廈地下
訂閱: 張貼留言 (Atom)


text:
各位英國嘅讀者,相信大家撳入嚟嘅原因都係因為而家個台用得差想轉台,或者覺得依家用緊嘅台好貴,想轉台收好啲 / 轉平啲. 相信大家拎咗個英國電話號碼,喺英國生活咗一排之後,發覺自己身處嘅地方收得麻麻地,…
移民
-
-
加拿大暫定九月七號正式通關,唔少人已經做好準備隨時出發.港究專員亦都已經準備好「點心紙」,方便大家執拾行李嗰陣參考. 證件類 無衫無車無樓無乜都得,證件唔齊就一定唔得.近排港人過加拿大嘅方法絕大多數都…
-
相信各位有留意開我哋港究嘅讀者,都知道我哋有介紹過英國電話服務供應商Giffgaff.如果無睇過嘅或者準備去英國嘅讀者,可以先去呢到睇睇,拎咗個英國電話號碼先,方便之後同香港保持聯絡. (Giffga…
-
加拿大移民部於6月8日宣布為在當地工作或畢業嘅港人提供可以取得永久居留權嘅兩個新途徑.港究專員即刻同你睇清睇楚移民條件,兼整埋路線圖方便大家隨時查閱! 即刻睇: 計劃詳情 開始日期:2021年6月1日…
-
除咗英國,加拿大亦都係港人熱門移民國家之一.港究專員即刻同你睇去到加拿大點樣考 / 換車牌,一篇文同你睇晒加國最熱門省份車牌制度! 雖然加拿大公共交通不斷改善中,但去到外國始終都係自己有車最方便.有興…
-
加拿大政府於2021年2月8日正式於現有加拿大移民方法以外,為港人開放額外移民途徑.為照顧不同人士需要,新移民計劃分為三步曲,現第一階段主要為持專上教育資格嘅香港人提供開放式簽證,為期最長三年.港究專…
-
講咗兩篇Apps,好似都仲未夠喉咁?唔緊要,港究專員keep住介紹優惠同埋去英國生活必需知道嘅網站畀各位準備去英國嘅讀者知!未睇我哋之前文章嘅讀者,可以撳返下面連結睇返架: (Click圖睇文)英國移…
-
嚟到英國移民潮資訊嘅Part 3.今次港究專員會介紹返老本行,就係有關優惠同其他生活Apps嘅資訊畀各位讀者.上兩篇我哋有介紹點樣由香港轉錢過去英國同埋有關日常生活會用到嘅Apps,有興趣嘅讀者可以參…
-
今次港究專員會介紹吓去英國生活嘅實用Apps同埋一啲喺香港可以搞定先嘅嘢,提早搞掂去到又煩少樣先嘛.上一篇我哋就介紹咗去英國必用嘅銀行或者轉移資產嘅方法畀大家,未睇我哋Part 1嘅讀者可以撳返呢到睇…
-


text:
提到陳小春,相信係唔少人心中嘅偶像,好多朋友都睇佢嘅作品長大嘅.陳小春唔單止係一位優秀嘅演員,更係一位歌手,出道以來好少有唔好嘅緋聞,自從佢娶了媳婦應采兒之後,感覺就好似變了一個人.因為陳小春一直以來俾人嘅印象都係酷酷嘅,外表睇落好難相處,幾乎都唔點笑,有啲人認為係因為喺劇中扮演嘅角色原因,都有人認為陳小春本來就係咁樣嘅性格.不過咁都無法阻擋佢嘅個人魅力,佢仲係應采兒嘅偶像,兩人嘅年齡相差都特別嘅大,不過如今一家四口,幸福滿滿嘅,所以說,愛情同年齡有時候真係冇好大關係嘅.
喺今年五月份嘅時候,應采兒生左一個兒子,Jasper都多左一個弟弟.其實咁應該話係陳小春如願以償了,因為陳小春之前喺採訪嘅時候就已經被媒體追問,希望再生一個弟弟還係妹妹?陳小春毫不猶豫地話希望係弟弟,都唔係因為佢喜歡兒子多一點,係因為家裡有個兒子,相信好多人都能理解佢嘅心情吧.所以,應采兒都係俾左佢一個驚喜,家裡從此就有兩個弟弟了,真嘅係太熱鬧.
推薦閱讀:Jasper一直說謊,陳小春大怒踢翻食物!事後這樣做才是好的示範
幾年前,陳小春帶著兒子Jasper參加過《爸爸去哪兒》好多人從嗰檔真人秀節目中,就被Jasper圈粉了,因為佢好懂事好聽話,反而對待陳小春嘅評價係嚴父一枚,對待自己嘅兒子特別嘅嚴格,都讓唔少觀眾看著很心疼,當時還調侃道,Jasper確定係親生嘅嗎?哈哈哈,不得不說,陳小春一向嘅性格如此,雖然對自己嘅兒子要求特別高,但係觀眾喜歡Jasper也係因為家庭教導有方嘅原因,陳小春係有一定嘅功勞,再來就係,好多人都認為養兒子就應該窮養,不能嬌慣,這或許也有原因喺裡面吧,不管怎樣,Jasper就係咁可愛又懂事,真係多虧陳小春周同應采兒教得好.
這次佢哋一三口,不,加上應采兒肚子入面嘅寶寶,咁就係四口了,合體錄製綜藝節目,好耐唔見嘅Jasper都長高了唔少,仲係咁可愛.這次佢讓爸爸陳小春幫忙切水果,陳小春知道兒子要吃水果,都立即去廚房裡面清洗,攞出來嘅時候,Jasper特別嘅懂事,主動把裝有水果嘅碗端喺了爸爸陳小春面前,讓佢一起享用.由此可見,Jasper真係太招人喜歡了,距離上一次錄製節目都有好幾年了,佢嘅變化也係幾大嘅,比好多小朋友都要乖巧,真嘅係非常嘅難得.
有唔少網友很好奇點解決應采兒會想要生二胎,畢竟陳小春嘅年齡也唔細了,應采兒也快40歲,雖然算唔上係高齡產婦,但係佢哋生二胎嘅確係讓人有啲意外嘅事情.不過這次應采兒喺節目中也大方嘅透露了自己為何生二胎嘅原因.她表示喺跟陳小春談戀愛嘅時候,就知道佢倆嘅年齡差距了,後來生左Jasper之後,雖然兩人一起參加過綜藝節目,不過兒子漸漸嘅長大了,她發現陳小春唔點鍾意同佢一齊玩.所以生二胎嘅原因也係因為想陪伴Jasper一起玩樂.
推薦閱讀:應采兒鐵血教育教Jasper,「痛過一次一輩子記得」
更多嘅原因係因為陪伴佢哋夫妻倆,她覺得自己嘅年齡跟陳小春相差蠻大嘅,所以一直以來都非常嘅珍惜,但係再看看陳小春跟兒子嘅年齡差距時,她就覺得更應該多些時間陪伴彼此,所以她打算生二胎更多嘅係為了能夠有更多時間陪伴家人,咁係非常重要嘅.因為如果應采兒再生左一個孩子之後,換句話來說,也再次喚醒了陳小春當時看見Jasper出生時候嘅狀態,一家人會更加和睦一啲,都算係為了這個家庭吧.
唔係每個女生都能嫁給自己嘅偶像,應采兒能夠嫁給陳小春也都算係幸運嘅,佢哋倆自從結婚之後,無論走到哪裡,都會成為大家關注嘅焦點,而且感情特別嘅好,就像係熱戀中嘅情侶一樣,特別嘅難得.應采兒對於婚姻也有自己嘅想法,既然係孩子嘅媽媽,為了呢個家庭,她也會去付出所有.好多時候,一段美好嘅婚姻都係如此,男女始終都會互補起來,因為只有咁樣,先能把整個幸福嘅家庭維持下去,作為女人來說,經營一門婚姻還係需要智慧嘅.不得不說,佢倆嘅愛情都係讓人羨慕嘅,不知你們喜歡佢哋倆嗎?


text:
作者:認真小毒毒 | POSTED ON 14 APRIL 2021
大家好,今次會開箱嘅成人用品係由G PROJECT推出嘅「名器の秘密」,係一款專為吹氣公仔而設嘅自慰器!
踏入2021年,G PROJECT嘅創意可謂不減反增,每個月推出嘅新品都keep住有驚喜,都算係挽救咗大家喺疫情反覆之下嘅沮喪心情啦.
今次開箱呢款新作就叫做「名器の秘密」,叫得名器都知肯定係好野啦,究竟名器當中有咩秘密呢?
有時就算自慰器嘅本體就算整得再好,但係無返個能夠引人入勝嘅包裝設計嘅話,其實都好難吸引到顧客留意,所以包裝設計絕對不容忽視,一幅正到爆嘅J圖,將構造形容得貼切到肉嘅文字,簡直係可以話係幫自慰器畫龍點精㗎.
至於今次呢款包裝最吸引到我嘅地方就肯定係呢個介紹得相當誇張嘅「插入時會彈出肉粒」啦,段估都唔會係啲咩超高技術可以偵測到你幾時插入嘅時候先會彈啲肉粒出嚟掛,由切面圖都睇唔出究竟佢係想點樣表達出呢種感覺喎…
開箱
重約430g,全長15cm.
順帶一提今次呢款名器の秘密係專為吹氣公仔而設㗎,所以形狀上都比較奇特,肉厚就集中咗喺入口嘅位置,不過就要留意返佢嘅尺寸上都偏長,如果真係想配合公仔用嘅話就記得要度下啱唔啱size放啦.
當然就算無吹氣公仔都可以單獨使用啦,就咁用手攞住玩亦都相當適合,本體上嘅凸陷紋路簡直係fit晒手指嘅形狀啊.
今次嘅材質又係用咗「momochi」,點解會講又?相信有睇開試用報告嘅朋友就會知道,因為G PROJECT有極多款自慰器都係用呢款材質,但係每款嘅硬度有各有不同喎,真係非常之神奇,究竟全盛時期嘅momochi可以有多種唔同嘅硬度變化呢?
柔軟度稍為偏硬加上輕微嘅氣味同出油度,雖然包裝上無特別說明,不過呢種硬度配上肉厚肉粒設計,似乎係想行高刺激路線啦.
入口方面就係一條深坑中間開洞,一如既往嘅設計.
打開入口已經見到滿佈肉粒,亂中有序嘅鋪排勉強睇得出紋路係有分方向嘅.
反開即刻化身成一條苦瓜,主要可以見到上下兩種唔同嘅紋路,上面係好似刷毛嘅形狀,而下面就係一般嘅肉粒,不過都係唔太睇得出啲咩彈出肉粒啦.
試用
雖然實際使用上無特別新穎而驚豔嘅地方,不過稍硬嘅材質加上啱啱好嘅緊窄度,令肉壁上嗰啲好似刷毛咁嘅構造磨擦陰莖嘅感覺變得格外明顯,刺激度絕對足夠有餘.本來內部嘅空間都算寬敞,呢個時候就可以利用呢個彎曲嘅外型啦,用手輕輕按壓令內部變成彎曲嘅管道形狀,刺激感即刻再加倍!
隨住我嘅陰莖一直頂到深處,呢種刺激感究竟要點樣形容呢,總而言之就係感受到嘅構造越嚟越複雜,每次抽插都好似有無數嘅訊息量湧入大腦,完全處理唔到,真係差啲爽到嗌埋出聲.
玩完一次之後梗係覺得唔多夠喉,決定休息一陣再覆桌,今次換換玩法,插到盡之後就唔再抽插,維持頂入嘅狀態由外按壓龜頭位置,將最深處嘅肉粒直接刺激龜頭,刺激感真係極之強烈,先啱啱插入無耐,已經忍唔住要大噴射,個量仲要比第一次多啊!
今次呢款自慰器最好嘅地方就係在於個入口設計相當大面積,喺射嗰一刻可以將你成個下陰貼合,就好似你同女伴一齊高潮嘅時候互相擁抱嘅感覺,如果配埋吹氣公仔用真係可以攬下就無得頂啦.
結果到最後都係唔知有啲咩「彈出肉粒」,不過整體用感上係相當滿意嘅,刺激感覺鮮明立體,同以往G PROJECT嘅刺激型自慰器好唔同,相信用埋吹氣公仔玩又會係另一層快感,如果你都想幫個公仔搵返個刺激型自慰器,呢款可能係個唔錯嘅選擇啊.
*試用文內容只屬用家意見,實際用感因應個人體質情況以及使用方式而異,不能保證效果完全一樣.
相關成人用品連結:名器の秘密
想睇更多小編嘅分享?即Like 18 Gifts Facebook: www.facebook.com/18gifts
Copyright©2013 – 21 | 18 Gifts – 成人用品 | 版權所有,未經許可,不得轉載.


text:
作者:認真小毒毒 | POSTED ON 27 FEBRUARY 2021
大家好,今次會開箱嘅成人用品係由EXE推出嘅「男の娘DX」,係市面上相對比較罕見嘅偽娘主題自慰器.
EXE都有一排無出新產品啦,對上一款都已經係上年嘅事 (其實只係兩個月前),就係聯乘G PROJECT合作推出嘅「PUNIANA VIRGIN 任性處女」,又講開G PROJECT咁啱上一篇評測就開箱咗佢哋嘅破天荒新品,以筋肉娘做主題嘅「筋NIKU-MAN」啦,估唔到今次又到EXE破天荒?!竟然係偽娘嘅自慰器啊,今個年頭真係一波未平一波又起啊!
喺開箱之前想講少少見聞先,相信在座唔少巴打都已經有女朋友,咁你就可能會話啦,有女朋友都夠啦,仲洗乜玩飛機杯啊?少年,咁你就真係太年輕啦,因為今時今日嘅飛機杯已經進化到仲爽過真人㗎!
咁就話說最近有位朋友搵我求救,佢就畀女朋友投訴佢成日淨係玩飛機杯,少咗好多掂佢喎,就問我有無啲咩玩具啱佢哋可以兩個人一齊玩,本來我都第一時間諗起歐美品牌嗰啲咩共震器之類打算推介佢哋啦,點知EXE突然出咗呢個偽娘自慰器,仲要真係整咗碌硬嘅J喺度,我靈機一觸又諗到個新玩法,碌J就插落條女度,男嘅再喺後面插入自慰器,簡直係完美實現模擬3P啊,係咪仲正過共震器先!
戴返頭盔先,以上玩法純屬FF,並無官方記載㗎~
開箱
包裝非常大盒,插畫係紫毛黑皮嘅小弟弟,著住條藍白間條T-back包住佢嘅「小弟弟」,單手褐起白色連身裙露出迷你嘅pink lin,再用一個仲煽情過女人嘅神情望住你,搞到我都有啲硬硬哋…唔得!佢嘅人設係偽娘,係男仔嚟㗎!硬乜春啊!!
原來插畫都係由畫開任性系列嘅maruku老師操刀,唔怪之得咁煽情啦,好彩仲頂得順…頂得順……
本體登場,全長21cm,闊15cm,重2.1kg.
哇等等先,明明上面幅圖個偽娘係小JJ嚟,點解實物大碌咗咁多㗎!
雖然講笑就咁講,但係點都無可能整到得張圖咁嘅辣椒仔大細嘛,實際上呢碌JJ長9cm,大概就係S Size嘅假狗大細啦.
材質偏軟,不過出油度同氣味都有啲強烈,即使出廠已姐事先加入咗大量保養粉,都難以完全遮掩.如果唔想玩到成手都係粉,建議開箱後可以過一過水簡單清洗咗先再用.
小JJ嘅仿真度比我想像中高,蛋蛋嘅皺紋以及JJ嘅血管紋都整埋出嚟,條J仲要內藏骨骼,摸落手感真係同自己嗰條不相佰仲啊.
呢個內藏骨骼部件仲可以隨意彎曲角度,拗到佢挺一挺都得啊.
今次嘅主角係小正太偽娘,入口理所當然就只有又緊又細嘅後庭啦,同小JJ相反,後庭並非仿真設計.
內部係偏硬嘅二層構造設計,可以見到有一個大凸起位,唔知係咪模仿前列腺嘅感覺呢?
除咗入口附近,內部主要都係由三個凸起組成一條彎曲嘅管道設計,二層構造嘅材質都相當之肉厚,加上最深處嘅位置做咗收窄位,刺激度絕對有所保證.
試用
計落都好耐無玩過後庭自慰器啦,今次仲要係插偽娘,雖然話就話呢個只係個自慰器啦,但係望見個造型咁迫真,真係多多少少都會有啲心理關口㗎.
做好潤滑準備,係時候插入啦,今次呢款自慰器唔似其他後庭名器嘅插入口咁低,反而係做喺接近陰道嘅位置,所以就算放上枱玩都可以好輕鬆插入,今次呢點係相當抵讚啊.
插入感亦都有別於仿真系後庭管道咁單調,好明顯就唔係行仿真嘅路線.內部充滿凸凹不平嘅顆粒感,隨住陰莖進出會感受到輕微嘅抓刮感,加上置床式嘅玩法更符合陰莖嘅角度,令貼服感大大提昇,比起傳統嘅後庭自慰器一味追求仿真,搞到又難用又唔舒服,呢種能夠輕易帶出刺激感嘅設計絕對係更勝一籌.
我哋成日評一個自慰器會睇佢嘅外型造得夠唔夠像真,事實上插咗入去之後就會全神貫注咁享受內部結構,根本唔會點留意自慰器嘅外觀,今次呢款就係因為多咗條J,你一邊插佢就一邊fing,都幾難唔畀佢吸引視線,至於臨場感有無分加呢?我就無試過真人所以唔係太清楚,唔…算啦都係唔好加以幻想啦.
除此之外,呢款自慰器都仲有好多玩法㗎,好似可以一邊插佢一邊幫佢打埋飛機啦!
又或者幫佢戴埋鎖精環又得,視覺效果上都好正㗎.
當然仲有一個玩法…就係比佢插返你轉頭啦,不過小弟都係做飛機杯開箱姐,喺度就唔貢獻自己嘅初體驗啦.
總括而言,今次呢款偽娘自慰器可謂外觀設計,實用性以及玩味性三者並重,刺激感就大概偏中高,以大凸起構成彎曲緊窄管道嘅舒適度亦相當足夠,絕對係抵玩之選,就算唔係話特別喜歡偽娘嘅都非常值得一試㗎!
*試用文內容只屬用家意見,實際用感因應個人體質情況以及使用方式而異,不能保證效果完全一樣.
相關成人用品連結:男の娘DX
想睇更多小編嘅分享?即Like 18 Gifts Facebook: www.facebook.com/18gifts
Copyright©2013 – 21 | 18 Gifts – 成人用品 | 版權所有,未經許可,不得轉載.


text:
去大阪自由行當然唔止玩大阪啦!京都係另一個超級熱門嘅關西旅遊景點,距離大阪都只係1小時車程,但兩個地方嘅感覺就完全唔同!如果話大阪可以見到日本現代大城市嘅一面,京都就可以見到古色古香嘅日本,唔少人仲會...
之前小編就介紹過大阪周遊卡,不過大阪可以用嘅交通卡當然唔止咁少!因為近年有唔少人開始由大阪玩到名古屋,所以小編今次就介紹由大阪去名古屋最抵玩嘅交通方法,有D人可能覺得名古屋好遠所以只係夠膽玩大阪,不過...
通常可以免費浸溫泉嘅日本酒店,每晚房價麵接近$1000,不過喺札幌就搵到只要一半價錢就可以嘆溫泉嘅酒店,到底邊間酒店咁抵住?小編搵咗2018年備受網民推薦嘅5間 札幌酒店 ,部分酒店仲要上年先開業,設...
日本多美食就個個都知,不過講到最多地道料理嘅地方肯定名古屋有份!名古屋嘅美食多到連日本節目都好鍾意介紹,今次小編就特別揀自由行一定會經過嘅大站「名古屋站」,發掘連當地人都話正嘅 名古屋必食 美食,未食...
大阪周遊卡 嘅資料每年都會更新一次,2019年周遊卡嘅售價同上年一樣,景點都只係有少許改動.小編上年用周遊卡衝咗好多個景點,最後成功用一半價錢就去勻大阪大部分景點,如果你都想用最少嘅錢玩最多景點,就要...
介紹過大阪,福岡酒店,當然要介紹埋超多讀者查詢嘅 東京酒店 !呢兩年都有唔少新落成嘅東京酒店,交通方便之餘,酒店設施亦比較新淨,咁就可以住得更舒服!其中一間酒店仲可以免費喺頂層嘆露天spa,想知道邊幾...
大阪梅田景點多蘿蘿,除咗有梅田藍天大廈睇大阪靚景,仲有阪急百貨等多間大型商場可以盡情shopping!咁多景點當然要留返一日喺梅田啦!不過未諗到食咩好?梅田嘅餐廳數目其實唔少,想食好D當然係跟住日本人...
距離名古屋市中心最近嘅Outlet肯定係MITSUI OUTLET PARK 爵士之夢長島(MITSUI OUTLET PARK JAZZ DREAM NAGASHIM),呢個 名古屋outlet 係...
名古屋有咁多野睇咁多野玩,揀返間交通方便又住得舒服嘅酒店就好重要!以下呢幾間都係2018年受到網民熱烈討論嘅 名古屋酒店 ,其中一間酒店仲要連日本天皇都住過!想住最正嘅名古屋住宿就要睇定喇! 1. ...
去完大阪等關西地方,有無諗過去日本中部玩返轉?名古屋係另一個非常受歡迎嘅旅遊地方,有唔少人都會經大阪進出名古屋,講到最出名嘅 名古屋景點 肯定係冬季限定嘅白川鄉合掌村,超靚景色每年都吸引到唔少人去,想...


text:
新屋入伙,仲(拜四角)?神功師傅多會幫客戶訂立陰契,以防靈界騷擾!!!
大家都知道香港有土地問題,樓價又貴,每次有新樓盤買賣都好墟陷
好多人都將成副成家去買磚頭,自不然都會對自己既物業特別緊張
對一D 人黎講買樓有好多野煩,例如樓齡啦,地段啦, 價錢啦當然
買完樓又會搵人驗樓,而有D 對靈界比較敏感既人,佢地會擔心單位會唔會有D靈界既朋友驚住左落去有得震無得訓,買左樓都唔係話好快可以賣走比人,短則幾年,長則分分鐘十幾廿年一齊住,有D人會好驚既.咁如果層樓好猛既,我諗都唔會有人想租黎住啦!
我諗大部份人都唔係個個買樓前都有會有個隨身師傅幫你睇下有無鬼架嘛
住左落去都唔擔保會唔會無端端有鬼架wo,咁如果唔想買左之後先發生一D 靈界有關既事件,擔心唔知有無鬼,或者型住型住比鬼搞既話可以點呢?
其實我地法科有一樣野叫做 (立陰契) 既法科儀式既,聽落好似好恐怖咁,好似有D 咩同靈界既交易咁,其實就唔係既.相反係一樣好有用既野黎既嗱我地人呢,有屋契有地契, 其實簡單D講係財產既權利啦,其他人無得隨便攞走你層樓既,陰契 都好似既.
原理就係我地法科師傅透過一D 儀式,代屋主話比天上面既神仙知道,呢個單位係屬於你既,唔能夠有其他靈體霸佔或者騷擾.
先君子後小人,先向天上的神仙,土地神報左備,Mark 左層樓係地主既,
如果有一D 靈界既朋友想搞事,或者想霸住呢個單位,如果果個單位一早已經好好做左呢個立陰契既動作既話呢,咁首先道理上佢地係唔可以搞呢間屋裡面既陽人既,其次係佢地如果係都要搞,咁屋主就可以大條道理請法科師傅黎處理,咁佢地就大獲了,有幾大獲呢? 嗱我呢度有一張陰契比大家睇睇,詳細就唔講啦,文字上就寫到好暴力既,比大家睇下呢度,” 橫天梟首, 飛刀吋斬不得留停”,我諗大家都感覺到幾咁嚴重啦!
不過如果真係有事,都係要搵法科師傅解決既,點樣處理,係唔係暴力D 定係講數就可以,每個個案都唔一樣既,不過如果新屋立左陰契, 係對屋主多一重保障.
咁你可能會問,如果我成日型住間屋,或者擔心間屋有野既, 可唔可以立陰契呢? 答案係可以既.但都要先清左宅,處理左原有既問題,確保裡面係無靈體騷擾先得,咁你要搵返個法科師傅睇睇佢.
好今日同大家分享左一D關於立陰契既野,等大家知道其實法科唔一定係撞左鬼先去驅鬼既,仲有好多唔係驅鬼既儀式可以幫到好多人,有機會再同大家分享!


text:
真假政經 - 王慧麟
半欽點半選舉
民國成立之後,大概主流都係點樣唱好革命,唱衰對家.呢種晚清官吏腐敗無能滿族滿頇無能的形象,素來係中國近代史觀的主流.講得多,大家都信咗呢套,自然就一嘢將唔支持國民革命的人士唱到一文不值.
讀書有乜用?就係學識懷疑自己過往讀嗰嘢究竟係未真係咁樣,然後就有一種動力去問個究竟.晚清時期,大清國搖搖欲墜,有壓力盡快推動君主立憲.大清國有個時間表去推動完成,無耐響1910年成立了資政院,為日後國會成立做定熱身.
我要搵資政院的議會討論內容,係因為想知道清末法律改革嗰陣,究竟嗰班議員係講過乜嘢,例如大清國國籍法.大家唔好以為,當時資政院好似香港立法會咁樣有憲報有會議紀錄.原來唔係,因為無耐大清國收檔,呢檔資政院亦都摺埋,於是又無官方會議紀錄之類留低.近年有學者將日本佬存底嘅會議速記搵到,重新編排出街,果真係研究者福音.
我要睇嘅係刑律,但都要睇埋其他討論.資政院傾得最多嘅係budget,係,係大清國的筆直,而且亦係相當認真去討論啲收入,地方稅收及支出原則等,搞到真係好鬼長,咁樣亦真係累街坊,因為拖住其他事項之討論.
睇完裡面的發言質素,就會出現一些有趣之地方.因為資政院的組成有些蠱惑,一半係由政府欽點,一半就由各省諮議局互選產生,一半一半互相制衡.各省利益又唔同,意見多是紛紜,於是有議案討論,多是口沫橫飛,保皇民選互劈.從議場紀錄可見,實際上真正的保皇黨(喂!由大清國委任的議員一定係保皇吧!)發言的次數比較少,而且質素麻麻,講啲嘢真係好唔得,成日就係想卡住討論.轉眼間,忽然見到一啲發言,字字珠璣,有紋有路,係乜傢伙?原來係民選議員,其中一個亮眼的新星,叫做雷奮.佢痛陳保皇黨唔肯支持修法以走改革之路,佢亦有能力分開法律同道德之關係,力陳法律就係法律,道德就係道德,現代法律就唔應該帶有道德性,將法律賦與道德責任係不符法之精神,與保皇黨開大火.睇完我都震一震,check下佢CV,原來佢係負笈東洋,就讀早稻田大學政法方向,難怪講起法律原則,有料到.
坦白講,呢啲說法,香港依家啲立法會議員都未必講得出.當然,雷奮呢類人士,係立憲派,響清末主流歷史論述裡面係輸家,自然冇乜人會理,而且,資政院係大清國塗脂抹粉之機構,裡面坐響度嘅人都係主張君主立憲之緩進改革人士,即係和理非非,點會有革命黨人走去參選呢?早響一百年前,搞打倒大清國獨立建立民國之革命派,都仲守住政治道德底線,頭腦好清楚.
(研究札記之三)


text:
細細個玩街霸嘅時侯,個陣時嘅畫面仲係咁…
轉下眼,街霸都已經出到5,角色仲越黎越多!不過由始至終都係最喜愛春麗,話晒都係第一個女角色呀!
一知道沙嗲王搞左個街霸主題嘅Menu,即刻要去試下同介紹俾大家!其實近年沙嗲王集團都keep住同動漫野crossover,有睇過我之前介紹youme cafe嘅blog都會知道!不禁想讚佢真係好聰明,起碼吸引左我地呢批遊戲動漫客先啦!
入到去已經可以見到一d街霸主題嘅裝飾!特別係個Menu,雖然唔係春麗,但係阿龍都好型呀!
一打開個Menu就仲興奮,我最愛嘅春麗就大大個係最上面,梗係要order啦!另外就再order左個反碗面.
由於太肚餓啦!竟然食左先發現自己唔記得影相!呢個就係春麗嘅《雞腿藍蝶花飯》,你可以選配3種唔同嘅咖哩,分別係將軍嘅《紅菜頭白咖哩》,Ken嘅《蕃茄咖哩》同埋Cammy嘅《菠菜咖哩》.因為之前用開Cammy試玩有感情,我就揀番Cammy啦!
一上碟,覺得好搞笑呀!擺到明就係出緊旋風腿嘅春麗!碟邊仲要有d腿風係度,勁搞野!雖然個飯係藍色,但其實只係加左色素無調味㗎!而個咖哩就無加任何色素 (呢個係侍應姐姐自己走過嚟同我強調hard sell㗎
)
味道方面我覺得都相當唔錯,可能我本身都鍾意佢地嘅白咖哩豬扒飯,呢個菠菜咖哩其實味道差唔多!個雞脾都脆脆地,幾好味!只係春麗條“脾”粗左少少,一啖咬唔甩,哈哈! (題外話:點解要畫到春麗條脾粗得咁緊要
)
另外一個就係《反碗麵配印刷蝦餅》,點呢個嘅原因完完全全只係因為佢塊蝦餅!點解?因為佢會隨機俾唔同角色嘅蝦餅你,夠晒驚喜!當然我好想中番春麗啦!不過好可惜係BIRDIE…我麻麻地!
因為佢係冷麵嚟,你可以倒落個碗度撈勻佢,麻醬肉碎冷麵,味道都相當唔錯!
野飲方面我就叫左阿龍嘅《白朱古力碎乳酪沙冰》,乳酪味好足,但係白朱古力就欠奉啦!但酸酸地我幾鍾意!
另一杯就係印度佬嘅《印度拉茶》,個骷髏骨頭造型就夠晒殺食啦,但飲落就…超!甜!為左測試係咪我嘅問題,我俾同事飲左一啖,佢都係話超甜…所以試飲完之後,基本上都無再掂過佢!如果你話叫嚟影相係ok嘅,不過唔抵囉…
野飲旁邊就係附送嘅杯墊啦!另外跟野食仲有兩個!隨機送,一套八款,要儲齊唔知要食幾多次!
我好好彩,最後一個上枱嘅杯墊係春麗!我開心到“Yes”咗出嚟!
每食滿100蚊(連加一)就可以加錢換精品!加$15換A4 File,加$59換八達通套,同埋$99換Cushion!
其實我有諗過換個File㗎,不過覺得無咩用,又無春麗所以就放棄左呢個念頭.
整體嚟講我都滿意嘅,係價錢有少少偏貴,好似食個咖哩飯要70蚊,如果唔係為左春麗我就真係未必食啦!呢d野都係食佢個噱頭㗎者
提提你地,佢唔單只係期間限定,遲d仲會指定分店㗎!記住留意唔好去錯啦!
沙嗲王街霸期間限定
Round 1
日期:3月11日至5月11日
地點:沙嗲王全線分店
荃灣店:荃灣眾安街2-8號周合成大廈2-3樓
觀塘店:觀塘裕民坊34-36號1樓
銅鑼灣店: 銅鑼灣軒尼詩道489號銅鑼灣廣場一期9樓
旺角店:旺角山東街48號1樓
尖沙咀店: 尖沙咀加拿分道20號加拿芬廣場5樓
油麻地店:九龍油麻地彌敦道530-538號現時點2樓
Round 2
日期:5月12日至6月30日
地點:沙嗲王油麻地分店


text:
在學校遇到的10種人
1.學霸
指一啲讀書叻嘅人.呢種人一般鍾意坐頭兩行,每次上堂都可以極度集中,notes寫到密密麻麻,同佢做朋友就唔洗驚聽漏書啦!不過,自尊心亦都特別強,尤其是喺成績方面.小編曾經見過一個學霸因為考試爭1分滿分,就搞到眼濕濕!所以,要小心唔好觸碰到佢哋嘅地雷呀.
2.校隊代表
呢種人通常都係走健康陽光路線,無論係男定女,都幾受人歡迎.但因為成日要去練習同比賽,所以迫不得已要成日走堂,可能仲會miss咗啲重要活動,例如:學校旅行,有時想見佢哋一面都難.
3.學渣
有學霸就當然有學渣啦.當學霸們喺度鬥高分嗰時,佢哋嘅日常就係睇邊個最低分.成績對於佢哋嚟講只係一片浮雲,返學只係志在同班friend一齊玩.勤力dd嘅話,一到測驗考試就會臨急抱佛腳,如果唔係分分鐘連書都唔會睇呀!
4.肥仔
每一間學校都會存在住一個幽默有趣嘅肥仔,佢好識得搞氣氛,為大家帶來歡樂.而且仲係一個專業食神,跟住佢出去玩,就唔驚冇啖好食啦! 不過,千祈唔好睇少佢呀,分分鐘係潛力股啊,十年之後見番佢,可能變咗彭于晏咁靚仔㗎~
5.情侶
講起學校生活,又點少得校園情侶.佢哋日日都糖黐豆咁,無論去到邊都會見到佢哋喺埋一齊.有時仲會公然放閃,真係咪話唔令人討厭.不過,最慘係萬一佢哋分咗手,返學都要照常撞口撞面,真係諗起都尷尬.
6.邊緣人
每班總有啲存在感極低嘅人,平時只會自己靜靜咁坐係角落,就算有班會活動都唔多參與.佢哋好似活喺只有自己嘅世界,從來唔會主動同人溝通,所以可能成年都唔會同佢講到一句嘢.誇張啲講,最後可能畢業嗰時都唔會記得佢個名……
7.是非精
佢擁有龐大嘅情報網,每日都收集到嚟自五湖四海八卦消息,日常愛好就係周圍同人搬弄是非.雖然畀是非精亂爆自己嘅八卦真係會好嬲,但無可否認佢嘅八卦新聞會為無聊嘅校園生活增添少少趣味呢.
8.擦鞋仔
有啲同學佢哋會被老師譽為”乖學生”,原因就係佢哋好識得擦鞋! 無論發生咩事,都會覺得”老師永遠是對的”,有時仲可能會向老師篤背脊添.不過大家都話學校係社會嘅縮影,有時市儈少少可能先係生存之道.
9.娘娘
佢一係天生麗質,一係好識得揣摩心理.無論去到邊都會有人主動”服侍”,例如,朝早從來唔洗自己買早餐,粗重野點都會有人幫佢做,有時買野都唔洗自己畀錢. 佢嘅生活聽落好似好正咁,所以自然會引嚟好多閑言閑語啦~
10.班會活躍分子
佢哋好熱衷於參與,甚至籌備班會嘅活動,無論係決定學校旅行去邊到,定係歌唱比賽表演啲咩,只要係班嘅事,佢哋都會主動企出嚟畀意見.佢哋嘅出現增添咗班內嘅凝聚力,令校園生活更多姿多彩.


text:
大家去黃金海岸多數都係去游水或者去商場逛逛,其實你哋有冇諗過住喺度,今次有機會到此一遊兼睇樓,玩室內遊樂室,仲有得做小農夫,攪到我都好想搬過嚟住(這些機會...) 呢日一入到住宅區真係好靜好悠閒好舒服
在黃金海岸二期,發展商將21座全揀改建為Apartment以租住方式提供72個單位,一梯三伙,全部都係三房連工人房!
大堂Lobby都已經好靚仔! 好似入咗間酒樓咁
我哋睇既單位係17樓A室,單位租賃樓面面積1,372平方呎,實用面積1,069平方呎,超優雅裝修佈置
呢個270度全天侯無敵大海景,真係即刻變心心眼,雙邊落地玻璃,左望至龍珠島右望至黃金海岸酒店及遊艇會,如果真係住喺度我諗晚晚都會坐喺窗邊發呆超正
行出去露台真心好舒服,因為好大個空間好寛落,一定唔似得彊屍露台得個「企」字
主人房同樣望到好寛闊嘅海景,真係瞓醒起身嗰吓人都精神D
當然主人房連埋厠所啦! 同客廁一樣咁大
客廁及主人房套廁都好寛敞好實用,絕對唔會好似D新盤咁坐喺個馬桶扮「步驚雲」已經碰到兩邊牆.
廚房超實用仲有間工人房同獨立廁所,唔駛同工人一齊爭廁所!
出番去大廳兩個攤喺梳化度嘆世界
希望有朝一日都可以擁有一個5星級的家
離開咗示範單位,轉個彎去參觀住宅會所,見到一大遍草地,呢度係住宅區的戶外草地遊樂場,不會對外開放,只會係黃金海岸住戶先享有的草地!
真的很大,我目測都有3-4個7人足球場咁大
會所裡面設有健身室,咩健身器材都齊備!
兩個人身鬼大又要學人健身(需要家長陪同)
嘩...唔好亂嚟呀...
行出健身室的另一邊就係網球場,有3個咁多,一定唔怕Book唔到場!
上咗一層就係Party Room! 大家可以喺度攪番個私人Party 或幫小朋友攪個生日會,地方夠哂大
仲有個戶外平台可以燒嘢食或者俾小朋友喺度任跑任跳
喺平台望番落去有個好大好大既泳池呀
參觀過基本設施之後,小朋友的主菜嚟啦! 這個室內兒童遊樂場大就唔算大,但係如果唔想出街,同小朋友嚟呢度放吓電都絕對足夠!
裡面設有兒童洗手間
兒童遊樂場有迷宮是常識吧!
同場有小小豬Kinsey同哥哥芊芊一齊玩!
另一邊有氣墊球玩! 大家都好守規矩排隊每次玩一局
呢個Area一定係俾小小小朋友玩架啦!
呢個哥哥乜都玩一齊...你7歲啦!
呢邊睇落去好似一個小島咁!
兩個自創小遊戲
離開會所一出門口轉左直行就會見到韆鞦樂園
一個只有韆鞦的公園,有7組不同類型的韆鞦圍着,地面全部係安全軟墊,十分安全!
玩既時侯同時可以望住對面玩緊既小朋友!
另外一個最有賣點既雙人韆鞦,喺香港的公園都比較少見! 一邊係俾身高較小110厘米以下的小朋友坐,另一邊係俾家長或者好似哥哥咁既大朋友坐
有種似海盜船既感覺
哥哥拋到好高,開始有離心力,芊芊都變得驚驚哋,哈哈!!!
又驚又笑!! 唔知係咩心情
呢個親子韆鞦啱哂佢兩兄妹玩!
附近仲有D石像調素,原來走埋去都有得玩架喎!
我叫哥哥同妹妹自己發揮創意,走埋去石像度同佢哋影相,配合石像的動作可以有唔同既故事劇情
妹妹呢個係咩動作? 打劫定綁架?
如果同真人玩嗰陣佢咁樣拉人哋孖辮就慘喇...
哥哥扮同佢玩包剪揼,兩邊都贏哂!!!
其實只要花D心思,就可以利用環境教學! 就咁玩都可以玩咗成半個鐘! 真係利害(自己讚自己)
其實佢哋做咩呢? 係咪大家一齊發現寶藏呢?
食完個下午茶,我哋又番返嚟住宅二期,參與這個兒童黃金開心農莊Fun Farm的活動
農耕師一早為大家預備好格格田,可以隨時開始種嘢! 今次「創意有機種植工作坊」教呢咩?
1. 介紹何為有機種植
2. DIY 農田及移栽植物
3. 介紹蔬菜種類及其營養
4. 教授種植方式或收割方法
5. 創作天然及有機的農藥
農耕師Max叔叔帶來自己家裡農田收成的蔬菜,歡近大家幫襯!
點解種植都會有勞作工具?
因為每塊田都要記低係種植緊D咩? 同時可以記低係邊個小朋友塊田!
我哋先開始熱個身,翻鬆一下泥土! 裡面有好多根好多雜草,所以我哋要先除掉佢哋!
翻翻下隔離鄰居的Kinsey田裡發現鼻涕蟲!
我哋塊田同樣發現一隻好似蚯蚓的害蟲,Max叔叔話要即刻除掉,話呢D都係破壞種植的蟲!
哥哥望望塊田「都差唔多啦!」
然後Max叔叔俾咗D肥料我哋,兩個小朋友好悉心咁照顧泥土
然後我哋將泥土放入盆栽裡,因為我哋冇咩機會再番嚟呢塊田度,所以一於拎番屋企慢慢種
小朋友等咗咁耐,最鍾意喜愛既環節就係...淋水!!!
之後Max叔叔再剪我紅黃椒俾小朋友睇吓種子,再每個小朋友俾幾粒佢哋放落泥土裡種


text:
「錯字」
有時睇番自己寫嘅嘢,講真唔多唔少都有啲錯字,所以有時睇到都會去返之前啲文改返啱.但係有時真係唔知啱定錯,真係要上網查下究竟邊個字先係正確寫法.當然自己嘅中文唔係話十分之好,不過有時寫文都會有所提升.只不過真係有時快快寫,好眼瞓嘅時候寫,無乜靈感寫嘅時候,錯字通常都會特別多.如果你見到有問題,真係不妨話我知,等我可以改返啱佢.
「別字」
我諗我遇到最大嘅問題一定有唔少香港人都會遇到,因為錯字當然易搞,但係別字就真係比較麻煩.有時真係唔知自己啱定錯,所以都係要上網查下.不過有時上網都未必準先至慘.有時真係幾迷茫,因為怕自己寫錯而個意思就完全錯晒.好簡單,其實我哋係用「而家」定「依家」?「冇嘢」定「無嘢」?有時我都唔知係唔係口語化嘅原因,所以搞到我一頭霧水.
「同音」
我諗最大鑊嘅係同音字,因為好容易混淆同好容易打錯嘢.就算我係用緊谷歌嘅廣東話輸入法,大部分時間我都係用廣東話拼音,所以好多時都會信谷歌俾我嘅建議.只不過好多時自己亦都係到諗究竟邊個字先係啱嗰個字呢!正如果陣時幫個仔改名,真係好多同音字,但係啲意思就好唔同.中文呢家嘢真係好鬼死深奧,真係一個唔小心就寫錯嘢.呢篇文又唔知會錯幾多呢?


text:
一到夏天啲暗瘡就爆晒出黎!!
-
imagination last edited by
平時秋冬天, 可能天氣無咁熱, 少啲出汗, 塊臉又少啲油脂, 望落都仲見得人.
但係一到夏天 (其實早兩個月已經開始), 個身體一感受到有啲熱力, 啲油同埋汗就不受控咁湧出黎, 搞到我塊臉嘅暗瘡幾何級數咁增長, 真係煩到一個點, 仲搞到我呢排心情有啲低落添!!
-
ladymee last edited by
暗瘡問題好多人都有, 來來去去都係注意下個人衛生, 少食啲煮炸油膩野囉
(我自己都覺得呢啲說話重覆過好多次)
-
babybabycs last edited by
因為夏天比較熱 多汗出加埋平時都有油出既皮膚 會谷到暗瘡出得更加多 你想清清 不如去做下FACIAL啦 都係2幾百蚊咋麻做1次
-
referee last edited by
但係樓主嗰情況係「季節性」暗瘡, 而應該唔太關飲食事...
-
imagination last edited by
我都覺得唔太關飲食事, 因為我不嬲好少野煮炸, 麥當當呢啲快餐一年都唔食一次, 所以呢個應該唔係源頭所在;
反而我真係覺得係同天氣有關, 我啲生活習慣一年四季都差唔多, 又唔見我秋天冬天嗰陣爆瘡?!
-
ladymee last edited by
如果係咁嘅情況, 你一係去美容院做下treatment等下情況有無改善啦, 我有朋友去過IPS度水光注射療程之後, 佢話做完之後啲臉油少左之外, 啲毛孔都收細埋~
-
csho333csho last edited by
你實係皮膚太乾,所以咪岀油搞到毛孔堵塞咪生暗瘡囉,你可以用下保濕產品同做facial,我係pretty medical做左一排好左好多,起碼定左無再爆
-
JoyceTang last edited by
做多d補濕啦,特別係沖完涼之後,同埋早d訓啦,唔夠訓會好明顯多左暗瘡,反而食野真係唔係太關事...試下敷mask加埋暗瘡膏都有效,其實去暗瘡真係要用好多方法先至知邊d有效,始終個個人膚質體質唔同.
-
kmkm517 last edited by
我都係呀,無那那出晒係下巴位, 明明腸胃都無事
-
gloriachan70 last edited by
會唔會關skin care 事呢,
我夏天同冬天要用唔同嘅skin care 嫁,
夏天用太滋潤嘅cream會爆瘡嫁


text:
行係美食街上,係咪仲參考下啲假嘢美食展示先畀你有胃口呢?
唔好話而家平面繪畫技術高超,而家嘅立體物品逼真設計都好傳神呢!今日就黎介紹幾款設計獨特且得意嘅造型usb,網路上已經有好多人介紹各種古靈精怪嘅usb手指,但怪嘅嘢,永遠唔嫌少,以下可要擘大你嘅雙眼,好好見識下乜叫以假亂真,到時唔好人攞出黎,可咪又懵嚇懵嚇分唔清楚丫~
-
月餅唔食得款
如果忽略USB接頭嘅地方,仲真係以為邊個嘅月餅都未食……(唔好中秋重未到,就開咗個月餅食~~)
-
雷霆朱古力一樣唔食得款
翻工食啲朱古力可以補充能量,精神不濟時食啲甜感覺唔錯,但呢個唔係真嘅朱古力啦,用到這款呀唯有望梅止渴一下,想食真係請行去商店買多謝~
-
手榴彈但吾會爆咪咁驚青款
最近成日畀客戶刁難,畀老闆針到一頭?呢款手榴彈造型usb,等你可以將乞人憎,畀搞到炸掉嘅資料一腳踢落係裡面啦!感覺公司禮物送呢款應該幾搶手(誤~
-
哥爾夫球可近觀可褻玩款
高爾夫呢項運動唔係個個都玩得起,淨系球桿等器具就要花費唔少,而高爾夫球場嘅會員費更加系所費不貲.不如先黎個哥爾夫球USB手指玩下喇~
睇咗以上嘢食,日常用品嘅逼真造型usb,係咪覺得呢個世界,真係無奇不有,逼真嘅設計無論系用係USB手指嘅外型設計都紛紛朝向擬定,可見逼真嘅設計已經成為現代人審美上嘅新視角.呢啲逼真嘅物品更兼具實用性嘅用途,唔用時候,重可以做個裝飾品擺,實用兼具美觀,將啲包裝成禮物,包準誠意十足
仲唔快啲建議公司今年嘅公司禮品就做個逼真嘅造型usb手指!


text:
Bikini既季節正式開始啦!!
正式踏入夏天啦~各位準備好未呢?夏日炎炎又點少得靚靚Bikini?著住Bikini嘅時候,唔知大家會最注重邊個部份呢?小編我對屁股同腰就較為著重啦,因為當腰同屁股既線條緊實又靚既時候,基本上影相喺無得輸㗎!但好多女仔因為工作關係一日都要坐最少7-8個鐘,不之不覺間都會影響到屁股慢慢變大,缺乏運動又會變扁,慢慢就對自己身材無乜自信,唔夠膽著好多衫,連沙灘都唔敢去⋯⋯
唔想patpat大又扁,可以做好多唔同種類既下身運動練翹練細,但番工已經好忙,放工已經好攰嘅女性可以點算好呢?呢個時候就需要靠啲「獨門偏方」啦!
2020年既獨門偏方就係全新升級版MegaMax!全新升級版MegaMax可以強化肌肉,增肌減脂,特別針對於手臂同臀部位置,第一次做就已經有好大對比,肉眼上就已經睇得出好明顯既分別!咁做翹臀係咪要除哂衫露哂成個屁股先做到呢?絕!對!唔!需!要!呀!因為全新升級版MegaMax采用隔空治療,零接觸零侵入,就咁訓喺到30分鐘!30分鐘!30分鐘!起身時候就可以睇到成個臀線提升左,變得緊緻有番線條而且完全唔痛唔熱!因為全新升級版MegaMax有專利冷凍系統,佢持續水冷技術可以令機頭唔會產生高溫,提高效率之餘又好穩定!
隔空治療加上水冷卻系統,簡直安全又衛生,仲要做30分鐘就可以見到效果!真喺值得一試㗎!


text:
官方今日公佈最新嘅PSVR『九龍風水傳VR朱雀』teaser 影片,預定夏季推出
於『九龍風水傳』嘅世界當中,1997年今日,喺香港「回歸」前夕由於陰界嘅九龍城寨突然於陽界出現,身為超級風水師嘅主角被香港最高風水會議傳召,潛入調查原因及重整混亂嘅陰界風水氣脈,而風水氣脈係由四神獸東─青龍,西─白虎,南─朱雀,北─玄武所掌管……(再講就劇透,剩低請自行遊玩享受XD)
『九龍風水傳』已經係PS1年代嘅產物,雖然香港玩家可能已經比較少人會提起呢隻遊戲,不過日本方面唔知係咪出於日本人對香港嘅九龍城寨有種特別嘅感情,所以久唔久都仲係會見到關於呢款遊戲嘅消息.
好似喺2015年官方就曾為作品重新推出原聲帶同設定集,其中仲包括遊戲人物設定,九龍城寨內部分街道嘅設定畫等等,重要搞咗個原畫展添.
而直到上年,官方株式會社JETMAN仲喺CampFire平台搞眾籌嚟籌錢開發續作,短短大半日就籌到350萬日圓,最後就籌到超過900萬日圓! 而支持PSVR嘅續作『九龍VR朱雀』,就已經預定6月會有遊戲首部分見街.『KGVR』除咗係前傳故事外,玩家更可自由遊覽九龍城寨同龍城路.
影片來源:
(YOUTUBE)
JetmanInc さんのチャンネル
kowloonsgate522


text:
我一直都有疑問,因為份工做得唔係咁開心,咁我應該quit好定係留係度好,繼續跑數定轉office好?
呢係想去算命既最大原因.
香港黃大仙睇相算命檔行左幾次,都見到某檔特別多人排隊,就係”黃晉虎”呢檔,見到top 3香港youtuber大J都搵過佢算命,其實佢個名都熟口熟面,有fd講過下話搵過佢改名同睇相算命,即時問個fd話呢間feedback ok,但真係超多人排,一場黎到排下先!
有圖有真相
終於排到我重點黎喇,算命重點過程如下-
我-黃晉虎師傅!久仰大名,我想算命睇事業呀!
虎師傅-你個八字喜金喜水,做銀行就做岩左架喇,但今年唔岩轉工,涯多兩個月到8月就好好多,而家呢兩個月仲沖緊啲老細,同事,沖財.
我-我上司好鬼煩,同事人際關係就一般,成日針到啲細節野,根本冇影響!
虎師傅-你個八字原局就無沖,都話係呢幾個月問題,同埋教下你點樣將你啲小人變貴人,搵多啲錢啦,期間師傅教左好多玄學方面同做人既道理.
我-我而家驚到訓得唔好跑數都差左,好想轉office唔想對住而家啲hihi!
虎師傅-其實跑數岩架啦,你個八字有偏財,多勞多得,俾心機照我方法去做啦.
我-我以前都好跑得,而家真係好唔穩定,仲日日俾人卒數!
虎師傅-所以話你岩跑數,教埋你點旺事業貴人同財運啦,你個文昌位係正西位,可以放一杯水,再勁啲放個開光綠文昌塔.
我-咁入政府,或者我做生意又得唔得?!
虎師傅-轉乜政府工,話左叫你跑數,轉無搵咁多.
做生意就得,但唔係而家,到你41歲後先做啦,
得閒黎睇下流年,到遲啲開左公司再搵我睇風水.
有兩樣野想講-
1.門口近廟位啲大媽成日輝手撩我幫襯,唔好意思拒絕!
示意圖
叫XX居士,最後睇左隻掌都唔知講過啲咩,蝕,個居士正神棍,要小心!總之以後會特別係無趟門既舖!
黃晉虎師傅就唔同,位置比較入,仲有趟門,比較舒服同有私隱,最緊要係準!
2.行幾個圈詳細睇價錢表,留意有擇日開刀既師傅唔多,通常都係比較有料旺場既師傅先有,當然黃師傅都有!
幾個月後-上司居然俾人掉走左,爽!而家同新上司關係好,搵到錢暫時都順!
多謝黃師傅叫我堅持落去!由懷疑人生,到而家覺得呢行好岩我做!真係幾準!買左個塔真係幾有效!最重要我都要學黃晉虎師傅態度樂觀做人!
2021update-
搵黃晉虎師傅睇流年,師傅講左個個月份係點,姻緣好/差,事業好/差,人際好/差都知道晒,差應該點做等等!
有圖有真相睇張相,大家已經帶晒口罩,仲咁多人排,人流不減當時,不過今次約左好快到我!
已bookmark師傅個網-
wongchunfu.com
有大J算命條片+預約whatsapp
source from internet


text:
Where is the blood?
(US Census - Hong Kong Population Pyramid) 睇吓張香港嘅人口年齡分佈圖,我真係唔知點解啲人諗住靠學生捐血可以頂得住樓上班老人家,乜嘢學制都死啦,點解將焦點放喺年青人身上?年青捐血者日漸減少根本係 expected,應該早有準備,而唔係講到啲學生係問題焦點咁. 不如現實啲,紅十字會係咪要研究下點樣提升系統效率,同吸收多啲中年捐血者呢?中心嘅開放時間仲係咪適合今時今日7×24嘅打工仔呢?可唔可以用網上預約,手機提示改善人流峰值問題呢?起碼現時一個現象就係平時中心冷清清,但一見吹雞就爆煲: 面對峰值問題,增加設施應付未必係辦法,因為血液存儲期有限,高峰期收集所得用唔切就要報銷,無助補充低峰期嘅不足,所以就係一個系統效率,而唔係系統容量嘅問題.即係,淨係加捐血中心冇用架喎,要善用今日科技去協調人流,整年均勻去捐血中心先得㗎,依家得個咁嘅懷舊網站,網上預約呢類協調功能就冇㗎啦,睇住捐血紀錄頂住先啦. 除咗系統效率問題,亦可以考慮: (1)縮減下次捐血時限——男性以前係3個月,近年縮到75日,但其實美加都係56日,據研究一般人一個月鬆啲已經回復紅詳情


text:
上一篇「牙痛慘過大病」提到刷牙唔屬於院舍住宿必須提供嘅服務,因為咁我媽啲牙爛得好快.咁之後我帶我媽睇過唔同醫生同牙醫…… 要搵到個願意睇有心臟問題+中過風+認知障礙既牙醫一啲都唔容易.
內科醫生
由於我媽本身中過風,食開薄血丸,有抗凝血功能,常理都知唔可以貿貿然剝牙.喺政府老人科覆診,我媽唔識表達,我就同內科醫生講我媽牙齒潰爛嘅情況.
我:「醫生,我媽話啲牙好痛」
醫生全神貫注望電腦打字.
我:「佢有好多爛牙……」
我:「但係呢,佢食緊薄血丸.」
醫生:「咁樣好難止血」
繼續打字印藥單.
我:「佢牙真係好痛…… 其實果隻藥可唔可以停一停,去剝牙.」
諗左一陣,醫生:「考慮病人身體情況,停藥會令病人有性命危險,唔可以停藥.」
如是者,我問左個醫生幾次,佢都係唔建議停藥剝牙.可能係我講得唔清楚而醫生好忙,其實我係想叫醫生俾advice停藥安排去剝牙,唔係完全停藥.我果時又唔醒目,應該叫醫生立即轉介我媽去政府牙科度睇嘛……於是我就開始用自己既方法搵牙醫.
1. 政府牙醫
之後我媽keep住牙痛,於是我預約左政府牙科診所.政府牙科要提早一個月book,先有得睇症!睇症果日終於到,政府牙醫一見到我媽啲牙
牙醫:「有冇長期病患?」
我:「我媽中過風,食緊薄血丸」
牙醫:「醫生有冇建議可以停藥?」
我:「冇啊」
果日遇著我媽「師傅到」,情緒有少少高漲,係咁重覆同牙醫講「啲牙好痛」,係咁問牙醫「係唔係剝牙啊」咁樣.之後,個牙醫都無幫我媽檢查,就話:「咁樣剝唔到牙,用防敏感牙膏返去刷下,另外用埋牙縫刷同漱口水,睇下情況有冇改善.」
我:「但係佢住老人院,冇人幫手早晚刷牙,而我鐘點工人只係下午上去……」
牙醫:「咁樣無辦法喎」
我拎左兩支試用裝牙膏,無奈咁推住我媽離開診所.等左成個月睇牙醫,換來「無辦法喎」真心吹漲.就算有中風,心臟問題同認知障礙既老人家,都會好似一般人咁牙痛,牙痛難當就需要剝牙,唔剝就食唔安瞓唔落,影響情緒.牙痛係因為有蛀牙,而點解會蛀牙,正正係無辦法維持口腔清潔衛生,做唔到早晚基本刷牙啊嘛!咁你叫一個住老人院行動不便,無意識既老人家去早晚刷牙,係解決唔到牙痛問題喎!
2. 私家診所牙醫
無理由無牙醫可以幫忙.於是,我帶我媽去一間我去過既牙醫診所.喺預約既時候,姑娘已經講明,我媽既情況未必可以喺佢地診所剝牙,最後只可能俾錢諮詢一下.
今次呢個牙醫,檢查完我媽既牙齒,單刀直入:「全部牙都差唔多蛀晒,唔剝牙會一直痛,可能今日係左邊痛,聽日係右邊痛」
牙醫清楚我媽既狀況之後,我媽既心臟問題其實唔係無得搞,之前睇過類似既病人,可以寫信去公立醫院內科問下停藥安排.而診所設備冇醫院咁好,牙醫建議不如直接去私家醫院既牙科門診,搵邊個醫生.時間,金錢就係用左喺度,唯有同自己講,而家起碼有個方向,知道下一步可以做咩.
後記:原來耆智園有為需要牙科服務既認知障礙長者提供相關資訊,大家如果有需要可以搵佢地幫手.而上一篇文章出左之後,亦有網友inbox分享帶住院老人睇牙經歷,又介紹專睇老人,有耐性,細心既牙醫俾我,原來大家都在尋尋覓覓,真係好多謝大家!
3. 私家醫院牙科門診
終於約到期睇私家既牙科門診,檢查完,牙醫知道左我媽身體情況之後,建議我地去返公立醫院既牙科,個度比較可以處理複雜既個案.咁我就同返牙醫講之前睇其他牙醫既經過,佢就話可以幫我地寫信去公立醫院內科,建議內科醫生轉介我地去公立牙科,轉介唔到就advice停藥安排.
然後,再等多一個多月,牙醫收到公院內科醫生既回信,原來我媽既情況,剝牙前停一日藥就搞店,就係咁簡單.剝牙一個少少既要求,兜左幾圈先搵到條路.唔緊要啦,搵到就好了.
而呢個牙醫明白我媽有認知障礙,有時係會不停重覆問佢問題,佢次次都耐心咁回答,講笑咁話我媽而家十足一個活潑好奇既細路仔咁.係囉!人到咁上下可能就會返老還童.
我媽而家冇再日日話牙痛喇!太好了!
今次學到野,唔好期望每個牙醫知道認知障礙既長者唔會有意識去刷牙,同埋佢地住喺院舍生活係無自由,長者唔係想去邊就去邊,刷牙之常人咁普通既事,佢地隨時做唔到.
另外就係,醫生事醫生了.病人講咩都冇用,有咩唔舒服,請醫生轉介或者協調最好.又長知識了!


text:
Day 32 雅安(名山停整日二)
一個陽光普照嘅清晨, 終於停雨
瞓到自然醒就同阿靖去一齊食早餐,順便係淘寶睇下啲貨到未. 果然我琴日做嘅決定係非常之明志, 我第一間買外呔嗰間而家件貨先啱啱飛去成都,後買嗰間已經到雅安
有啲店嘅發貨效率也真的是太差了,我早上落咗單, 講咗話急要, 都仲可以下午5點幾先發貨,好彩我多買另一家做保險,人哋都是蘇州發, 仲遲過你發,人哋都係快過你, 真係要檢討下啦
食完早餐我哋就返上房執下嘢, 同埋趁有太陽,將所有要洗嘅都拎曬出嚟洗. 原來阿靖仲帶咗張布地圖,原本佢有個朋友都要一齊去,仲買咗呢張地圖,但係最後去唔成所以就畀咗阿靖, 希望阿靖可以完成佢嘅遺憾
跟住差唔多時間就出去搵嘢食, 大家去留意返係個細路女落單, 除咗落單佢會執碗, 咁細個就幫屋企手,真係叻女
食完飯行商場發覺係死場嚟嘅, 於是阿靖話不如去網吧打機, 點知 我冇大陸身份證連網吧都唔畀我入
由於喺附近有間戲院, 我就同佢講話你繼續喺度打機, 我去睇戲,睇完戲就搵你. 最後我揀咗睇呢齣叫做銀河補習班嘅電影, 佢係講父子情, 真心覺得唔錯,我睇完都有少少掛住我老豆
睇睇下我已經收到啲信息我喺第二間店買嘅外呔到咗, 但嗰間第一間訂嘅店係咪未到, 搞到我要轉運去之後路上會經過地點, 真係好想差評佢
我就同阿靖返去搵捷安特老闆幫我哋整車, 名山捷安特店嘅老闆真係幾好人,同佢合影一張
我哋見時間仲早就直接踩入市中心,等聽日嘅距離可以縮短缺少
是日旅館加晚餐
我哋落樓下買少少嘢, 經過間藥房見到氧氣瓶17蚊一支, 就買咗兩支. 反正好輕,用得著就唔使到時畀人劏, 用唔著嘅都唔影響負重, 就係大支咗少少啫
今晚早啲瞓聽朝早啲出發,直接踩去到瀘定


text:
- 新聞
呢間高質西餐廳位於觀塘,出名又平又抵食,而且環境仲好舒適!當中一定要叫嘅係視覺效果滿分嘅火焰脆燒德國咸豬手!一上枱,店員會喺你面前點火燒脆個皮, 可以一邊望住啲火燒,一邊打卡!豬手皮燒到好香脆,同埋份量好多,4-6個人都夠分!不得不提係呢度嘅皇牌威靈頓牛柳,除咗焗得香酥之外,牛柳都充滿肉汁,非常ju
日本人氣回轉壽司店Sushiro壽司郎,係香港開設第一間分店開始就日日都爆場,訂枱難度超高.現在終於又多一間分店準備開幕,第五分店樂富店將會在9月25日登場,而且仲推出開幕優惠包括有極上大吞拿魚腩$12和極大北海道帆立貝$22.除了開幕2款優惠,其他壽司,熟食,甜品都好抵食,價錢都係由最平$12最
Beans決定喺疫情下同香港人同舟共濟,幫大家一齊慳!佢最近除咗設全日外賣自取7折優惠之外, 星期一至五亦精選幾份套餐作外賣自取優惠, 包括各款意粉同埋全日早餐,都係$38起咋! 更包一杯飲品,包括檸檬蜂蜜,黑糖姜母茶同普通裝美式咖啡,凍飲加$3,真係好抵食! 另外可以加自家製蛋糕同埋各種小食!
呢間西餐廳裝修以夜空星星做主題,星星月亮燈,梵高嘅星夜油畫╴仲有落地玻璃大窗都好對應主題,好有情調!呢度嘅二人dinner set好抵食, $378 就食到,人均$200都唔洗!食物質素亦唔錯,燒春雞夠惹味,亦幾新鮮,肉質唔會乾柴,味道有少少辣!牛柳通粉同個汁融合埋一齊,而且牛柳片都好足料!加$4
佐敦呢間日本料理餐廳推出「抗疫二人前」套餐,兩位只需要$550+10%服務費!餐廳選用最新鮮嘅食材,刺身厚切又鮮甜多汁, CP值超高!套餐其中一道菜係五點二切刺身, 刺身包括厚切三文魚,劍魚腩,帶子,八爪魚同甜蝦,大大件之餘,亦好新鮮,食到刺身本身嘅甜味!另外煙肉荔枝卷好特別,用咗鮮甜嘅荔枝汁同鹹
講到抵食又有水準嘅 pizza餐廳 ,The Pizza Project一定係其中之一!個名叫得做Pizza Project,當然就係主打pizza 啦!佢哋嘅tasting menu好抵食,人均$180,就可以享有兩個前菜,兩大個Pizza同一個甜品,一次過試哂兩款pizza好滿足,而且仲唔洗加
呢間喺旺角嘅泰國菜即日起推出全日主餐牌同飲品自取半價優惠!作為新派Fusion泰國菜餐廳,食物除咗高質素,價錢都好合理,半價之後更加抵食!另外Morokok亦推出防疫外賣自取套餐,包主菜及飲品只需$88,主菜包括黑松露意大利麵,海南雞飯,泰式菠蘿炒飯等,可半價換購其他飲品,亦可追加餐湯,蛋糕等,份
多間食肆推出外賣自取優惠!Beans除咗設全日外賣自取7折優惠之外,星期一至五亦精選四份套餐作外賣自取優惠,兩款意粉最平只需$38就食到,仲包一杯飲品,包括檸檬蜂蜜,黑糖姜母茶同普通裝美式咖啡,凍飲加$3,真係好抵食!另外亦有英式全日早餐同班尼迪蛋選擇,仲可以追加小食同自家製蛋糕,更加滋味! ▲
通常食薄餅都是嗰幾間大型連鎖店,其實小店都有佢哋嘅特色!呢間喺土瓜灣嘅親民平價薄餅餐廳,價錢比連鎖店更大眾化,好抵食,值得大家去試!Pizza 嘅三款醬底分別有蕃茄醬底,千島醬底同特色醬底,每款醬底都有好多選擇.呢間pizza店最好嘅係pizza有分三個size,平時兩個人嚟食都可以叫個迷你批,仲
DON DON DONKI 荃灣海之戀店Food Court 推出外賣自取優惠!由即日起至2020年8月4日,憑DON DON DONKI海之戀店發出$300或以上嘅單一收據,同日到Food Court嘅任何一間商戶消費,即減$5,仲不設最低消費!另外場內餐廳都有外賣自取優惠,包括山頭火 外賣自取
為咗吸引大家外賣自取,食肆都推出外賣自取優惠!呢間拉麵星期一到星期日,不論任何時段,全線三家分店,外賣自取,全單一律75折,唔設最低消費,比平時抵食好多!除咗有最受大家歡迎嘅札幌人氣No. 1蝦湯拉麵,7月最新推出嘅夏日限定「蝦汁胡麻冷麵」亦已加入外賣餐牌,選擇更加豐富!喺指定時段外賣自取更加可以
香港人氣漢堡店The Butchers Club 推出星期一外賣自取優惠!逢星期一6點後,同時購買小食或飲品,經典系列漢堡可享買一送一優惠 !The Butchers Club 嘅牛肉至少經過兩星期或以上嘅乾式熟成,令肉味更濃郁同肉質更鬆化,買一送一優惠之下超抵食!今日6點之後可以去買啦!而喺任何
喺尖沙咀鬧市中,居然有間超隱世日式街坊小店?隱藏喺小巷自成一角嘅寧靜小店東京食堂,舖頭座位數唔多,但係都吸引咗大量食客排隊!餐牌大部分都係日式定食,lunch最低$4x 就有交易,性價比高又抵食!不得不提呢度嘅原條蒲燒饅魚,表面微焦,燒汁入味,魚肉厚身,口感彈牙,絕對必試!如果唔想食成條,亦都可以
呢間開喺天后嘅頭啖湯,用得湯字做招牌, 頭啖湯主打超濃郁無味精椰子雞煲,天然嘅清甜味滲入口腔,充滿椰香嘅雞煲好味又足料,重點係無味精,飲埋湯都唔會覺得好口乾,相信一定能夠滿足注重湯底嘅香港人.基本打邊爐配料,例如肥牛,炸魚皮,菜都超級新鮮,抵食又好味! 頭啖湯同時提供不同醬料畀食客,可以自己任意調
對於食肉獸嚟講, 食肉真係非常之重要 ! 開喺油麻地嘅堅石燒,主打平價抵食高質美國大理石燒牛,跟gram數order,鍾意食幾多就食幾多,啱哂一班食肉獸!加錢仲可以無限享用自助Bar,任食沙律,雪糕同意粉等,食肉獸表示真係好滿足! ▲ 將牛油搽上滾燙嘅石板 ▲ 300g大理石牛($108),超
元朗嘅食店一向卧虎藏龍,呢間門口唔算當眼嘅泰國麵店就主打家庭式船麵,湯底以30斤牛骨加入藥材熬足12小時,濃而不膩.原來大廚開店前特登到泰國布吉拜師學藝,所以味道正宗,加上多數來自泰國的食材,絕對值得一試.除左船麵之外,仲有青木瓜沙律,紅咖哩雞翼等小食,泰國地道風味十足. ▲牛肉船麵($58)
中環間新派葡萄牙餐廳現時推出三大抗疾優惠套餐,只需要$380 就可以享用到6 道 正宗葡國菜 ,包括: 四款前菜,一款主菜和一款甜品 .一個價錢就可以食到咁多款葡葡國菜菜式,實在太抵食啦.除此之外,客人仲可以每位$228享用「葡萄牙砵酒芝士拼盤」,餐廳悉心準備左三款酒各配兩款芝士,一路飲住杯酒,食
焦點新盤將軍澳日出康城SEA TO SKY,市場消息指,至今收逾1.1萬票,超額逾23倍,成為今年以來新票王,項目於今午截票.發展商表示,買家以本地客為主,當中入票認購3房以上單位佔約五成半. 明日首輪開售的SEA TO SKY,長實執行董事趙國雄表示,有準買家形容項目3至4房單位
長沙灣都有間高質專門食漢堡包西餐店FAST TASTE,而且價錢亦相當之公道.除左有全日餐牌之後,仲會有Lunch Set,Dinner Set,同埋素食之選.係呢度除左可以食到素食漢堡包之外,仲有素食意大利粉同意大利飯添.呢度既漢堡包份量真係大到好誇張,有幾層又足料,係唔可以一啖放晒落口.所有漢


text:
曆
主要分爲陽曆,陰曆同埋陰陽曆三種.陰曆又叫做太陽曆,佢嘅曆年係一個回歸年,現時國際通用嘅公曆(西曆)就係太陽曆嘅一種;陰曆又叫做月亮曆,或者太陰曆,佢嘅曆月係一個朔望月,曆年係12個朔望月,大月有30日,小月有29日,伊斯蘭曆就係陰曆嘅一種;陰陽曆嘅平均曆年係一個回歸年,歷月係朔望月,因爲12個朔望月同1個回歸年相差太大,所以陰陽曆入面有閏月,令到呢種曆法又可以同月相相符,又同地球圍繞太陽嘅週期運動相符合.中國嘅農曆就係陰陽曆嘅一種.
曆法入面中有其他嘅時間單位:
曆法系統改
一個曆法系統會爲每一日設計一個曆法上面嘅日期,所以星期本身唔算係完整嘅曆法系統.如果一個系統爲一年內嘅每一日命名,但係無講年份嘅方法,咁都唔算係完整嘅曆法系統.
最簡單嘅曆法系統係以某一個參考日或者時間爲準,計算經過咗幾多個時間單位,好似儒略日同埋UNIX時間咁就係呢種系統,如果時間單位唔變嘅話,唯一可能嘅變化就係改參考日或者時間,令到計算嘅時間單位少啲,呢種曆法系統嘅換算只需要加法同減法.
其他嘅曆法系統有一個或者多個大啲嘅時間單位.
有一個大啲嘅時間單位嘅曆法系統:
- 週次同埋每個禮拜嘅第幾日:呢個系統唔常見,佢嘅特點係無年,每隔一個禮拜,週次就會加一.
- 年同埋呢年入面嘅第幾日:例如ISO 8601嘅順序日期表示法.
有二個大啲嘅時間單位嘅曆法系統:
大啲嘅週期都可以同自然現象同步:
- 太陰曆係同月亮嘅運動(月相)同步,例如伊斯蘭曆.
- 太陽曆係依照同太陽運動有關嘅季節變化同步,例如伊朗曆.
- 陰陽曆係合併咗月亮和太陽嘅變化,例如農曆,印度曆或者希伯來曆.
- 亦都有啲曆法系統似乎係同金星嘅運動同步,例如一啲古埃及曆法,同金星出現係赤道上面嘅時間同步.
星期係少數無同自然現象同步嘅時間週期.
通常曆法系統會包括一個以上嘅週期,或者同時有週期內同週期以外嘅日期,就例如法國共和曆嘅一個月有30日,一年有五或者六日唔屬於任何一個月(法國共和曆閏日).
大部分嘅曆法系統會整合更多複雜嘅時間週期,例如大部分嘅曆法系統都會有年,月,星期,日,但係定義可能唔同.好多曆法系統都有一星期嘅七日,已經用咗超過幾千年.
太陽曆改
太陽曆入面嘅日改
太陽曆會為每一個太陽日定義一個日期,一日會以兩次連續事件(例如日落)之間嘅時間為準,一年之中,兩次連續事件嘅間隔時間可能略有變化,或者會平均為平均太陽日,其他嘅曆法都會用太陽日做時間單位.
曆法改革改
有好多有關曆法改革嘅建議,例如係世界曆,國際固定曆,全新世紀年及漢克亨利萬年曆(Hanke-Henry Permanent Calendar).類似嘅諗法喺唔同時期都有出現,但係因為無連續性,實施嘅時候要大規模調整,或者宗教反對等等嘅原因,最後都無實現到.
太陰曆改
唔係所有嘅曆法系統都會用太陽年做單位.太陰曆就係用月相變化嚟計算日期嘅曆法.因為回歸年嘅長度並唔係月相週期嘅整數倍,單純嘅太陰曆好快就會同季節對齊唔到.不過同其他自然現象會對齊得好好,例如潮汐.伊斯蘭曆就係太陰曆嘅一種.
Alexander Marshack喺一本好有爭議性嘅書入面認為一個骨棒上面嘅痕跡(c. 25,000 BC)代表太陰曆,而Michael Rappenglueck亦都認為一幅15,000年前嘅洞穴畫入面就有太陰曆[1].
陰陽曆改
陰陽曆為咗令月份同季節可以對應,會以某一個規則加一個月嘅方式嚟調整,例如希伯來曆就有19年嘅週期,而農曆嘅閏月都有類似嘅規則.
曆法嘅時間單位改
幾乎所有嘅曆法系統都會將整數日整合為月或者係年.喺太陽曆入面,一年接近地球嘅回歸年(亦即係一個完整季節循環所需要嘅時間),一般會用喺農業活動嘅規劃上面.太陰曆就係以月相變化為主,一啲曆法系統仲會有其他嘅時間週期,例如星期.
因為回歸年嘅長度唔係一日嘅整數倍,因此太陽曆有啲年嘅日數會同其他年嘅日數唔一様,例如閏年要加一日(閏日).陰曆嘅月或者陰陽曆入面一年嘅月份數,都會有類似嘅情形,叫做置閏.大多數太陽曆嘅一年都冇辦法分為長度相同,唔變動嘅十二個月.
有啲文化會定義其他嘅時間單位,例如星期,而中國以前用嘅一干支係60,因此有干支紀年同干支紀日.有啲文化會用唔同嘅年代起算日期,例如日本嘅年份就係以天皇即位為準,並且有對應嘅年號,例如明仁天皇嘅年號係平成,2006年就係平成18年.
其他曆法分類改
計算曆法及天文曆法改
天文曆法(astronomical calendar)係以天文觀測為準嘅曆法,例如使用定氣定朔嘅現代農曆,宗教性嘅伊斯蘭曆及第二聖殿時嘅古猶太曆.呢種曆法好處係完美而且永遠準確,缺點係無公式,若果要回推好耐之前嘅某一日嘅日期會比較困難.
計算曆法(arithmetic calendar)係用嚴格嘅數學公式計算嘅曆法,例如而家嘅猶太曆,亦稱為以規則為準嘅曆法,好處係容易計算特定時間係邊一日,不過同自然變化對應嘅精準性就比較差,即使曆法本身非常精準,亦會因為地球自轉及公轉嘅變化,累積偏差,因此一個計算曆法使用嘅期限有限,可能只有幾千年,之後就要用新嘅曆法系統代替.
完整曆法同唔完整曆法改
曆法都分完整同唔完整.完整曆法會為每一日設定一個日子,而唔完整曆法就唔會.例如古羅馬曆無為冬天嘅日子設計日子,直接跳過,統稱為冬日,就係唔完整曆法嘅一種,大部份嘅曆法都係完整曆法.
用途改
曆法嘅主要用途係識別日期,記錄已經發生過嘅事,告知或者同意未來嘅某一個事件.日期可能有農業上,生活上,宗教上或者社會上嘅重要性.例如曆法可以用嚟決定幾時播種或者收割,邊幾日係法定假日或者宗教假日,日期可以表示會計年度嘅開始同結束.有啲日子有法律上嘅重要性,例如要交稅嘅日子或者合約嘅期限.一日嘅日期亦都可以提供一啲有關嘅資訊,例如季節.
曆法亦都係完整計時系統嘅一部份,有日期同時間就可以精確咁定義某個特定嘅時刻,現代嘅計時器可以顯示日期,時間同星期幾.
中國古代嘅曆法改
一啲特殊嘅曆法改
會計年度改
會計年度係指政府或者企業為預算,會計或納稅而設嘅年度.一個會計年度共有12個月,開始同結束時間就唔同國家唔同,例如美國嘅會計年度係由10月1號開始,到9月30號結束.印度同香港嘅會計年度都係由4月1號開始,到3月31號結束,不過有啲小公司嘅會計年度會由屠妖節開始,到隔年嘅屠妖節前一日結束.
會計上成日會用4/4/5 日曆,每一個月會有固定嘅週數,以便各月之間同各年之間嘅比較.例如一月固定有四個禮拜,二月固定有四個禮拜,三月固定有五個禮拜等等,每五至六年會自動加上第53週,ISO 8601係有關日期嘅國際標準化組織辦法,一個星期固定由禮拜一開始,到禮拜日結束.第一個禮拜係包括公曆入面一月四號嗰個禮拜.
攷改
引用改
- ↑ "Oldest lunar calendar identified". BBC News. 2000-10-16. 喺2013-03-14搵到.
來源改
- Fraser, Julius Thomas (1987), Time, the Familiar Stranger (第illustrated版), Amherst: Univ of Massachusetts Press, ISBN 0-87023-576-1, OCLC 15790499
- Whitrow, Gerald James (2003), What is Time?, Oxford: Oxford University Press, ISBN 0-19-860781-4, OCLC 265440481


text:
去完Loch Lomond個plan本來就係去Glencoe,一路天氣都係陰陰地,不過都見到好多山,直頭係山中間揸車,但係我地路過既時候都就天黑喇(因為個間超慢既餐廳囉...),決定住係Glencoe過少少近Fort William一晚然後第二日再返去Glencoe睇下.不過我地都好不幸,夜晚就開始落雨,第二日依一區: Glencoe, Fort William到尼斯湖Skye都係陰天雨天,我地放棄左依一part,繼續本來無打算去既北邊.
好可惜只係路過Glencoe,不過冬天黎英國就係要睇天氣做人,依度唔好天,就搵一個好天既地方去,日照短,就要早啲起身,珍惜僅有既日光時間,因為今日見到既野,聽日就未必可以再見到.
夜晚去左Fort William食野,車程大約半個鐘,休息一陣,又係去酒吧睇波既時候,係英國,無論去到幾鄉郊,都唔會無得睇波,啤酒都唔會好貴,幾pound一杯
Aos Si Lodges
係Glencoe既住宿都唔平呀,起碼hkd800一既,我地揀左間唔差既,係一間大屋,但我地個房就係屋後面,唔係主屋,雖然入唔到去間大屋,但係好處就係好靜,住左好幾日人地屋企既bnb,住下酒店式既會舒服啲,做咩都唔會嘈到人呀嘛,依間就勝在真係好似酒店,除左check in個時見到個host/staff,其他時間都唔會見到,我地鍾意佢既超大床同埋超大浴缸,架車都可以泊正係門口.
早餐
係周圍都搵唔到早餐架,搵左好耐,我地九點去,唔係未開門,就係因為新年唔開,但有間Isle of Glencoe睇落都係五星級酒店咁款,我地去到都係九點三十五分,佢就話早餐只係做到九點半,嬲左,之後搵到唯一一間開既,不過就唔太好食,anyway啦,趕住醫好個肚就出發.
我地見咁難搵到餐廳,就算搵到都浪費左好多時間,就係超市入左貨先出發,依日個plan就係上再北既Inverness,途中會經過Loch Ness.買左三pound一排既益力多..
Bridge of Oich
因為天氣唔好,所以無話要去啲咩地方,主要目的就係遠離陰天,只要唔落下就係景點,由Glencoe揸左一個鐘左右就見到第一個景點,係尼斯湖底附近.
Fort Augustus
不知不覺就去左尼斯湖喇,完全無諗過黎,因為係個太熱門既地方,又無咩特別野睇,不過路過就落黎行左一陣,好快就走左,太多人喇連湖邊都無去到.


text:
晚飯好嚇人一搬出黎勁似屎
係墨西哥菜…個名是甚麼我不了解
起初有飯食覺得好開心
但一食落口
飯既質地好似未叮既波仔
碎濕濕好可怕
中間既係好似咖喱既野
辣辣地入面有好多紅腰豆
我個人比較中意食豆類野所以冇所謂
但個飯真係食唔到
所以食包+紅腰豆就算
之後去左邊唔記得左
*話說前一日我地同左家長講我地既處境係點
咁同番EF講番好正常
之後返到家發覺我地房多左張單人床{原先我地share雙人床}
我地以為有人黎啦
但係個host mother冇表示又唔想問
食飯個陣又勁緊張咁問d野好唔好食
{其實難食既話多數唔會講, 個host mother唔係善男信女黎囉
活動完左之後我問係咪會有人黎
佢話唔係
係因為我地家長同香港EF[COMPLAIN]話我地唔中意訓雙人床
之後香港EF打去英國EF講, 然後英國EF打左俾佢
所以就將d家具搬走, 然後整多張單人床
下聽到o哂咀
我地冇講過囉{重點係我地真係一隻字都冇講訓覺既問題
我同佢講係咪有誤會, 佢又唔聽, 講到好似我地嫌三嫌四
又話係佢既Bad day- -‘’
我地係唔中意個人同二手煙既問題呀- -
之後同roommate諗好耐係咪因為家長講多左
打去問番原來都係冇講過
咁即係……….. 有人玩野囉- -


text:
我哋離開Galle Face Green,去下一站Pettah Market,根據旅遊書介紹,Pettah Market乜都有得賣,包羅萬有,咁去旅行當然想睇下人地地道o既生活啦~ 呢張相有趣o既地方係,一家人五個人一齊去旅行,一人拎住一部相機/手機,結果就會咁…大家都影影影,影埋啲差唔多o既角度,呢個都唔緊要,但返到去睇相睇到嘔﹗﹗我而家揀啲相嚟寫blog都係開住三個folder嚟揀o架~ 其實我哋都唔係好sure Pettah Market究竟係一座building定係一啲露天o既攤檔,所以落咗tuk tuk之後都左望右望睇下有冇hint… 哇,好多椰子呀,呢啲金黃色o既椰子我哋都係後來去到南部先第一次飲到咋~ 呢度旁邊係火車站,吸引我哋o既係個價錢牌,搭火車真係平得好交關﹗﹗ 最初以為呢個World Market Complex就等於Pettah Market,入去睇睇,貨品都不甚吸引,比較舊式,衫呀甚麼都係香港人唔會買o既款式咁~ 交投都唔算活躍,我哋之外逛街o既人唔係好多~ 後來出返嚟我哋先去到真正o既Pettah Market,原來係一個area有好多條街縱橫交錯,由好多小店同地攤子組成~呢度就真係好熱鬧了,人多車多,印象深刻o既係啲人好落力叫賣,賣o既嘢又真係乜都有,濕濕碎碎o既家電產品廚房用具,食得唔食得都一大堆,我哋睇落有趣係因為,一眼就辨認得到,其實大量o既貨品都係中國製囉~勁﹗係呢度令我諗起孟買o既Crawford Market~(請參閱:14-4-2008:孟買四圍遊) 冇乜戰利品呀,買咗一袋柑行下食下咁囉~會唔會柑都係中國貨? 嘩,有婚紗店呀,當然唔係全白o既婚妙,而係紅檔檔o既結婚saree啦~ 下一站我哋去博物館—-Colombo National Museum~
http://www.museum.gov.lk/web/index.php?option=com_regionalm&task=regionalmuseum&id=6&Itemid=73&lang=en
博物館本身冇話特別深刻,但由Pettah Market去博物館嗰程tuk tuk就叫人印象難忘了,事關我哋分兩架tuk去,爹媽先出發,我哋同司機講好地點,佢開個價我哋隨便還一下價,覺得ok佢哋就出發了~之後我同day同家姐再截另一架tuk,諗住不如試下跳錶o既tuk啦,睇下價錢差幾多,咁我哋同有架tuk tuk個司機講好話用跳錶,佢都冇異議就上車,我都唔係好覺佢按個錶囉,行咗冇耐佢話個錶「not working」就獅子開大口講一個價錢,好似係爹媽嗰架tuk o既兩倍左右,我哋當然唔答應啦,還番爹媽架車嗰個價,佢又起勢咁nonono,我哋要出動到話跳車,佢先肯﹗﹗﹗咁爹媽嗰架個司機既然爽快應承,咁即是冇委屈佢啦,只差在可能原本載到水魚(外國遊客),唔能夠「合理地壓榨一筆」有啲心有不甘吧?所以去到博物館我哋都數好exact銀碼o既$$,塞俾佢就馬上飛快落車了~落車都一肚氣丫﹗ 博物館係一座新簇簇白雪雪o既歐洲式建築~ 同好多印度o既景點一樣,呢度每部相機都要買票入場,所以我哋只買一張,影相就交俾我哋o既史官啦~呢度對於相機門票都幾緊張,行行下真係會有人查票囉~ 展品多數都係同宗教有關o既文物,我之前去過印度,自自然然又會暗地裡係度比較比較~其實展出o既文化都唔少,但展示方法比較傳統,舊式,都係一個個玻璃箱展出唔同年代唔同背景o既東東,interactive的,多媒體的展品當然欠奉了~
去時都好奇究竟斯里蘭卡人係講咩話o既呢?我哋外國人見佢哋啲字咪覺得鬈下鬈下咁囉,但你仔細睇下,左同右o既兩款文字其實唔係好似o架,左邊嗰款更加圓嘟嘟一啲,其實兩種官方文字分別係Sinhalese同埋Tamil,當然,英文都非常廣泛地被使用啦,所以我哋去到問題都唔大~
自拍王一張做個紀念先~
睇完博物館都到咗lunch時間,見博物館附設cafeteria,睇下啱唔岩食啦~
去埋廁所,哇,咁巴閉有外國人廁?難度本地人廁真係咁唔見得人?定係佢哋用廁所o既習慣好唔同所以唔方便share嚟用?
呢個午餐印象都幾深刻,繼上次係Nuwara Eliya食過o既小餐館之後,今餐係另一餐非常local o既食物,我哋稱之為「C餐(斯餐,in contrary to西餐同埋中餐)」,爹爹話唔餓,所以佢淨係食咗左下o既兩件bakery,我哋就要食飯喇,有雞飯同埋素菜飯兩種,咁以香港人角度,雞飯即是只有雞同埋飯,咁不如每樣叫啲share嚟食啦,點知原來雞飯同埋素菜飯o既分別就係,雞飯係素菜飯上面加多一件雞,早知全部都叫雞飯啦~其實講送飯嚟講,啲素菜調味通常較濃,如果唔係辣到食唔到冇肉類都送到飯,今餐都ok,但今次雞真係少得可憐…仲有我記得呢度啲飯係有鄉土味的﹗汽水都係比香港飲o既細枝啲,所以我都要兩枝至解到渴丫~
博物館附近o既市容都有文化氣息啲,有啲賣畫o既攤子,又有啲新穎啲o既建築物,又有大大個o既公園,我都冇post出嚟了~
路過一間清真寺,雖然唔入得去參觀,但見到啲鴿…哇,多得好恐怖丫﹗
呢個真係唔可以唔介紹,我哋誤打誤撞去咗呢個超正百貨公司–Odel﹗﹗
如果你去過斯里蘭卡,你可能都會發覺唔係太多souvenir會買得落手,我哋之前買得高興o既就只有紅茶,而買咗幾件象tee其實都不太滿意,而返到嚟香港只會係屋企著or去做運動之類~但去到Odel就高興lu,有好多好精美o既souvenir同埋其他貨品,食得唔食得都有,香港人會鍾意的,對比斯里蘭卡o既物價呢度啲嘢可能算好貴,但對比香港物價嚟講就唔係問題~
因為我同day傍晚就要出發去南部,所以同爹媽姐係度stay咗一個鐘左右我哋就截咗tuk tuk返酒店拎行李啦,因為一早安排好包車載我哋過去位於Talpe o既海灘酒店~對於未能係Odel好好shopping一下感到遺憾,所以我哋最尾嗰日又返咗嚟啦,呵呵~
待續
前往其他斯里蘭卡旅遊blog


text:
那夜凌晨,我老公死極死唔去 – 靈光影評 EP15
那夜凌晨,我老公死極死唔去 – 靈光影評 EP15:爛又未爛得透,cult 又未cult 得晒,《那夜凌晨,我老公死極死唔去》希望營造奇趣兼騎呢嘅氣氛,一開始都 OK 嘅,不過越做就越唔對路.雖然有陣時係幾輕鬆幾好笑,但係大部分嘅笑位其實都非常 old school,完全估到晒編劇想點玩.至於結局,係一個挖得極深嘅坑,而且編劇好似諗都無諗過要填返個坑,咁樣就出晒事啦.
唔夠爛又唔夠cult
一睇《那夜凌晨,我老公死極死唔去》呢個戲名,就知道電影故事擺明係要玩嘢,弊在又玩得唔夠盡慶.故事裡面有外星人,有愛情元素,有少少懸疑情節,最後竟然出動埋超級英雄式嘅動作場面.東拼西湊,大雜燴劇情鋪排可圈可點,可惜無邊一樣嘢真係到肉,特別係男女主角嘅愛情故事有頭無尾,女主角「殺夫」方法單調乏味,劇情亦都無乜涵養.
笑又唔係特別好笑
今次李貞賢嘅純情老婆角色比起佢喺《屍殺半島》裡面嘅黑面媽媽角色好睇,幾趣致,相反其他演員就演得好一般,仲有啲過分 stereotype.一部喜劇,過分 stereotype 嘅角色同太過易估嘅笑位並唔係下下都 work.電影其中「浴室放電」一場戲,同一個笑點重用再重用,再加上唔係特別好笑嘅關係,氣氛自然變得相當尷尬.值得一提嘅係,大家都演得好差.
又係敗响結局
《那夜凌晨,我老公死極死唔去》結局突然走諜戰片套路,甚至乎有殲滅外星人嘅組織登場,認真打鬥,突然唔再搞笑,完全變咗做另一部電影,唔知想點.有關外星人嘅新資訊訊息量龐大,睇到觀眾一頭霧水⋯⋯另外,roll credit 前嘅最後一幕真係老土到令人窒息,可能連現世代嘅鄉土劇都已經唔敢再拍呢一種尷尬到想喊嘅結局⋯⋯(credit 中間嘅真.最後一幕係幾聰明嘅,不過就將呢部電影嘅坑挖得更加深⋯⋯)


text:
等我得閒記錄0下自己每一隔一排最常用0既化妝護膚品先.今次講粉先啦.
乾粉我之前常用係ettusais0既zero pore控油(左),好鍾意,幾滑淨又遮到毛孔,難得畀我用到見哂底0既乾粉,而且我好鍾意個粉盒,係有個名同星座符號架,用埋其他我會考慮買返refill;跟住轉左cezanne 藍色盒都係控油果款(右),價錢係ettusais 幾份之一咋,但好好用囉,唔算厚,都ok貼同滑,仲真係幾控油,用哂我應該會買refill,畢竟幾十蚊粗用都抵囉!
(右上)劇場版0既碎粉,呢盒已經係第二盒,第一盒係原色,依家依盒係連bb cream set 內0既pearl beige,係有閃粉,我兩隻色都鍾意,而呢隻碎粉好幼細同滑淨,都幾好用呢!
(右下)上次sogo 大減價買左0既covermark,因為冬天變得常用,除左好凍好乾0既冬季,同埋某d場合,我其實真係好少用濕粉,呢個冬天用密左好多,支covermark都算係幾好用,潤得黎唔笠,都ok貼,薄薄一層加碎粉已經好夠.
(中)Maybelline Angel Fit 粉底液,係偶然見到SASA做特價勁平貪得意買0既,估佢唔到地好用,好貼好潤,唔算笠,遮瑕度又幾好,我呢d勁油人可以半日都無點出油,幾十蚊真係算係咁囉!
(左二)ettusais 遮瑕,初時係為左遮暗瘡同暗瘡印,依家都少出暗瘡,用慣左覺得唔錯懶得轉,用埋黎遮眼圈,效果都幾好,不過要細心印開囉!
(左一)ettusais遮毛孔,我一唔夠訓d毛孔就作怪,呢支都真係幾遮到,仲可以平衡返我鼻周圍過紅0既膚色.
我發現我真係無乜粉底粉餅遮瑕,對呢方面我算好求其,總之色0岩上到唔會好易出油就ok,暫時都無邊隻係我用左覺得好差,差到要掉左佢0既,通常轉係因為貪新鮮囉,哈.


text:
想睇曬旺角全部嘅Party Room?由唱K打麻雀到燒烤BBQ打邊爐一應俱全,玩通宵都得!
ReUbird 為你搜羅推薦全旺角 Party Room不同場地,想要一間最豪最大,睇曬成個香港嘅無敵海景嘅空中花園,順便喺天台bbq燒雞翼,定係價錢平有優惠之餘入型入格,佈滿最摩登裝潢嘅旺角 Party Room 主題派對房間,都可以喺ReUbird book到!
旺角無時無刻都咁逼,想搵個地方抖下都有難度.ReUbird 係咁逼嘅旺角搵到唔同特色風格嘅Partyroom 俾你地玩.900呎嘅Party Room任你佔據;女孩子好想要嘅粉紅天地;點影相都咁靚嘅花花牆;浪漫空中花園;去埋睇北極光,日本,英國咁靚嘅地方.
想一大班朋友喺旺角呢個九龍嘅中心度享受一個多姿多彩嘅下午,抑或包場通宵過夜瘋狂唱K玩switch玩boardgames,甚至BBQ玩VR睇波癲足成晚,可以一路打邊爐,一路打麻雀.唔鍾意提供嘅食物,仲有廚房比你地挑戰煮食,唔洗洗碗,可以實現你嘅創意菜色.
由2人4人去到50人,ReUbird 都幫到你手搵齊咁多選擇,梗有一個係符合你理想嘅 Party Room!想知去過嘅人嘅睇法?仲可以睇下用戶嘅評價同推介,比更多意見你參考!
都知道做搞手最頭痕嘅就係搵場地,究竟邊間又平又正?平嘅會唔會其實入面無咩好玩?貴嘅又怕成班Friend有人唔鐘意?跟住又可能會擔心究竟洗唔洗同人地分享場地,費事到時又好鬼尷尬,最好就梗係包場啦!除咗觀塘之外,最Hit嘅地段莫非就係位於九龍中心嘅旺角,呢度話明旺角,當然年中都鬼咁死旺,大把人都想黎呢度開party,食完個放題就梗系搵間party room通宵唱K啦.
但係咁多間,真係唔知點揀,終於搵到間符合自己心水嘅場地之後又發覺無位,仲要提早幾個禮拜book,真係激到嘔血!
唔洗怕!其實我地 ReUbird 就係要照顧你地嘅需求!唔識揀唔怕,我地幫你揀咗旺角最多人比好評嘅party house,有d Party 場地有得BBQ打麻雀,有曬用戶評價比各位參考,唔係全部都得我地講曬.而家只要輸入你地嘅人數,時間段,日期就可以即刻查詢場地嘅情況,仲有曬咁多間嘅價錢詳情,例如通宵特價或者系連野食一齊叫就會平啲,呢堆額外資料同優惠全部一覽無餘!想book嘅一個制咩都搞掂曬.以下落黎就介紹下旺角究竟有咩特色party rooms 啦!
Go Party提供天台空中花園場地,有電動麻雀台打麻雀打翻十二個圈都唔怕手痛,巨型光幕比咁多位隱世歌神唱K綻放屬於你嘅光芒,擁有開露天演唱會嘅歌星感!望出去就係維港,日夜都咁靚,仲可以一路BBQ燒下牛扒燒下羊架,滿足曬你視覺同埋味覺嘅享受!揀翻個靚時段,仲可以成班朋友一齊坐喺玻璃面前嘅梳化,睇住個日落,青春嘅味道就係咁黎.
當然,想搞生日派對定係ReU,旺角仲有好多好多優質嘅Party Room任君選擇,想要視覺上面嘅饗宴,可以留意To.Gather Color一系列嘅主題房!有散發著浪漫氣色嘅粉紅主題房,2人都可以,帶埋女朋友去佢一定好幸福!仲有型格為主嘅黃藍綠色,比攝影大師又多個藉口Po IG流露一下文青嘅氣質.在旺角喧鬧中尋一方天地,比一個機會自己逃離日常嘅煩囂,享受忘記嘅快樂!
當然以上提及嘅只系冰山一角,仲有大把唔同選擇比你,仲有好多畀你揀,例如 Party Space,Party Moment,Party King,只需要喺ReUbird上面入小小資料,即刻咩都搜尋到曬!ReUbird 有成個Network貫通旺角每個場地,等你可以透過一個網站就四通八達!
記住,透過ReUbird預約場地除咗多一層保障同埋唔洗咁麻煩要自己聯絡之外,仲有好多專享優惠,詳情請瀏覽每個場地提供唔同嘅優惠,千祈唔可以錯過啊!!!


text:
挪亞方舟係我一直都想嚟但係又遲遲都未嚟過既地方, 因為個個朋友都同我講冇咩做,我就想嚟見一見架大船同埋影張招牌相! 直到今次有個機會公司有得買挪亞方舟buffet既優惠券,所以可以順便嚟呢個地方!
我哋好早去到,睇吓時間表第一個節目就係小白兔講故事,
原來隻小白兔係咁既樣~ 原來只係一班小朋友係裡面聽姊姊講故事,
唔知係咪講故事既都係parttime,所以好似唔係好專業, 剩係講俾坐最前個d小朋友聽咁! 聽完故事同佢哋影番幾張相之後,
表哥就嚟到啦! 我哋先去醫飽個肚食lunch buffet先!
不過要同表哥一齊係門口影番張到此一遊照先!
個buffet我覺得幾好食,環境又靚!不過最遺憾係冇生蠔囉,其他嘢係lunch嚟講我覺得都OK好食
小朋友就對buffet冇咩興趣,只係掛住想畫畫!
之後食完就係附近周圍影吓相咁,佢D動物POPS都整得幾靚,有D好似真!
跟住我哋入咗去船既3-4樓望吓!呢層係有好多間不同益智遊戲的房,
整體都係行到入每間房望兩望就走,可嚟可唔嚟!
不過唔嚟就真係冇咩做,叫做有粒鍾俾小朋友係度玩吓積木咁囉!
最後停留咗喺呢間玩積木既房裡面最耐!
最後出番去門口附近的遊樂場仔玩吓影埋相就走了,
其實真係冇咩太值得嚟,佢哋真係要搵番多幾個有實力既Service Provider合作先得
最後番去個兒童遊樂場玩多陣就離開lu....
Photo by CANON 5D Mark III, Len | EF 35mm f/1.4L USM
呀劍評語: 因為真係冇咩嘢玩,如果唔係嚟食個buffet, 同埋為咗同班動物影吓相, 就真係可以唔嚟!
呀劍貼士: 所以我建議大家如果嚟都係連埋buffet一齊會比較好, 個失落感會冇咁大!
挪亞方舟簡介
挪亞方舟係一個模彷聖經中的挪亞方舟外型設計, 以教育關愛等概念經營的主題公園, 配合鄰近的馬灣公園, 帶來blablabla...抱負與使命!(講真係都最緊要好唔好玩囉!)
巴士 (NR330, NR332, NR331) 等等
電話
3411 8700
http://www.noahsark.com.hk/tra/venue1a.php
(以上資料更新至文章當日)


text:
誘發感性的元朗歐陸餐廳@Dining娜
11月絕對係令一眾打工仔憂鬱嘅月份,事關閒日都有假放嘅10月已經過去喇!揭下個日曆,最快都要到聖誕先再有呢支歌仔唱!(喊)漸濃嘅冬意加上吹過一陣幽幽的色士風,吖唔係,係涼風先啱,唏噓之情油然而生!如果你問Dining娜做咩無啦啦咁有feel?我會答你因為去完位於元朗八鄉嘅金壘餐廳之後觸景生情!點解?睇落去你就知!
金壘餐廳個名,我Dining娜細細個就聽過!金壘有30幾年歷史,仲記得喺我的少女時代,我阿爸阿媽已經會帶我去食嘢!嗰時家住九龍,一家人搭車入黎元朗已經好似去旅行咁興奮!搭西鐵到錦上路又或者喺觀塘坐巴士,再轉綠Van入嚟1個鐘車程同屋企人有講有笑嘻嘻哈哈咁,其實好快唔經唔覺就去到!
聽講金壘最近出咗新菜,連近期好紅嘅盧覓雪都有去試,令我都好有衝動去試下,順便懷緬過去!細個阿爸阿媽帶我去,大個到我帶番佢哋,而家有車嘅我特別欣賞佢哋門口都有泊車位俾客人泊車,就算冇位都可以問餐廳拎車飛,泊喺附近嘅上村停車場,夠晒方便!
我Dining娜鍾意試新菜就係人都知,但其實我對老字號都情有獨鍾,不過又好怕桃花依舊,味道全非!你知啦,有啲餐廳會因為大廚走咗又或者繼承人學藝未精而令菜式變質.但滾動嘅係金壘嘅招牌豬手同以前一樣咁好味!佢有烚,焗同炸3款味道!我肯肯定細個時烚豬手只此一家,而家當然喺其他地方都試過,但就只有金壘嘅烚豬手先做到肉質嫩滑得嚟有「口趙」頭.
今日兩老都好開心,講番多往事,最深刻都係我啲為食史!不過呢,食嘢呢家嘢,好食梗係基本啦,但食個景食份情同回憶又係另一個層次!記得金壘餐廳附近有好多好去處,好似大帽山同嘉道理農場咁,難得入到去,我地間中都會去埋行山或者去農場玩.啊!究竟嗰時我哋係為咗去金壘食嘢先去農場去行山,定係為咗玩先去金壘食嘢呢?望住食得開懷嘅兩老,或者細個我笨唔純粹係為咗食又或者玩而入嚟,佢哋都一樣啫!
金壘餐廳
地址:元朗八鄉上村DD114號(顯示地圖)
電話:2488 1642


text:
有啲人認為,香港人拍電影,總係粗心大意,特別係指政治片,怕觸動禁忌,所以唔敢拍云云.我覺得唔係.唔係因為題材敏感,而係缺乏格局,導致失焦,好多想當然,錯鬼晒.
點解咁講?香港政治電影之難拍,已經唔係題材是否敏感,而係連基本的行政制度ABC都錯晒.香港的公務員制度,問責制度,立法會的角色,行會角色等等,一切都係有晒規矩,而且更多係慣例,即係英式管治留下來的傳統.呢啲嘢,資料搜集的作用唔大,而係需要一啲對規章制度熟到爛透的老江湖,由頭到尾跟進個劇情進度,先至唔會出錯.
即係話,假如我做導演或監製,我想拍套關於官場明爭暗鬥的電影,至少都要知道,紀律部隊同保安局的關係,保安局響行政架構之中,同上司及特首的上司下屬關係,斷唔會出現有紀律部隊越級大吵大鬧之類的事.
又如果要拍地區選舉的黑暗,又或者要拍政治,商界,傳媒,名嘴等結構關係,斷估又唔可能老作到,商界老細收到一個電話,就會黑晒臉,打個電話後,就會有個財演響節目度突然猛咁推介某隻收租股等事情.實際運作點會咁簡單呢?
所以,其實最重要的是,究竟電影寫手,會唔會重視,兼響拍香港政府部門明爭暗鬥的時候,又或者政商勾結的時候,肯唔肯搵類似平叔之類的榮休官員,仲要識得行政運作的前高官,指點一下,響關鍵時候俾下意見.香港拍戲慣咗飛紙仔,可能要平叔每日響現場坐十幾粒鐘真係有點唔人道,但係,至少響關鍵位有個人把下關,就唔會出現犯駁到,一個高中學生讀通識科都會知道的錯誤.
香港拍唔拍到《House of Cards》?其實香港的技術水平,要超越《House of Cards》綽綽有餘.但係要拍出嗰種高層政治明爭暗鬥,就唔係好得,原因就係香港社會本來大部分人都唔會好理政治,而政治素來只係一小撮政商人物的玩意,一般人,就算係大學畢業政治學碩士,都可能只係知道皮毛,更加唔好講,現實政治運作,往往就係地氈下的東西,好多亦唔可以掀出來.舉例,有個泛民政黨舊年見完上面高官之後(仲要請人食飯),上面好似同佢哋斷晒來往,直至響江叔面前數臭香江領導之後,佢哋俾人的感覺係,上面同佢哋又係冰封.
實情呢?最近佢哋高層接受訪問,講下榮休感受.佢哋高層話,響江叔面前數臭香江領導之後,有江叔的馬仔事後同佢哋講,話江叔係第三把交椅都俾阿姐修理云云.響呢度,江叔乜嘢感受我唔係咁多理,但重要嘅係,原來佢哋高層曾經響同江叔見面之後,有江叔馬仔同佢哋接觸.乜泛民唔係同北京對立緊咩?哈哈!我都想知個馬仔係邊個.
想拍政治電影的朋友,睇唔睇到微言大義呢?倫敦大學亞非研究學院法律系博士


text:
(小編親證)比堅尼脫毛親身體驗同埋效果Review!-HK Girls Health
比堅尼脫毛
點解我一直都想做比堅尼脫毛?
點解小編想做比堅尼脫毛?我自己就頂唔到蜜蠟脫毛,最多都只係剃毛,不過經常剃到損曬.唔知有冇人同小編一樣,一岀世就係毛孩,只要係有毛孔既地方,都有毛毛,自細就已經知道,試過小學上芭蕾舞堂,d同學仔問我點解背脊有個轉,點解背脊黑蚊蚊,亦都試過初中時比d男同學問我點解生so.而最尷尬嘅就莫過於上游水堂,每一次都好掙扎好負面,因為d bikini粗毛就算著左泳褲都會外露,所以一定要係早一日拔左去,我中學有水運會,每年都有游水堂,所以個幾年夏天簡直係我黑暗嘅日子!所以之後我決定我要做比堅尼脫毛!
拔毛唔知大家有冇試過,錐心之痛,係比剃刀岀得慢d,但係好容易造成毛囊倒生,出暗蒼,同埋bikini邊變黑,真係好令人困擾.試過用無數嘅方法,因為嗰陣時仲係學生,平嘅所有方法都試過,剃刀,蜜蠟紙,眉鉗,但都冇乜用,last得唔耐,而且好似越搞越多,真係咪話唔煩惱.
自問唔係話好陽光與海灘,但有時都會想同啲朋友去吓曬太陽,去吓船P,有時去旅行都會想着下比堅尼打下卡影下靚相,但呢個情況令我完全唔敢想像.終於係朋友嘅介紹下,同經過一番research bikini脫毛,最後終於都決定咗做激光脫毛.
香港Bikini脫毛真心推介
EVRbeauty 環境價錢係點?
喺朋友嘅強烈推薦下,終於決定咗喺EVRbeauty度做,雖然每間美容院都會標榜自己唔sell,同埋服務好,但係上網search過好多都有出入,唯獨是呢一間口碑都幾好,再加上我朋友都係嗰度做,信心係真係大啲.當然其中一個揀佢哋嘅因素係佢哋價錢都好合理,坦白講我見到啲價錢好平嘅一兩千蚊或者幾百蚊做full bikini,有D淨係V line 都已經要接近一萬,其實自己都有啲擔心,如果太貴超過一萬蚊,又覺得自己負擔唔起.
終於預約咗時間去做療程,上到去環境都幾好,幾光猛同埋幾乾淨,啲員工都幾nice,環境好似幾好咁,去到做諮詢嘅時候,顧問都俾咗好多專業意見我,最後揀左做住full bikini都係$6000幾蚊永久保養,過咗$6000仲有得免息分期.
Bikini脫毛過程
搞掂晒所有嘢之後,去到做療程嘅時候真係好緊張,因為都係第一次比陌生人睇啲咁私人嘅位置,但治療師都好好,係咁同我講嘢轉移我嘅視線,感覺會放鬆好多,做嘅過程大概都好快,其實又唔係覺得好痛,都係感覺很熱有啲嘢吉下吉下咁,係可以接受嘅範圍內,覺得呢一間服務真係幾好,而且啲嘢都係即用即棄,感覺衛生好多.
比堅尼脫毛效果
而家做完已經四五個星期,但係發覺啲毛生得好慢同幼左好多,感覺好神奇,同埋佢哋做完療程後一日都有再跟進我嘅進度,令人感覺好窩心.我諗做多一兩次,儲下錢,我都會做埋其他位置,因為我明白要搵間唔hard sell,有效果又唔錯嘅美容院真係好難,希望嚟緊可以再同大家分享其他位置嘅脫毛經驗啦!
*本站之內容由作者所提供,並不代表本站的立場.因此本站對所有博客的立場,真實性,準確性及完整性不負任何法律責任.
網站資料
Evr beauty 激光脫毛中心: evrbeauty.com
Evr beauty facebook: facebook.com/evrbeautylaser
📍銅鑼灣羅素街8號英皇鐘錶珠寶中心8樓E室
📍尖沙嘴美麗華廣場1期6樓